Datasets:

MLRS

/

maltese_news_headlines

like 0

[ "Imtella' Awwissu 11, 2020 - Aġġornata 11 Ta' Awwissu, 2020 8:08pm", "Għaddej ix-xogħol fuq it-tieni l-ikbar proġett ta' housing soċjali.", "Dan il-proġett, li qed isir fil-periferija tas-Siġġiewi b'investiment ta' 8 miljun ewro, se jikkonsisti f'child care centre, 84 appartament u 73 garaxx.", "Il-Ministru għall-Akkomodazzjoni Soċjali, Roderick Galdes, qal li l-Gvern sema' t-talba tal-ġenituri Siġġiwin li jixtiequ joħorġu jaħdmu, iżda jsibu diffikultà minħabba li għandhom tfal żgħar xi jrabbu, u għalhekk ħaseb li f'dan il-proġett jinkludi fih spazju għal child care centre.", "Il-proġett ta' housing soċjali fis-Siġġiewi huwa l-ewwel wieħed tax-xorta tiegħu.", "Dan għax fih se jkun hemm childcare centre għal komunita' Siġġiwija li se jkun mifrux fuq medda ta' iktar minn 300 metru kwadru.", "Iċ-childcare se jkun mibni fil-livell tat-triq, u madwaru se jkun hemm faċilitajiet rikreattivi u spazju miftuħ għall-pubbliku.", "Il-binja tinsab fi Triq Dun Mikiel Azzopardi, ftit 'il bogħod mill-iskola primarja tar-raħal.", "Fi żjara fuq is-sit, il-Ministru għall-Akkomodazzjoni Soċjali, Roderick Galdes, qal li dan il-proġett hu xhieda tal-viżjoni ekonomika u soċjali ta' dan il-Gvern li qal hi mibnija mhux biss fuq it-tkattir tal-ġid, iżda wkoll fuq il-kwalita' tal-ħajja tal-familji Maltin.", "Kompla jgħid li dan il-proġett ta' housing soċjali u childcare centre se jkompli jagħti iktar opportunitajiet lill-ġenituri żgħażagħ biex joħorġu jaħdmu u ma jaqgħux lura waqt li uliedhom ikunu f'ambjent sigur u ta' standard għoli.", "Roderick Galdes spjega li b'dan il-proġett ta' housing fis-Siġġiewi se jinbnew 84 appartament u 73 garaxx.", "\"Hawnhekk ukoll tkellimna mal-kunsill lokali fuq il-parkeġġ fejn l-ammont ta' parkeġġ huwa sostanzjali fuq dan is-sit u anke iddeċidejna bħala kunsill lokali li l-gvern fis-siti li se jibni ta' housing soċjali fis-Siġġiewi se jirdoppja l-ammont ta' parkeġġ bl-għan li r-residenti jkunu moqdija.", "Allura se jibbenefikaw mhux biss ir-residenti li joqgħodu hawn imma tal-madwar ukoll minħabba l-ammont ta' parkeġġ li se jiżdied.\"", "Is-Sindku tas-Siġġiewi, Dominic Grech qal li hu ta' sodisfazzjon li l-kunsill lokali qed jingħata widen u jiġi ikkonsultat dwar dawn il-proġetti.", "Qal li l-proġett ta' akkomodazzjoni soċjali fi Triq Dun Manwel Zammit fis-Siġġiewi hu xhieda ta' Gvern li tassew jemmen fit-tħaddim tal-prinċipju tal-ġustizzja soċjali u jipprattika dawn il-prinċipji bil-fatti." ]

[ "Minħabba l-maltemp li seħħ nhar is-Sibt li għadda, ix-xogħlijiet li kellhom isiru fi Triq San Nikola Bormla issa ser isiru għada l-Ħamis 15 ta' Frar 2018 mis-14.00 ta' wara nofsinhar 'l quddiem.", "Triq San Nikola ser tkun kompletament magħluqa għat-traffiku minn fejn id-dħul għal Triq il-Polverista, sal-ħruġ tar-roundabout.", "Il-karozzi li ġejjin minn Triq San Ġwann t'Għuxa ser jgħaddu minn Triq il-Polverista filwaqt li dawk li ġejjin minn Triq Bormla ser jgħaddu minn Triq l-Immakulata.", "Transport Malta tħeġġeġ lis-sewwieqa biex jevitaw iż-żona, isegwu l-istruzzjonijiet tal-uffiċjali fuq il-post u jsuqu b'attenzjoni." ]

[ "Id-Direttur tal-Istitut Amerikan għall-Mard Infettiv, Anthony Fauci, jgħid li \"L-Istati Uniti għandha problema serja\"", "Skont l-Università Amerikana, John Hopkins, l-Istati Uniti rreġistra l-ogħla rata t'infezzjonijiet f'ġurnata waħda, b'aktar minn 40,000 jittestjaw pożittiv għall-COVID-19 biex issa, iċ-ċifra totali tiżboq it-2.4 miljun persuna filwaqt li dawk mejta qabżu l-125,000.", "Fl-ewwel konferenza tal-aħbarijiet tat-task force Amerikana f'xahrejn fil-White House, id-Direttur tal-Istitut Amerikan għall-Mard Infettiv, Anthony Fauci, sahaq li l-Istat Uniti ghandha problema serja u din tista' tingħeleb bi sforz kollettiv.", "Dan hekk kif 16-il stat Amerikan raw zieda qawwija f'kazijiet pozittivi ghall-COVID-19, tant li l-istati Amerikani ta' Texas, Florida u Arizona jipposponu r-rilaxx tal-miżuri.", "Fl-Indja, l-ogħla uffiċjal ta' New Delhi, saħaq li r-rata mgħaġġla tal-imxija tal-Coronavirus fil-kapitali Indjana kienet ta' sfida severa għas-sistema tas-saħħa, tant li kkawżat nuqqas ta' sodod disponibbli u żieda allarmanti ta' fatalitajiet.", "Dan hekk kif il-kapitali hija l-agħar żona milquta fil-pajjiż, b'73,000 każ irreġistrat u 2,500 imwiet bil-COVID-19.", "Ir-rata t'infezzjonijiet f'Delhi qegħda tiżdied aktar mir-rata t'infezzjonijiet madwar il-pajjiż, biċ-ċifri ta' dawk pożittivi għall-COVID-19 fl-Indja qabeż il-500,000 filwaqt li dawk mejta laħqu l-15,000.", "Pilota Skoċċiż, Stephen Cameron irkupra mill-Coronavirus wara li dam kważi 70 jum fuq ventilatur fi sptar bil-belt Vjetnamiża ta' Ho Chi Minn, l-itwal żmien fuq ventilatur minn kwalunkwe pazjent fir-Renju Unit.", "Huwa l-aħħar pazjent tal-COVID-19 li ħareġ mit-taqsima tal-kura intensiva fil-Vjetnam.", "Filwaqt li fl-Etijopja, anzjan ta' il fuq minn 100 sena rkupra mill-COVID-19, bil-familjari tal-pazjent jisħqu li dan għandu 114-il sena u minkejja li m'għandux ċertifikat tat-twelid, għalhekk huwa l-ixjeħ persuna fid-dinja.", "Huwa qatta' 14-il jum fl-isptar għall-kura, b'jiem minnhom saħħtu tant iddeterorjat li kien fuq ventilatur iżda grazzi għall-mediċina dexamethasone, huwa rnexxielu jfiq.", "Fi Spanja, il-viroloġisti jemmnu li sabu traċċi tal-COVID-19 fid-drenaġġ f'Barċellona lura f'Marzu 2019, 9 xhur qabel l-ewwel każ irreġistrat f'Wuhan.", "Fl-Awstralja, is-supermakets reġgħu daħlu l-limiti fuq il-bejgħ ta' toilet paper għal kontra l-panic – buying wara żieda ta' każijiet fl-istat ta' Victoria.", "Mill-kriżi ekonomika kawża tal-pandemija, Kenya Airways mistennija tirreġistra telf ta' 500 miljun dollaru u għalhekk, minkejja li akkwistat bailout ta' 70 miljun dollaru mill-Gvern Kenjan, mistennija tagħti s-sensja lill-bosta ħaddiema tagħha u tbiegħ numru ta' assi.", "Filwaqt li l-Gvern Ġermaniż irnexxielu jikseb 20% tal-ishma fil-linja tal-ajru Lufthansa grazzi għall-pakkett t'għajnuna ta' 9 biljun ewro li bih jirristruttura l-linja tal-ajru u jevita l-falliment.", "Barċellona", "drenaġġ", "spanja" ]

[ "Dan l-aħħar smajna ħafna l-espressjoni 'Malta full up'.", "Ma tridx ħin u lanqas xi għerf politiku kbir biex tgħidha.", "Hija stqarrija li ħafna jħossu - f'pajjiż fejn normalment jekk tmur il-baħar kulħadd ma' xulxin, jekk titla' fuq tal-linja l-passiġġiera ppakkjati, fit-toroq normalment ħafna traffiku, tmur fejn tmur rases u nies - li hija vera.", "Il-popolazzjoni Maltija tinsab viċin in-nofs miljun u fl-2019 ġew Malta 2.8 miljun turist, li jfisser illi b'kollox kien hawn f'sena, f'din il-gżira ċkejkna mat-3.3 miljun persuna.", "X'ma nħossuniex full up!", "Hija xi ħaġa naturali u ovvja li nħossu li hawn wisq nies, wisq karozzi u wisq ġenn.", "Fil-fatt jekk il-pandemija kellha effett pożittiv wieħed biss, dan żgur illi kien l-ispazju fuq il-bajjiet, fuq tal-linja, inqas traffiku.", "Naturalment l-effetti negattivi huma bil-wisq akbar u fihom konsegwenzi ħafna aktar tqal.", "Imma naturalment dan mhuwiex il-'full up' li kellu f'moħħu l-Prim Ministru.", "U nifhmu.", "Wara kollox kienet il-politika espressa bl-aktar mod pubbliku u ċar taċ-Chief of Staff tiegħu stess Clyde Caruana - li mistenni jsir Deputat u forsi Ministru wkoll - meta kien imexxi l-Jobs Plus, li Malta jeħtiġilha ġġib aktar barranin lejn il-pajjiż, għax l-ekonomija kienet qed tikber b'rata mgħaġġla u kien hemm bżonn li jiġu l-eluf biex jimlew impjiegi li kienu qed jinħolqu.", "Fil-fatt skont ċifri kkwotati fuq ix-xandir nazzjonali bħalissa f'Malta hawn madwar 48,000 immigrant minn pajjiżi terzi.", "Naturalment lanqas kien qed jirreferi għat-turisti jew inkella għall-barranin li xtraw iċ-ċittadinanza - dawk humiex suwed, bojod, Ċiniżi, Mit-Togo jew mis-Sawdi Għarabja - merħba bihom, għax tal-flus!", "Għal dawk Malta żgur qatt mhi full up!", "ekk stess huwa vera, skont hu, li hawn xi erba' lokalitajiet fejn in-nies qed jgħixu fil-biża' hu x'se jagħmel biex ma jibqgħux?", "X'se jbiddel u kif se jġiegħel lin-nies ta' dawn il-lokalitajiet iħossuhom aktar siguri?", "Le, il-full up li kien qed jirreferi għalihom kienu l-immigranti li jiġu bid-dgħajsa, għax wara kollox il-poplu lilhom qed jara deħlin u l-aħbarijiet lilhom iġibu - mhux lil dawk l-eluf kuljum li jidħlu bl-ajruplan jew bil-baħar!", "Allura naturalment jekk irridu niksbu punt irħis, ta' malajr - magħħhom irridu naqbdu mhux mal-eluf ta' Filippini, Serbi, Maċedonjani u aktar li Alla jaf kif qed jitħallsu u jitħaddmu!", "Mela nibdew billi niċċaraw din.", "Il-messaġġ sottili - skont il-mod kif ingħata u skont kif infthiem minn ħafna - kien li Malta full up għax qed jidħlu nies b'karnaġġjon iswed bid-dgħajjes.", "Fil-fatt il-Prim Ministru qalilna li tant qed jaħdem biex Malta ma tkunx full up, li mhux qed iħalli dgħajjes b'nies ta' karnaġġjon iswed jidħlu (ħalliha li xorta daħ;let waħda bi 43 im migrant jumejn ilu)!", "Mela r-referenza hija ċara u l-argument qed isir fuq dawn l-immigranti partikolari, għax fuq l-eluf kbar li qegħdin hawn minn pajjiżi terzi u fuq dawk li ġew hawn għax xtraw il-passaport, ħadd ma qal xejn!", "It-tieni punt.", "Robert Abela għandu raġun u sewwa jagħmel li jieħu pożizzjoni iebsa ma' pajjiżi oħrajn fuq din il-kwistjoni.", "U m'hemmx dubju li jekk jagħmel dan se jsib lill-poplu kollu warajh.", "Anke din il-gazzetta taqbel li Abela jkun sod fuq din il-kwistjoni hekk kif huwa ċar li l-Unjoni Ewropea mhix tkun solidali biżżejjed, anke jekk issa hemm il-Patt tal-Immigrazzjoni li għad irridu naraw kif se jaħdem (ara paġni 10 u 11).", "Imma tajjeb ukoll nikkumentaw illi l-paroli għall-gallarija sabiħ biex tiġbor vot, imma ma jagħmel ebda ġieħ fit-tul.", "Li ngħidu lin-nies ta' San Pawl il-Baħar - per eżempju - illi qed jgħixu fil-biża' jew lil dawk tal-Marsa u tal-Ħamrun ukoll, jista' jkun li vera.", "Għalkemm niftħu parentesi importanti u kruċjali u nisħqu li tajjeb illi naraw eżatt minn fejn ġejja u għaliex hija din il-biża': Jekk hux ibbażata fuq kulur tal-ġilda jew inkella hix frott in-nuqqas ta' infurzar f'ċerti żoni f'dan il-pajjiż.", "Però skużi - Robert Abela mhuwiex il-Kap tal-Oppożizzjoni jew xi kummentatur fuq il-gazzetti, huwa l-Prim Ministru.", "Allura tiġi naturali l-mistoqsija: Jekk stess huwa vera, skont hu, li hawn xi erba' lokalitajiet fejn in-nies qed jgħixu fil-biża' hu x'se jagħmel biex ma jibqgħux?", "X'se jbiddel u kif se jġiegħel lin-nies ta' dawn il-lokalitajiet iħossuhom aktar siguri?", "Mhux biżżejjed li nonfħu fuq in-nar biex nidhru popolari.", "Dak kulħadd jaf jagħmilha.", "Kulħadd jaf iħares lejn problema jew sfida u jgħid x'inhi.", "Min hu fil-poter għandu joffri s-soluzzjonijiet effiċjenti u li jagħtu r-riżultati!", "Imbagħad kien hemm tbenġila tan-narrattiva meta s-Segretarju Parlamentari Rosianne Cutajar qalet illi l-PM għandu raġun għaliex huma ċ-ċentri tal-immigranti li jinsabu mimlijin - li hija xi ħaġa kompletament differenti minn dak li fehem kulħadd.", "Meta l-PM qal li 'Malta full up' ħadd ma fehem li qed jirreferi għaċ-ċentri ta' detenzjoni, għalkemm tajjeb naraw jekk fil-fatt dawn humiex 'full up' u jekk huma, nagħmlu xi ħaġa biex ma jibqgħux!", "Huwa importanti li fuq dan is-suġġett tiġi pprattikata l-kawtela u Prim Ministru li jikkmanda l-fiduċja ta' tant nies bħal Robert Abela jkun aktar għaqli fuq liema kliem juża u ma jużax speċjalment biex qatt ma jagħti lok illi kliemu jkun interpretat bħala messaġġ li qed jagħti soljev lil min huwa razzist u xenofobu.", "Huwa importanti li jidher li qed jaħdem kemm jiflaħ biex il-lokalitajiet li semma' hu stess ikunu siguri u biex kulħadd fihom iħoss li għandu l-protezzjoni.", "Fin-nuqqas ta' dan, kliem bħal 'full up' fl-arja jkun biss tattika populista biex jinġabru voti ta' nies li - ejja ma noqgħodux induru magħha - jobgħodu lil ħaddieħor minħabba l-kulur tal-ġilda, nazzjonalità u reliġjon.", "Mhux eżattament it-tip ta' votanti li partit soċjalista għandu jaspira li jattira lejh!" ]

[ "Il-President tal-Ukraina, Petro Poroshenko llum beda bl-ewwel żjara statali tiegħu f'Malta fejn din iż-żjara bdiet b'taħdidiet mal-President ta' Malta, Marie Louise Coleiro Preca.", "Wara taħdidiet bilaterali iż-żewġ Presidenti indirizzaw konferenza tal-aħbarijiet fil-Palazz tal-Granmastru fil-Belt Valletta.", "Din iż-żjara qed titqies bħala waħda sotrika, dan hekk kif din hi l-ewwel żjara tat-tip tagħha li għamel il-President Poroshenko.", "Il-President Marie-Louise Coleiro Preca qalet li pajjiżna u l-Ukraina sa issa kellom relazzjoni diplomatika iżda issa jinsabu f'pożizzjoni li jkollom relazzjoni fin-negozju fosthom fi proġetti infrastrutturali.", "Il-President tal-Ukraina faħħar ix-xogħol li qed jitwettaq tul il-Presidenza Maltija dan hekk kif permezz tagħha qed isservi ta' għajnuna biex l-Ukraina tibni pont ta' ħbiberija mal-Unjoni Ewropea.", "Wara l-President tal-Ukraina ltaqa' mal-Prim Ministru ta' Malta , Joseph Muscat.", "Il-Prim Ministru laqa' lill-President Ukren fejn wera x-xewqa li fil-futur jsiru taħdidiet biex jaslu għal ftehim ekonomiku.", "Fid-dawl li l-Ukraina bħalissa qed tagħmel minn kollox biex tilħaq ir-rekwisti sabiex tissieħeb fl-Unjoni Ewropea, il-President Ukren qal li bħalissa t-tim tiegħu jinsab fi ġlieda kontra l-korruzzjoni", "Tul il-jum hu mistenni li jiġu ffirmati tliet Memorandum of Understandings waqt iż-żjara statali tal-President Ukren." ]

[ "Ingredjenti 650g ikkapuljat tal-majjal 1 patata kbira 1 basla kbira mqattgħa rqiqa ħafna nofs kuċċarina melħ nofs kuċċarina bżar nofs kuċċarina kannella ponta ta' kuċċarina msiemer tal-qronfol mitħun ponta ta' kuċċarina allspice nofs kikkra ilma għaġina tat-torti biżżejjed biex tiksi dixx ta' 24ċm 1 bajda mħabbta ponta ta' kuċċarina paprika Metodu Għalli l-patata u għaffiġha.", "Poġġi f'taġen il-patata, l-ikkapuljat, il-basla, l-ilma u l-ispices u sajjar fuq nar bati sakemm ikollok taħlita magħquda.", "Iksi bl-għaġina d-dixx tal-forn fejn se ssajjar it-torta u imla fih it-taħlita tal-laħam.", "Għatti l-wiċċ bl-għaġina.", "Ippinzella l-wiċċ bil-bajda mħabbta u jekk trid roxx il-paprika.", "Agħmel xi toqob fil-wiċċ tal-għaġina.", "Sajjar għal 50 minuta f'temperatura ta' 175 ̊Ċ (350 ̊F)." ]

[ "L-attur ta' Black Panther kien qed jissielet mal-marda tal-kanċer", "L-attur Amerikan, Chadwick Boseman, magħruf l-aktar għall-interpretazzjoni tiegħu fl-irwol tas-supereroj tal-Marvel, Black Panther.", "Huwa miet fl-età ta' 43 sena wara battalja twila mal-marda tal-kanċer.", "Huwa miet fir-residenza tiegħu f'Los Angeles mdawwar bil-qraba.", "Boseman kien ilu jiġġieled il-kanċer fil-musrana għal dawn l-aħħar 4 snin madanakollu qatt ma ħabbar il-battalja tiegħu pubblikament.", "Inevitabbilment din l-aħbar ħasdet lil bosta, inkluż lid-dinja ta' Hollywood b'għexieren ta' atturi u diretturi jiddeskrivu l-aħbar bħala waħda xokkanti għall-aħħar. pic.twitter.com/aZ2JzDf5ai — Chadwick Boseman (@chadwickboseman) August 29, 2020", "Boseman interpreta bosta rwoli apparti dak ta' King T'Challa fi Black Panther fosthom il-kantant James Brown fil-film Get on Up lura fl-2014.", "Madanakollu l-irwol tiegħu fil-film ta' Marvel jibqa' wieħed ikoniku.", "Filwaqt li l-film kien għamel mal-$1.3 biljun fi profitt, il-film innifsu kien meqjus bħala leġġenda kulturali fl-industrija.", "Dan filwaqt li l-film kien l-ewwel wieħed fil-ġeneru tas-super eroj li ġie nominat għall-Oscars bħala Best Picture." ]

[ "Cristiano, it-tarbija tat-twelid li tul il-jum tal-Ġimgħa nstab abbandunat f'parapett f'Buġibba, qed jingħata l-attenzjoni massima fl-Isptar Mater Dei biex eventwalment jibdà l-proċess biex tibda tgħix taħt il-ħarsien u l-imħabba tas-sorijiet tal-Ursolini.", "Sorsi qrib dan l-istazzjon stqarru li t-tifel qed jirrispondi b'mod pożittivi għall-aħħar għal kura li qed tingħatalu.", "Dwar dan ONE News tkellem mas-Sur Alfred Grixti, Ċermen tal- Fondazzjoni Għal-Benesseri Soċjali li stqarr li l-fondazzjoni qed tintervjeni biex tassigura li t-tifel jingħatawlu l-oġġetti kollha meħtieġa wara li nstab b'ta fuqu senduqu.", "\"Se nagħmlu dak kollhu li kien meħtieġ, għax dit-tarbija letteralment ta' fuqha senduqa, li kellna bżonn nixtrula xtrajnih permezz tal-Appoġġ Childrens Fund\".", "Filwaqt li l-investigazzjonijiet jinsabu għaddejin, is-Sur Grixti stqarr li s-sentiment tagħhom u tal-Maġistrat hu li wieħed m'għandux jaqa fin-nassa tal-ġudizzju u jaħdem biex l-omm tiġi indetifikata u tingħata l-għajnuna kollha meħtieġa.", "\"Aħna nħossu li l-omm kienet f'kundizzjoni delikata ħafna biex waslet tagħmel li għamlet u ikun ħażin ħafna li ngħaddu ġudizzju għalfejn għamlet hekk u aġixxiet kif aġixxiet.", "Aħna nemmnu bħall ma jemmen il-Maġistrat Joe Mifsud li l-omm għanda bżonn l-għajnuna u żgur m'għandiex bżonn minn jgħaddi kummenti ta' kundann\"", "Ma' ONE News is-Sur Grixti stqarr li eventwalment, l-awtoritajiet se jkunu qed iħarsu lejn il-possibilità li Cristiano jitpoġġa f'sistema ta' fostering jew jingħaqad lura m'ommu jekk tiġi identifika u ċċertifikata li hi f'saħħitha biex trabbih.", "\" All options are open, jiġifieri jista' jkun deċiżjoni fit-tul ta' fostering, jista' jkun addozzjoni, u jista' jkun re-integrazzjoni jekk ikollna s-soljevv li l-omm ħarġet mit-trawma li kienet fiha u verament kapaċi trabbi l-binha\"", "Tul dawn l-aħħar 24 siegħa minn meta ONE News ippublika din l-aħbar, spikkat il-qalb tajba tal-poplu Malti hekk kif kienu bosta li għamlu kuntatt ma' din il-kamra tal-aħbarijiet biex jaraw il-possibilità li jkunu huma li joffru l-imħabba mistħoqqa liċ-ċkejken Cristiano.", "Intant, tul il-jum ġie żvelat kif l-isem Cristiano ingħatalu bit-tama li bħalma ġara fil-każ tal-plejer Portugiż Cristiano Ronaldo, mix-xewk joħroġ il-ward u ċ-ċkejken igawdi ħajja ta' suċċess." ]

[ "Kastilja trid li jkollha kontroll akbar fuq l-operat ta’ Clifton Grima, is-Segretarju Parlametari għall-Isport, u l-għażla waqgħet mill-ġdid fuq Mark Cutajar", "Dan hekk kif ed isiru numru ta’ manuvri bl-iskop li Mark Cutajar jerġa’ jirritorna fit-tmexxija ta’ SportMalta bħala Uffiċjal Eżekuttiv Ewlieni.", "Żvelat dan il-gazzetta In-Nazzjon.", "Membri ta’ għaqdiet nazzjonali tal-isport fil-jiem li għaddew tkellmu u wrew id-diżappunt tagħhom għal dak li qed jisimgħu fis-sens li Mark Cutajar se jerġa jirritorna fit-tmexxija ta’ SportMalta.", "Kastilja hi konxja mill-fatt li fl-ewwel leġislatura ta’ Gvern immexxi minn Joseph Muscat ftit li xejn sar b’mod tanġibbli fil-kamp sportiv u dak li sar ma jibdiex mal-volum qawwi ta’ inizjattivi li kienu ttieħdu mill-gvernijiet preċedenti, l-aktar fil-leġislatura ta’ bejn l-2008 u l-2013 meta fis-settur kienu saru ħafna xogħlijiet.", "Is-sorsi fissru li mhux eskluż li xi wħud mill-istess għaqdiet nazzjonali kitbu lill-Uffiċċju tal-Prim Ministru dwar dan u daqstant ieħor mhux eskluż li kien l-istess Mark Cutajar li tkellem mal-Prim Ministru biex jaġevola r-ritorn tiegħu bħala Uffiċjal Eżekuttiv Ewlieni ta’ SportMalta.", "Mark Cutajar kien irriżenja mill-kariga ta’ Aġent Uffiċjal Eżekuttiv Ewlieni ta’ SportMalta f’Ottubru 2017.", "Ismu kien fl-aħbarijiet ukoll b’rabta max-xiri tal-biljetti tal-ajru mixtrija mill-Kumitat Olimpiku Malti (KOM), u li kienu jammontaw għal mijiet ta’ biljetti kull sena fis-sentejn ta’ qabel, li fil-parti l-kbira nxtraw b’direct order mill-aġenzija tal-ivvjaġġar Hamilton Travel.", "F’terminu ta’ ewro, il-flus minfuqa fix-xiri tal-biljetti tal-ajru kien jammonta għal eluf kbar ta’ ewro kull sena.", "Dakinhar kien irriżulta li sa ma bdew dawn l-abbużi, il-prassi użata kienet li jinġabru tliet kwotazzjonijiet mingħand aġenziji tal-ivvjaġġar differenti, bid-deċiżjoni kienet tittieħed skont il-prezzijiet" ]

[ "Is-sentenza tal-Qorti dwar każ li fih hemm involut il-Ministru Ian Borg hija serja u titfa' responsabbilta' politika fuq il-Prim Ministru Robert Abela, sostna l-Partit Nazzjonalista permezz ta' stqarrija.", "Il-PN qal li ma jistax jibqa sieket quddiem każ li fih il-Ministru Borg instab li l-prova jieħu vantaġġ minn persuna vulnerabbli b'xhieda li l-Qorti qisitha bħala mhux kredibbli u li diffiċli titwemmen.", "Din il-ġimgħa Newsbook.com.mt rrapporta li x-xhieda tal-Ministru Ian Borg ġiet meqjusa mhux kredibbli minn Qorti li ċaħdet kawża ta' libell li fetaħ Mark Farrugia – li għamilha ta' sensar fix-xiri ta' biċċa art mill-Ministru – kontra The Malta Independent.", "Il-każ imur lura għal Lulju tal-2015, meta The Malta Independent on Sunday ippublikat storja li qalet li Borg xtara biċċa art f'Santa Katerina, fil-limiti tar-Rabat, minn anzjan bi problemi ta' saħħa mentali bl-għajuna ta' żewġ sensara – Franco Sammut u Mark Farrugia.", "Il-familja tal-anzjan, skont il-gazzetta, kienet qed tikkunsidra tieħu passi legali kontra Borg, li dak iż-żmien kien segretarju parlamentari.", "Il-Partit Nazzjonalista qal li din hija konferma oħra ta' kemm dan hu Gvern bi standards etiċi u morali baxxi u li qed jirriflettu ħażin fuq pajjiżna.", "Dan għaliex għal dan il-Gvern ma teżisti ebda riga ta' onesta' u kredibbilta' u dan l-aġir qed ikompli jwaqqa' isem pajjiżna, sostna l-PN fl-istqarrija.", "Borg meqjus 'mhux kredibbli' hekk kif Qorti tiċħad libell dwar art li xtara Farrugia, li jiġi n-neputi tal-anzjan, fetaħ kawża ta' libell fejn qal li l-gazzetta attakkat l-integrità, l-unur u r-reputazzjoni tiegħu b'allegazjonijiet u insinwazzjonijiet li ma kinux veritjeri.", "Il-gazzetta insistiet li dak li rrapurtat hu minnu, u li l-artiklu kien jikkonsisti f'kumment ġust dwar kwistjonijiet fl-interess pubbliku.", "Il-problemi tas-saħħa mentali tas-sid oriġinali tal-għalqa ġew ikkonfermati kemm mill-familjari tiegħu kif ukoll mill-psikjatra li kienet tieħu ħsiebu.", "Il-psikjatra qalet li r-raġel seta' jkollu episodji fejn jista' jieħu deċiżjonijiet bla ħsieb, u li kien persuna vulnerabbli li seta' jiġi influenzat faċilment biex jieħu deċiżjonijiet.", "Farrugia, min-naħa tiegħu, insista li zijuh kapaċi jifhem x'kien qed jagħmel, u Borg, li stqarr li kien ilu jafu 18-il sena, insista li l-anzjan kien daħal f'numru ta' kuntratti oħra matul is-snin mingħajr ma ħadd qatt iddubita mill-kapaċità tiegħu.", "Il-Partit Nazzjonalista tenna li Malta u Għawdex għandhom bżonn ta' tama ġdida li tista' tingħata biss permezz ta' viżjoni li tixprunana fil-ħidma politika biex flimkien nifdu lil pajjiżna.", "Hekk biss inkunu nistgħu verament nikbru u nissaħħu flimkien.", "Ian Borg jiċħad li xtara propjetà bl-irħis mingħand raġel bi problemi mentali" ]

[ "Fi stqarrija l-Awtorità tal-Ippjanar qalet Wied il-Għasel – il-wied li ispira mijjiet ta' artisti lokali – se jiġi mnaddaf hekk kif approvat l-applikazzjoni sabiex isir ir-rinnovar ta' wieħed mill-isbaħ widien ta' Malta.", "L-Awtorità tal-Ippjanar qalet li x-xogħlijiet jinkludu tindif ta' ġwiebi li se jkunu qed jitħaffru sabiex iżommu kwanita' akbar ta' ilma.", "Se jinżergħu ukoll siġar indiġeni u jitranġaw il-ħitan tas-sejjiegħ.", "Il-wied twil madwar 1.5 kilometru jibda' minn Għajn Riħana viċin tal-Victorja Lines u jasal sal-Kappella ta' Santa Katerina ta' Lixandra protetta taħt Grad 1.", "Għall-ħafna snin il-wied kien qed jimtela' b'materjal mill-barrieri u l-impjant tal-konkrit." ]

[ "Il-Gvern huwa kommess li jiftaħ diskussjonijiet mal-Kummissjoni Ewropea sabiex ikun jista jsir investiment qawwi fl-Air Malta, kemm il-darba s-sitwazzjoni fil-linja tal-ajru nazzjonali tirriżolvi ruħha.", "Żvela dan il-Ministru Konrad Mizzi meta mistoqsi minn ONE NEWS dwar l-aħħar żviluppi fit-tilwima bejn l-unjin tal-bdoti l-ALPA u l-Air Malta.", "Tenna li l-gvern u l-Air Malta qed jestendu l-id tal-ħbiberija minkejja t-talbiet mhux ġustifikati tal-ALPA.", "\"Aħna bħala Gvern jekk kulħadd jiġbed ħabel wieħed, jiena qed inwiegħed li l-każ mal-European Commission se nagħmluh biex ninvestu bil-kbir fl-Air Malta u nħabbru investment plan kbir għas-snin li ġejjin.\"", "Saħaq il-Ministru Mizzi", "L-għada li l-qorti laqgħet mandat ta' inibizzjoni sabiex l-ALPA twaqqaf azzjonijiet industrijali fl-Air Malta, il-Ministru Mizzi tenna l-pożizzjoni tal-Gvern li t-talba tal-bdoti għal garanzija ta' pakkett finanzjarju ta' seba' mitt elf ewro m'ijiex aċċettabbli.", "\"Il-kumpanija u l-bdoti jpoġġu madwar il-mejda u jiftehmu fuq l-agreement u wara li niftehmu nkomplu nkabbru.", "Min-naħa tagħna l-Gvern mhu se jkun parteċipi għall-ebda garanzija.\"", "Kompla jgħid.", "Intant fi stqarrija, il-kamra tal-kummerċ Maltija kkundannat l-azzjonijiet industrijali li għamlet l-ALPA, fejn qalet li dawn qed iżommu l-pajjiż ostaġġ, bil-Ministru Mizzi jisħaq li kulħadd irid jiġbed ħabel wieħed għal ġid tal-ħaddiema tal-Air Malta u pajjiżna.", "\"Kulħadd irid jiġbed il-ħabel tiegħu, kemm b'rispett għall-poplu Malti u Għawdxi, kemm b'rispett għall-kumpanija u l-lealtà lejha u rispett għall-ħaddiema l-oħrajn li m'humiex pilots ukoll.\"", "Ikkonkluda il-Ministru", "Matul il-jum, ireaġġixxiet ukoll l-Assoċjazzjoni Maltija għal-Lukandi u r-ristoranti l-MHRA, fejn qalet li t-talbiet tal-bdoti m'humiex raġjonevoli u li għandhom jiefqu hekk kif dawn mhux biss qed jagħmlu ħsara lill-membri fi ħdan l-MHRA iżda jaf ikunu ta' ħsara għall-ekonomija Maltija.", "L-MHRA żiedet li dawn it-talbiet jaf iwasslu għall-istess destin li ħabbtu wiċċhom miegħu diversi linji tal-arju li llum spiċċaw falluti." ]

[ "Raġel ta’ 59 sena residenti San Pawl il-Baħar kien involut f’inċidente tat-traffiku meta l-iscooter tiegħu intlaqat minn karozza tal-linja tat-tip King Long fi Triq il-Ħalel, Buġibba.", "L-inċdent seħħ illum għall-ħabta tal-12.15pm.", "Ir-raġel ġarrab biss xokk u ingħata l-kura fuq il-post.", "Il-Malta Public Transport se tkun qed tikkollabora mal-pulizija fl-investigazzjonijiet." ]

[ "Il-PD jitlob lill-PM biex jieħu azzjoni u jibda investigazzjoni fuq il-kuntratt mal-VGH, mal-Electrogas u l-Panama Papers", "Il-Partit Demokratiku (PD) rreaġixxa għall-istorja illi l-eks Ministru Konrad Mizzi mhux biss kien se jitpoġġa rappreżentant Malti fl-OSCE,", "kariga li issa kienet irtirata", ", imma li ħmistax wara li rriżenja minn Ministru, Konrad Mizzi ngħata kuntratt ta' konsulenza mill-Awtorità Maltija għat-Turiżmu u li għalih kien se jieħu €6,700 fix-xahar.", "Il-PD qal li din hija daqqa ta' ħarta f'wiċċ dawk kollha li jaħdmu u jgħixu skont ir-regoli.", "\"Minflok ingħata lill-investigaturi tal-Panama Papers, il-Gvern qed jibqa' jixtri s-silenzju ta' Mizzi,\" qal il-PD.", "Fl-istqarrija l-PD sostna li Abela għandu għażla: Jew jibqa' maġenb Mizzi jew inkella maġenb dawk kollha li josservaw il-liġi.", "\"Daqshekk logħob.", "Uri li int vera kommess għar-riforma billi tkeċċi lil Mizzi u tibda investigazzjoni b'biżżejjed riżorsa fil-kuntratti tal-Electrogas, l-isptarijiet li ngħataw lil Vitals Global Healthcare f'kuntratt mill-aktar kontroversjali u fil-Panama papers." ]

[ "Il-PN jippreżenta sett ta' proposti", "\"Fix-xhur li għaddew il-Partit Nazzjonalista kien propona numru ta' proposti għall-industrija tat-turiżmu li ma ngħataw ebda widen mill-Gvern ta' Robert Abela – illum nafu li kellna raġun.\"", "Dan sostnieh il-Viċi Kap tal-Partit Nazzjonalista Robert Arrigo fejn saħaq dwar l-importanza li l-industrija tat-turiżmu ta' pajjiżna, flimkien mal-eluf ta ħaddiema li jaħdmu fiha, hemm bżonn li jiġu salvagwardati hekk kif il-Gżejjer Maltin qed iħabbtu wiċċhom mal-pandemija.", "Robert Arrigo saħaq li l-aħħar ġimgħatejn għal dan is-settur ma kienu xejn feliċi, u l-istampa li barra minn xtutna għandhom ta' pajjiżna mhux eċċellenti lanqas – b'mod speċjali wara li 3 linji tal-ajru internazzjonali ssospendew il-vjaġġi tagħhom minn u lejn Malta wara ż-żieda fil-każi ta' Covid-19.", "Għaldaqstant il-Partit Nazzjonalista qed jippreżenta sett ta' proposti sabiex din l-industrija tqum fuq saqajha mingħajr ebda dewmien.", "Kull tip ta' attività fejn tlaqqa' ġemgħa nies għandha jkollha tip ta' health monitoring fil-post.", "Kemm jekk ikun każ ta' boat trip jew attività oħra.", "Għal xahrejn il-kontijiet tad-dawl u l-ilma għandhom ikunu bla ħlas, kemm għar-residenzi kif ukoll għan-negozji.", "Dan filwaqt li preferibilment għat-tnax-il xahar li ġejjin il-kontijiet ikollhom roħs ta' 50%.", "Id-data tal-għeluq tal-vouchers ta' €100 ikunu estiżi minn Settembru sal-aħħar tas-sena.", "Dan filwaqt li x-xirjiet mill-ħwienet tal-merċa għandhom ikunu nklużi wkoll ma' dawn il-vawċers.", "It-€800 sussidju li ngħata mill-Gvern għandu jiġi estiż sal-31 ta' Marzu, 2021 għal kull negozju fl-industrija privata.", "Kull ħaddiem mal-Gvern li nħatar fuq bażi ta' persons of trust jew positions of trust għandhom jaċċettaw tnaqqis fil-paga, mingħajr perks u jagħtu s-somma li tkun twarbet lill- food banks fil-pajjiż.", "Hemm bżonn li jiġu żgurati wkoll il-kuntratti preżenti u futuri mal-linji tal-ajru u mat- tour operators barranin li jinsabu fiż-żona l-ħadra.", "L-Air Malta trid tiġi re-adattata hekk kif pajjiżna qed iħabbat wiċċu mat-tieni mewġa tal-pandemija tal-Covid-19.", "Il-maskri għandhom jkunu obbligatorji u jintlibsu kullimkien, minn kulħadd.", "Estensjoni tal-moratorji tal-bank fuq house loans u negozju sal-31 ta' Marzu, 2021.", "Ir-rati t'interess li huma fuq bażi ta' 0%, lokalment għandhom jinżammu fuq bażi ta' 1.75%.", "It-taxxa posposta mħabbra mill-Gvern għandha tiġi mnaqqsa b'50%.", "Ir-rata tal-VAT għandha tiġi mraħħsa sa massimu ta' 5% fuq il-firxa kollha.", "Ir-rata tal-VAT fl-industrija tal-akkomodazzjoni fl-istaġun tax-Xitwa tinżel għal 0%.", "Għandu jiġi introdott passaport tas-saħħa.", "Kull min jiġi f'pajjiżna kemm mill-ajruport kif ukoll mill-portijiet tagħna għandhom jiġu screened .", "Il-Partit Nazzjonalista saħaq li jittama li dawn il-proposti li żgur ser iservu ta' ġid għall-industrija u għall-poplu Malti u Għawdxi ma jiġux għal darb'oħra injorati mill-Gvern ta' Robert Abela." ]

[ "L-akkużat kien imwissi minn qabel biex ma jersaqx lejn il-vittma", "Raġel inżamm arrestat wara li tressaq il-Qorti akkużat li hedded u beżaq fuq raġel fil-pubbliku.", "Il-każ seħħ fil-jiem li għaddew, meta r-raġel Libjan, li għandu 40 sena, hedded raġel ieħor Malti, anke bi vjolenza.", "Huwa kien akkużat ukoll li naqas milli jobdi ordnijiet tal-Pulizija.", "L-Ispettur Roderick Attard spjega li l-arrest seħ wara li l-Pulizija ordnatlu ma jersaqx lejn il-vittma, iżda l-akkużat ippersista bit-theddid.", "Minkejja dan, l-Avukat tal-Difiża insista li l-arrest ma kellu l-ebda bażi fil-liġi u ma kienx neċċessarju, anke għax skontu, il-Pulizija ma kellha l-ebda evidenza.", "L-akkużat wieġeb mhux ħati u talab għall-ħelsien mill-arrest, xi ħaġa li l-Prosekuzzjoni oġġezzjonat ġaladarba naqas milli jobdi l-ordnijiet tagħha.", "“Fi 17-il sena qatt ma kellu problemi mal-Pulizija,” saħqet id-Difiża.", "Minkejja dan, il-Qorti ċaħdet il-ħelsien mill-arrest." ]

[ "Pierre Portelli, l-eks Ċermen Eżekuttiv tal-midja tal-Partit Nazzjonalista, ċaħad kategorikament dak li xehed Keith Schembri ftit tal-ħin ilu fil-kumpilazzjoni tal-evidenza kontra Yorgen Fenech.", "Aktar tard fi stqarrija reġa' ċaħad ukoll il-Kap tal-Oppożizzjoni Adrian Delia.", "Keith Schembri kien qed jitkellem dwar kif, skont dak li kien jgħidlu Fenech, politiċi kienu jmorru spiss jieklu għandu meta saħaq li darba, il-Kap ta-Oppożizzjoni Adrian Delia mar talbu €50,000 biex jintużaw kontra l-elezzjoni ta' David Casa.", "Schembri qal li Fenech kien qallu li Delia kien jibgħat lil Pierre Portelli biex jiġbor €20,000 kull xahar.", "Keith Schembri qal li Portelli kien deher fir-reception ta' Portomaso qabel l-elezzjoni tal-Parlament Ewropew tal-2019.", "Pierre Portelli qal li l-gimgħa li għaddiet ħa affidavit biex jippreżentah lill-Pulizija jekk jitolbuh jagħmel dikjarazzjoni.", "Anke Adrian Delia ppreżenta affidavit ġuramentat quddiem il-Qorti.", "Fil-fatt, Delia reġa' ħareġ stqarrija li fiha ċaħaf l-allegazzjonijiet kollha \"Mhux se nikkumenta aktar f'dan l-istadju għaliex b'ebda mod ma rrid nippreġudika proċeduri li għaddejjin fil-Qrati tagħna fejn l-iskop tagħhom hu li jinstab min kien wara l-assassinju tal-ġurnalista Daphne Caruana Galizia, anżi nawgura li ħadd ma jitħalla li b'xi mod jiddevja l-attenzjoni mill-veru għan ta' dawk il-proċeduri.", "F'dan is-sens ma nistax ma nfakkarx li l-istess Keith Schemrbi u n-nies madwaru huma implikat fl-istess assassinju, u għalhekk qiegħed jirrikori għal gideb sfaċċat anke waqt li jkun qed jixhed taħt ġurament,\" insista Delia.", "Temm jisħaq li qed jirriżerva d-drittijiet kollha li tagħtih il-liġi." ]

[ "Fil-programm Xtra, il-Kap tal-Oppożizzjoni reġa' qal li se jkun qed jitfa' l-barra l-investituri fl-isptar ġenerali ta' Għawdex.", "Investituri li ġew Malta biex jinvestu fl-isptar bħala parti minn proġett kbir li jinkludi wkoll skola medika, u li jara lill-Għawdxin jieħdu l-aqwa kura mingħajr ħlas.", "Għalih, li tagħmel hekk ma investituri mhux perikoluż.", "Il-preżentatur staqsieh \"li jkun hemm kuntratt ma' kumpanija u tgħid se nqattgħu mingħajr raġuni, ma taħsibx li qed tibgħat messaġġ ħażin lil dawk l-investituri li jixtiequ jinvestu f'pajjiżna?\"", "Għal din il-mistoqsija, il-Kap tal-Oppożizzjoni rrisponda \"le\".", "Kien hawn li l-preżentatur staqsih kif se jagħmel dan ladarba hemm kuntratt iffirmat.", "Busuttil qal imbagħad jara l-Avukat Ġenerali għax hu direzzjoni politika jaf jagħti.", "Fil-programm Simon Busuttil kien anke negattiv dwar l-iżvilupp ekonomiku ta' pajjiżna.", "Mistoqsi dwar dan semma biss diffetti.", "Saħansitra qal li Joseph Muscat għamel froġa.", "Fil-programm Simon Busuttil ikkonferma wkoll li għandu għal qalbu ħafna lil Salvu Mallia u reġa' iġġustifika l-attakki bla rażan li Salvu Mallia baqa' jagħmel fil-konfront tal-Prim Ministru.", "Dan hekk kif qal \"nifhem għaliex Salvu Mallia jitkellem hekk.\"", "Filwaqt li reġa' ma laqax l-isfida tal-Prim Ministru biex meta jirriżulta li gideb dwar Egrant, jirriżenja.", "Minflok din id-darba għażel li jpoġġi l-pressjoni fuq il-Maġistrat għax qal li alla ħares ma jsib xejn.", "Intant bħad-dehriet l-oħra li s'issa kellu Simon Busuttil fuq it-televiżjoni, spikkat l-aggressivita' bla tarf li wera u din esperjenzaha ukoll il-ġurnalist li għamillu l-mistoqsijiet.", "Dan hekk kif Balzan il-preżentatur temm l-intervista billi qallu \"Nirringrazzjak anke tal-fatt li aċċettajt li tirrispondi l-mistoqsijiet minkejja li xi kultant kont aggressiv.\"" ]

[ "Ġunju 10, 2020", "Qorti fi Franza m'aċċettatx l-appell ta' tliet klabbs li talbu sabiex id-deċiżjoni li jitwaqqaf Ligue 1 tiġi revokata u jintlagħbu l-aħħar partiti tal-istaġun.", "Il-kampjonat Franċiż ġie tterminat kmieni minħabba l-pandemija tal-Covid-19 u filwaqt li Paris Saint-Germain kienu ddikjarati champions, Amiens u Toulouse kellhom jiġu relegati.", "Imma bid-deċiżjoni mogħtija mill-Qorti t-Tlieta 9 ta' Ġunju, Amiens u Toulouse salvaw posthom f'Ligue 1 meta r-relegazzjoni tagħhom kienet sospiża.", "Olympique Lyonnais kien wieħed mit-timijiet li appella fuq il-bażi li minħabba li l-istaġun ġie tterminat kmieni, huma tilfu ċ-ċans li jikkwalifikaw għall-UEFA Europa League fl-istaġun li ġej.", "Dan ifisser li l-istaġun li ġej fi Franza ser ikollu 22 tim wara li l-ewwel żewġ timijiet li spiċċaw f'Ligue 2 diġà ġie deċiż li jiġu promossi.", "Il-Qorti ħeġġet lill-Federazzjoni tal-Futbol Franċiż sabiex tagħmel it-tibdiliet neċessarji ħalli fl-istaġun li ġej 22 tim jilagħbu f'Ligue 1.", "Id-deċiżjoni meħuda mill-Federazzjoni tal-Futbol Franċiż waslet wara li f'April li għadda l-Gvern ħabbar li l-isport professjonali mhux ser jirritorna qabel Settembru li ġej.", "Minn dakinhar 'il quddiem il-Gvern Franċiż irrilaxxa xi ftit mill-miżuri, tant li qed jagħti ċ-ċans li l-logħob tat-Tazza Franċiża jintlagħbu f'Lulju u f'Awwissu bil-bibien magħluqa." ]

[ "F’Manila, il-Filippini, mill-inqas 22 persuna mietu u 20 oħra indarbu meta kowċ waqa’ minn triq elevata u ġiet fuq vann.", "Il-pulizija qed ibassru li l-għadd tal-mejtin jistgħu jiżdied għax il-midruba huma f’qagħda serja ħafna.", "L-investigaturi qalu li 20 mill-mejta, fosthom mara li kienet qed tistenna tarbija, kienu fuq il-kowċ waqt li t-tnejn l-oħra kienu fil-vann.", "Is-sewwieq tal-kowċ baqa’ ħaj u l-pulizija qed jistennew li jistejqer biżżejjed li jkunu f’qagħda li jinterrogawh dwar id-dinamika tal-inċident.", "Mara qalet li rat il-kowċ itir mit-triq u jinżel b’sabta fuq il-vann.", "Il-pulizija issospendew is-servizzi kollha tal-kumpanija li għandha l-kowċ għal 30 jum sakemm isiru t-testijiet fuq il-vetturi tal-kumpanija.", "Fl-2011, tliet passiġġieri oħrta mietu u erbgħa indarbu serjament meta karozza tal-linja waqgħet mill-istess triq." ]

[ "Skont l-istess rapporti r-rapport sħiħ ta' 1,500 paġna jinsab f'idejn il-pilizija u qed ikun analizzat minn investigaturi", "Jidher li l-Pulizija xammret il-kmiem u bdiet tinvestiga d-dokumentazzjoni li allegatament kienet juru li l-kumpanija Egrant hija ta' mart il-Prim Ministru, Michelle Muscat, iżda li", "mill-inkjesta tal-Maġistrat Aaron Bugeja rriżulta li kienu ffalsifikati.", "Skont it-", "Times of Malta", ", ir-rapport sħiħ ta' 1,500 paġna jinsab f'idejn il-pilizija u qed ikun analizzat minn investigaturi.", "Il-konklużjonijiet ewlenin ta' dan ir-rapport kienu ppubblikati l-Ħadd filgħodu mill-Avukat Ġenerali, liema inkjesta ma sabet l-ebda indikazzjoni li l-kumpanija Egrant kienet ta' Michelle Muscat jew marbuta mal-familja Muscat u aktar minn hekk, id-", "declerations of trust,", "ippubblikati minn Daphne Caruana Galizia kienu jinkludu firem iffalsifikati.", "Sa issa jidher li r-rapport sħiħ jinsab biss f'idejn il-Prim Ministru, l-Avukat Ġenerali u l-Pulizija, għalkemm", "il-Kap tal-Oppożizzjoni Adrian Delia wkoll talab biex ikollu f'idu r-rapport sħiħ.", "Immedjatament bdiet taqtiegħa fil-Partit Nazzjonalista mhux biss għax il-Kap Adrian Delia neħħa lil Simon Busuttil mis-Shadow Cabinett imma anke għax t", "albu jissospendi lilu nnifsu mill-partit,", "xi ħaġa li Busuttil irrifjuta li jagħmel u li ħolqot rabja fost xejn inqas minn għaxar Deputati tal-Partit Nazzjonalista.", "Wara l-pożizzjoni tal-PN, għaxar Deputati joħorġu għonqhom għal Busuttil", "'Ma nistgħux nibqgħu ngħidu li Egrant hija ta' Muscat...tkun arroganza' - Delia", "Il-qraba ta' Daphne jinsistu li l-Maġistrat ma setax jgħid b'kunfidenza li Muscat hu innoċenti", "L-inkjesta dwar Egrant swiet lill-pajjiż madwar €3 miljuni - Saviour Balzan" ]

[ "Il-Partit Laburista jkompli bis-suċċessi u jirbaħ il-lokalità tas-Siġġiewi għall-ewwel darba", "Il-Partit Laburista għamel l-istorja hekk kif rebaħ il-lokalità tas-Siġġiewi għall-ewwel darba fl-istorja tal-Kunsilli Lokali.", "Dan ifisser illi għall-ewwel darba il-Kunsill tas-Siġġiewi se jkollu Sindku Laburista.", "Jidher illi r-rebħa tal-Partit Laburista kienet waħda qrib ħafna, madwar 70 vot aktar mill-Partit Nazzjonalista.", "Din ir-rebħa tiżdied ma' rebħ ieħor li għamel il-PL fl-aħħar jumejn, fosthom il-Belt Valletta, San Pawl il-Baħar, Birkirkara, Mellieħa u San Ġwann li lkoll kienu lokalitajiet Nazzjonalisti matul is-snin.", "Is-Siġġiewi, apprti li dejjem kienet lokalità b'maġġoranza Nazzjonalista, hija wkoll il-lokalità ta' fejn jgħix Adrian Delia.", "L-istorja politika fis-Siġġiewi - Dejjem blu, sal-lum", "Din hija l-ewwel darba li l-Partit Laburista rebaħ din il-lokalità.", "Fl-elezzjoni lokali tal-2007, li magħha ma saret l-ebda elezzjoni oħra, il-Partit Nazzjonalista rebaħ 2,486 vot filwaqt li l-Partit Laburista ġab 1,818 vot.", "Dan kien ifisser distakk ta’ 668 vot bejn il-partiti.", "Fl-elezzjoni lokali tal-2012, li wkoll saret waħedha, il-Partit Nazzjonalista naqqas il-voti biex kiseb 2,325 filwaqt li l-Partit Laburista żied il-voti u kiseb 2,119.", "Dan ifisser li d-distakk kien ta’ 206 voti biss.", "Fl-2015, id-distakk żdied għal 309 voti, forsi anke għax aktar Siġġiwin ħarġu jivvutaw mhux biss għall-kunsill lokali, iżda anke għar-referendum tal-kaċċa.", "Fil-fatt, iż-żewġ partiti żiedu mhux ħażin fil-voti.", "Il-Partit Nazzjonalista kiseb 2,902 voti, filwaqt li l-Partit Laburista kiseb 2,593 vot.", "Din is-sena, bħall-2015, x’aktarx li s-Siġġiwin ukoll se joħorġu aktar bi ħġarhom biex jivvutaw minħabba li l-elezzjoni tal-kunsill se ssir ma’ dik tal-elezzjoni tal-Parlament Ewropew.", "Meta erba’ snin ilu, aktar nies ħarġu jivvutaw, il-Partit Nazzjonalista żied il-voti u d-distakk.", "Madanakollu, wieħed ma jistax ma jinnotax li f’dan ir-raħal, il-voti tal-Partit Laburista żdiedu f’kull elezzjoni.", "B’distakk żgħir ta’ 309 voti, u bil-PL li donnu dejjem qed jissaħħaħ, il-miżien jista’ jxaqleb lejn kull naħa.", "Ara aktar hawn dwar ir-rebħa Laburista fil-Mosta" ]

[ "L-assoċjazzjoni medika Maltija, il-MAM ħabbret azzjonijiet industrijali li se jolqtu l-pazjenti.", "Dan minkejja li s-Supretendent tas-Saħħa Pubblika, il-Professur Charmaine Gauci ħabbret deċiżjonijiet u qalet ukoll kif il-kundizzjoni medika ta' dawk infettati bil-virus hija tajba.", "Il-MAM ordnat li minn nhar it-Tnejn l-appuntamenti fl-outpatients ta' Mater Dei jiġu posposti u t-tobba qed jintalbu ma jattendux fil-polyclinics." ]

[ "Fl-Awstralja mara nstabet 17-il jum wara li ntilfet f’foresta fin-naħa ta’ fuq ta’ Queensland.", "Il-midja qed tirrapporta li Shannon Leah Fraser li hi omm ta’ tliet itfal ntlemmħet minn bidwi nhar l-Erbgħa.", "Il-mara ta’ 30 sena ġiet rikoverata l-isptar, fejn qed tingħata kura għal infezzjonijiet u xemxata.", "Skont ħu l-mara, hi rnexxielha ssalva billi kielet l-insetti u xorbot mill-ilma tax-xmara." ]

[ "Fit-tieni kwart ta’ din is-sena, Malta rreġistrat l-ogħla tkabbir fil-Prodott Domestiku Gross (PDG) fl-Unjoni Ewropea meta mqabbel mal-ewwel kwart.", "Fi stqarrija tal-Eurostat intqal li minn fost il-pajjiżi li hemm statistika dwarhom għat-tieni kwart tas-sena, Malta kellha tkabbir ta’ 1.3 fil-mija, il-Latvja kellha tkabbir ta’ 1 fil-mija, u l-Litwanja, l-Ungerija u r-Renju Unit kellhom tkabbir ta’ 0.8 fil-mija.", "Min-naħa l-oħra, ir-Rumanija, id-Danimarka, Ċipru, il-Ġermanja u l-Italja kellhom tnaqqis meta tqabbel mal-ewwel kwart.", "Skont l-istqarrija, il-PDG fl-Unjoni Ewropea kiber b’0.2 fil-mija fit-tieni kwart ta’ din is-sena meta mqabbel mal-ewwel kwart.", "Jekk jitqabbel mat-tieni kwart tas-sena li għaddiet, it-tkabbir kien ta’ 1.2 fil-mija." ]

[ "F’xahrejn minn meta l-Covid-19 feġġ f’pajjiżna, l-qgħad żdied bi kważi 1,800.", "Dan tħabbar waqt konferenza tal-aħbarijiet indirizzata mill-Ministru għall-Familja u Solidarjetà Soċjali Michael Falzon illi sostna li n-nies fuq ir-reġistru tal-qgħad qed jiżdiedu.", "Madanakollu, huwa ma kellux iċ-ċifri totali tal-persuni f’pajjiżna li preżentament jinsabu bla impjieg.", "Ġie spjegat li aktar minn 82% ta’ dawk il-persuni li talbu għall-għajnuna finanzjarja huma Maltin, u 71% minnhom huma nisa.", "S’issa, aktar minn 300 persuna minn fost dawk li applikaw ghall-benefiċċju tal-qgħad għadhom ma tħallsux.", "Intant, minkejja l-ghajta ittarrax tas-surplus li kienet ilha tidwi is-snin….issa il-Ministru Falzon qed jghid li kull but għandu qiegħ.", "Hu sostna wkoll li mhux jifhem għalfejn il-Partit Nazzjonalista qed jitkellem favur dawk il-120,000 persuna li għadhom ma rċevew ebda għajnuna finanzjarja minn naħa tal-Gvern.", "Il-Ministru Michael Falzon tkellem ukoll dwar kemm hu importanti li l-pubbliku jsegwi dak li jgħidu l-Awtoritajiet tas-Saħħa….filwaqt li esprima thassib dwar iż-żieda ta’ asintomatiċi f’pajjiżna, illi tpoġġina f’sitwazzjoni li mhix ċajta." ]

[ "L-Ambaxxatriċi tal-Istati Uniti tat l-appoġġ tagħha għal Furnishing Homes Scheme tal-YWCA Malta billi ppreżentat sufan lil Dar Qalb ta’ Gesu biex jintuża għall- kumdità tar-residenti.", "Permezz ta’ din l-iskema, il-YWCA tiġbor għamara ta’ kwalità tajba u oġġetti oħra tad-dar biex jitqassmu fl-istituzzjonijiet li jagħtu kenn lir-refuġjati, ommijiet waħedhom, u familji żvantaġġati.", "L-oġġetti huma mogħtija minn kumpaniji lokali, fabbriki u ċittadini privati.", "F’diskors qasir, l-Ambaxxatriċi Abercrombie-Winstanley appellat lill-pubbliku jappoġġa l-isforzi tal-YWCA Malta billi, jagħtihom l-għamara u oġġetti oħra tad-dar li ma jkollux bżonn imma li jkunu fi stat tajjeb.", "Hija xtaqet lil YWCA Malta kull suċċess bil-Furnishing Homes Scheme kif ukoll proġetti oħra li jippromwovu l-ġid soċjali." ]

[ "Daphne Caruana Galizia kixfet is-sors li minnu kwota l-Kap tal-Oppożizzjoni, Simon Busuttil, biex ħoloq l-aħħar gidba tiegħu.", "Din id-darba kontra ċ-chief of staff tal-Prim Ministru, Keith Schembri.", "U ffaċjat bid-dikjarazzjoni ta' Caruana Galizia Simon Busuttil ma ċaħadx, għalkemm għal darb'oħra ħeba s-suppost provi li għandu." ]

[ "Raġel li tressaq ilbieraħ filgħaxija fil-Qorti t’Għawdex ġie akkużat bit-traffikar u pussess aggravat tad-droga kokaina, bil-pussess sempliċi tad-droga kannabis u eroina, li renda ruħu reċidiv u li wettaq dawn ir-reati f’distanza ta’ inqas minn 100 metru ta’ post frekwentat miż-żagħżagħ.", "Huwa wieġeb ħati għal dawn l-akkużi u kien ikkundannat sentejn priġunerija." ]

[ "Imtella' Lulju 9, 2020 - Aġġornata 9 Ta' Lulju, 2020 5:57pm", "Applikazzjoni għat-twessigħ ta' Triq Għeriexem fir-Rabat, li tagħti mir-Roman Villa san-Nigret, ġiet approvata mill-Awtorità tal-Ippjanar b'7 voti favur, u 3 kontra.", "Waqt il-laqgħa s-Sindku tar-Rabat, Sandro Craus, qal li l-proġett huwa wieħed urġenti minħabba li t-triq qiegħda tikkollassa u qiegħda ssir ħsara fir-residenzi tal-madwar.", "It-triq mid-Domus Romana san-Nigret fir-Rabat ser tinbena mill-ġdid b'sistema ta' kolonni tal-konkos li ser jissudaw it-triq li nbniet fuq it-tafal.", "Waqt laqgħa ta' tliet sigħat li kkunsidrat l-applikazzjoni li saret mill-Ministeru tal-Infrastruttura u l-proġetti kapitali, il-Perit Robert Fenech qal li l-proġett fost oħrajn ser itejjeb il-konnetività.", "Huwa spjega kif mal-kareġġjati tat-triq li ser ikunu wiesgħa 7 metri u nofs ser jiżdied promenade ta' żewġ metri b'veduti tal-Imdina u l-Imtarfa.", "Il-Perit spjega li biex tiġi indirizata l-instabilita tat-triq u l-bini tal-madwar, it-triq ser tinbena fuq kolonni fuq in-naħa tal-wied biex ma jintmessx il-blat li fuqu qed jistrieħu d-djar.", "Id-direttorat tal-ippjanar li rrakkamonda l-proġett għall-approvazzjoni, qal li minħabba li dan ser isir f'żona ta' valur għoli, qabel jinbdew ix-xogħlijiet ser issir investigazzjoni arkeoloġika.", "Il-Perit tal-proġett qal li diġa saru studji prelimari dwar dan.", "L-arkeologu Dr Reuben Grima qal li l-proġett ser ikollu impatt fuq l-arkeoloġija.", "Dr Grima qal li ghalhekk l-ewwel għandhom isiru l-istudji dettaljati fuq l-arkeoloġija imbagħad jingħata l-permess.", "Iċ-Chairman tal-bord, il-Perit Vince Cassar, qal li jekk l-investigazzjoni ssib fdalijiet arkeoloġiċi li jridu jiġu preservati, is-sovrintendenza għall-wirt kulturali tista' twaqqaf il-permess.", "Iċ-Chairman tal-Awtorità tal-Ambjent u r-Riżorsi, il-Professur Victor Axiak, qal li bil-proġett se jitneħħew 16-il siġra, fosthom waħda mill-ikbar siġar tat-tin f'Malta, u jinvolvi interventi li ser ikollhom impatt fuq il-wied u l-għejjun tal-ilma li jagħtu għal ġo fih.", "\"Ma nistgħux nieħdu minn din iż-żona tant sensittiva, u nifhem ukoll l-importanza li n-nies igawduh, imma n-nies iridu jgwadu xi ħaġa li tibqa', mhux xi ħaġa li ħa neqirdu għax inkella għal xejn,\" qal Prof Axiaq.", "Residenta li toqgħod fiż-żona qalet li l-pedament tat-triq tant huwa fraġli li qiegħda tibża li darha ma tiflahx ghat teżiżiet tal-proġett.", "\"Diġà għandi s-saqaf maqsum, kif tista' taraw maqsum kollu, ġifieri kif jibda x-xogħol jien imsarni f'saqajja u ser nitlaq minn hawn.\"", "Is-sindku tar-Rabat, Sandro Craus, qal li qabel jibdew ix-xogħlijiet għandha ssir analiżi ta' kull binja fl-inħawi, u jekk hemm bżonn jiġu evakwati r-residenti waqt li jsiru x-xogħlijiet.", "Il-permess ġie approvat b'7 voti favur u 3 voti kontra.", "Żewġ familji evakwati minn djarhom – ix-xogħol kif titla' s-Saqqajja mistenni jieħu ġimgħat" ]

[ "Imtella' Novembru 20, 2020 - Aġġornata 20 Ta' Novembru, 2020 3:46pm", "L-istat ta' South Australia għamel lockdown ibbażat fuq gidba li qal raġel li marad bil-Covid-19 meta qal x'kienet ir-rabta tiegħu ma' ħanut li jbigħ il-pizza.", "Nhar l-Erbgħa, beda lockdown strett wara li l-istat sab 36 infezzjonijiet ġodda ta' coronavirus.", "Iżda dan seta ġie evitat kieku raġel li rriżulta pożittiv għall-Covid-19 qal il-verità li hu kien ħaddiem fil-ħanut li jbigħ il-pizza.", "Minflok lill-awtoritajiet qalilhom li hu mar fil-ħanut biss biex jixtri pizza.", "Din l-informazzjoni skorretta wasslet lill-uffiċjali tas-saħħa biex jassumu li r-raġel seta' ħa l-virus waqt li kien espost għal perjodu qasir ħafna u li l-virus għalhekk jittieħed minn persuna għal oħra ħafna aktar faċli milli kien maħsub/ L-awtoritajiet Awstraljani esprimew rabja għal dan u qalu li kieku r-raġel qal il-verità mill-ewwel, l-istat ta' South Australia ma kienx ikollu għalxiex jagħmel sitt ijiem lockdown." ]

[ "Skont rapporti, dawn il-gruppi jinkludu kliem ta' mibegħda u anke theddid kontra attivisti", "Il-President ta’ Malta Marie-Louise Coleiro Preca qalet li ma kinitx taf li kienet membru ta’ gruppi fuq Facebook għall-partitarji Laburisti li kienu jinkludu kummenti ta’ mibegħda.", "Mal-gazzetta", "Times of Malta", ", il-President qalet li ħadet il-passi kollha neċċessarji biex toħroġ minn dawn il-gruppi li fi kliemha ma kinitx taf li hi membru tagħhom.", "Kien is-sit", "The Shift News", "li nnota kif gruppi ta’ uffiċjali Laburisti, inkluż il-Prim Ministru Joseph Muscat huma membri f’dawn il-gruppi, li skont is-sit jinkludu kummenti ta’ mibegħda u anke theddid.", "Fl-istess investigazzjoni rriżulta li f'dawn il-gruppi kien hemm ukoll il-President ta’ Malta.", "Fuq Facebook, persuna tista’ taqbad u tinkludi persuna oħra fi grupp mingħajr ma tinfurmaha.", "Il-każ tqajjem ilbieraħ fil-Parlament mid-Deputat Nazzjonalista Jason Azzopardi li semma kif dawn il-gruppi qed jiġu investigati wkoll minħabba dawk li sejjaħ bħala ‘attakki koordinati,” kontra attivisti kontra l-korruzzjoni u l-familja ta’ Daphne Caruana Galizia.", "Insista li ħafna mill-kummenti jiksru l-Att dwar il-Protezzjoni tad-Data u anke l-Kodiċi Kriminali u saħaq li skont il-liġi, theddid, kummenti abbużivi u insulti jistgħu jġorru magħhom piena ta’ 18-il xahar ħabs.", "Azzopardi stess qajjem dubji dwar kemm verament il-President ma kinitx taf li hi membru f’dawn il-gruppi u kkritika l-fatt li 24 siegħa wara l-artiklu fuq", "The Shift News", ", il-President kienet għadha membru." ]

[ "Il-ħidma tad-dwana kompliet tintensifika, u fil-ġimgħa ta' Santa Marija interċettat tmint elef, tmien mija u sittin sigarett, u mija u sitta u għoxrin litru inbid tal-kuntrabandu.", "Jidher li l-kampanja mid-Dipartiment tad-Dwana ħalliet l-effett mixtieq, hekk kif matul il-ġimgħa ta' Santa Marija, it-telefona ti mill-pubbliku ma waqfu xejn.", "Tul din il-ġimgħa, uffiċjali tad-Dwana aġixxew f'madwar erbgħin lokalità.", "Fosthom , f'Ħaż-Żabbar ġew elevati numru ta' sigaretti minn ħanut tax-xagħar, f'Ħal Qormi numru ta' sigaretti k ienu qed jinbiegħu minn garaxx u f'okkażjoni oħra minn karozza.", "Fir-Rabat instabu sigaretti f'każin, u fil-Belt Vall etta sigaretti tal-kuntrabandu kienu qegħdin jinbiegħu minn taħt il-bank f'confectionery.", "Id-dwana fakkret li din l-attività hija reat kriminali serju, u appellat għall-għajnuna tal-pubbliku billi jċempel b'mod anonimu fuq 25685124 jew 25685200 ." ]

[ "Imtella' Ottubru 8, 2020 - Aġġornata 8 Ta' Ottubru, 2020 6:33pm", "Il-Ġermanja rrappurtat l-ogħla żieda ta' infezzjonijiet ġodda ta' Covid-19 f'ġurnata minn April bil-ministru tas-saħħa jwissi dwar din is-sitwazzjoni tat-tħassib.", "Pajjiżi oħra li għaddejin b'qabża 'l fuq ta' każi ġodda huma l-Polonja, l-Ukrajna, Slovakkja u r-Repubblika Ċeka.", "Fl-Italja l-ilbies tal-maskri issa huwa mandatorju anke barra waqt li l-kapitali Belġjana, Brussell qed iżżomm lill-kaffetteriji u ħwienet tax-xorb magħluqa għal xahar.", "Tobba Amerikani intant qalu li iktar nies mietu f'din il-pandemija tal-Covid-19 mill-vittmi ta' ħames staġuni f'daqqa tal-influwenza komuni." ]

[ "“F’pajjiż fejn l-unika riżorsa li għandna hija r-riżorsa umana, l-edukazzjoni hija investiment imprezzabbli.", "Matul iż-żmien, gvernijiet f’pajjiżna għarfu dan kollu u investew bil-kbir biex jipprovdu edukazzjoni b’xejn lil uliedna.", "Sfortunatament ma jistax jingħad l-istess għall-Gvern preżenti li mhux jinvesti b’serjeta’ fl-edukazzjoni u lanqas jagħtiha l-importanza li jisħoqqilha.”", "Il-Kap tal-Partit Nazzjonalista Adrian Delia qal dan waqt konferenza tal-aħbarijiet fejn ta d-dettalji tal-proposti għall-edukazzjoni li l-PN fassal fil-Pre Budget Document, li nieda l-ġimgħa li għaddiet.", "“F’pajjiżna jeħtieġ li nerġgħu nsaħħu r-rabta bejn is-sistema edukattiva u d-dinja tax-xogħol.", "Dan meta fil-preżent mhix qed issir, u l-aqwa postijiet tax-xogħol f’pajjiżna qegħdin imorru għand ħaddiema barranin.", "Fatt li għaraf l-istess Ministru għall-Edukazzjoni Evarist Bartolo.”", "Adrian Delia għamel referenza għall-early school leavers, meta Malta tinsab ferm ‘il bogħod milli tilħaq il-mira ta’ 10%.", "Fl-2018, ir-rata tal-early school leavers naqset biss b’0.2%, l-inqas tnaqqis matul dawn l-aħħar snin.", "Sfortunatament, pajjiżna jinsab lura wkoll fil-miri tal-litteriżmu fejn qegħdin inħabbtuha mal-faxxa ta’ isfel fost il-pajjiżi kollha tal-Unjoni Ewropea.", "Għaldaqstant, l-ikbar theddida li qed taffaċċja s-sistema edukattiv f’pajjiżna hija li mhux qed ikollna biżżejjed għalliema.", "Dan meta inqas u inqas studenti Universitarji qegħdin jagħżlu li jmorru għalliema.", "Fil-preżent, l-għalliema jinsabu demotivati, b’aktar minn nofshom jinsabu lesti li jitilqu din il-professjoni jekk isibu opportunitajiet ġodda.", "Uliedna rritornaw fi klassijiet mitluqa u oħrajn li raw il-bidu tas-sena skolastika tagħhom jieħdu t-tagħlim mill-kontejners minħabba n-nuqqas ta’ pjan tal-Gvern Laburista.", "L-edukazzjoni hija waħda mill-vittmi tal-mudell ekonomiku tal-Gvern, li jkabbar l-ekonomija bil-popolazzjoni bla pjan.", "Ir-realtà iżda hi meta l-edukazzjoni tispiċċa vittma, s-soċjetà kollha tbati u tispiċċa vittma, s-soċjetà kollha tbati u tispiċċ vittma hi wkoll.", "Matul din il-konferenza tal-aħbarijiet, is-Segretarju Ġenerali tal-Partit Nazzjonalista u Kelliem tal-Oppożizzjoni għall-Edukazzjoni Clyde Puli ta d-dettalji dwar il-proposti tal-edukazzjoni tal-PN fil-Pre Budget Document.", "Dawn il-proposti jinkludu fost l-oħrajn: Il-Gvern għandu jiddedika aktar riżorsi għar-riċerka fl-edukazzjoni.", "Ippjanar fit-tul huwa meħtieġ fl-iżvilupp tas-sistemi edukazzjoni li jilħqu l-ħtiġijiet tas-soċjetà li qed tevolvi.", "Sforz akbar fl-iżvilupp tal-abbiltajiet u l-ħiliet tal-istudenti, biex jikbru u jagħmlu suċċess, f’dinja tax-xogħol li hija aktar kompetittiva.", "L-għalliema għandhom jingħataw aktar assistenza u għajnuna sabiex jegħlbu l-istress li qegħdin jaffaċċjaw bit-tibdil kollu fil-professjoni tagħhom.", "Il-Gvern għandu jintroduċi qafas legali bilanċjat li jinkludi l-garanziji kollha meħtieġa sabiex l-għalliema jkunu jistgħu jwettqu dmirijiethom mingħajr biża, intimidazzjoni jew jiġu sfurzati.", "L-għalliema u l-akkademiċi jistħoqqilhom u għadu jingħatalhom ir-rispett li jixirqilhom.", "Il-Gvern għandu jiddedika aktar riżorsi biex jissaħħu l-faċilitajiet edukattivi.", "Għandu jingħata ferm aktar attenzjoni fil-livell ta’ kinder u dak primarju, speċjalment meta diffikultajiet li jiżviluppaw u jidhru aktar tard, huma side-product ta’ dawn is-snin ferm fundamentali għall-iżvilupp.", "Għandu jkun hemm korrelazzjoni u kontinwazzjoni aħjar bejn l-istadji u s-setturi differenti tal-edukazzjoni.", "Id-deċiżjonijiet kollha dwar l-appuntar u promozzjonijiet f’dan is-settur għandhom ikunu bbażati kollha fuq il-meritokrazija.", "Il-Gvern għandu joħroġ sejħa għal kull post-doc grants.", "Dan meta l-aħħar sejħa ta’ din ix-xorta kienet saret fl-2015 u qatt ma kienu ħarġu aktar sejħiet għal post-doc researchers.", "Post-doc grants jilħqu riċerkaturi ta’ profil għoli u jinkoraġġixxu r-riċerka f’oqsma strateġiċi meħtieġa għal pajjiżna." ]

[ "Barcelona ħabbru li l-midfielder il-ġdid tagħhom Miralem Pjanic huwa pożittiv għall-coronavirus.", "Pjanic issieħed ma' Barcelona mingħand Juventus fi tmiem dan l-istaġun wara li sar tpartit bejnu u bejn Arthur.", "Barcelona kkonfermaw ukoll li l-midfielder ta' 30 sena li għadu jrid ikun preżentat mill-klabb mhux se jkun qiegħed jivjaġġa lejn Spanja għalissa, iżda se jkun jista' jagħmel dan fi żmien ħmistax –il ġurnata.", "Il-kundizzjoni ta' Pjanic hija waħda tajba u jinsab f'iżolament fid-dar tiegħu.", "Il-plejer mill-Bosnija Herzegovina għamel it-test wara li ħassu xi ftit ma jiflaħx ftit tal-jiem ilu." ]

[ "Ir-riżorsi umani fid-Direttorat tax-Xogħlijiet fil-Ministeru għal Għawdex huwa wieħed mis-setturi li l-Uffiċċju Nazzjonali tal-Awditjar l-NAO sab li kien hemm progress insijnifikanti mir-rapport li kien sar 2017.", "Fir-rapport li ġie ppubblikat illum, l-Uffiċċju Nazzjonali tal-Awditjar qal li t-tiswija u l-irranġar tat-toroq f'Għawdex kien wieħed effiċjenti madankollu ma kienx hemm progress rigward l-ammont ta' persuni li jinsabu impjegati mal-Ministeru relatati max-xogħlijiet fit-toroq ta' Għawdex.", "Fir-rakkomandazzjonijet tiegħu l-NAO qal li d-Direttorat tal-Manutenzjoni u Restorazzjoni fil-Ministeru ta' Għawdex għandu jara li n-nies impjegati jkunu qegħdin jagħtu l-ammont ta' xogħol li qegħdin jitħallsu għalih.", "L-NAO innota li l-ammont ta' nies impjegati kien wieħed sostanzjali u matul dawn l-aħħar tliet snin naqsu bi ftit.", "Matul l-2019, intefqu aktar minn €1.9 miljun f'pagi tal-ħaddiema fiż-żewġ dipartimenti relatati max-xogħlijiet tat-toroq f'Għawdex.", "L-NAO qal li jsibha diffiċli jifhem kif 120 persuna impjegati qegħdin jaħdmu b'mod effiċjenti fix-xogħlijiet relatati mat-toroq Għawdxin.", "Fir-rakkomandazzjonjiet tiegħu fl-2017, l-NAO kien irrakomanda li l-ħaddiema jingħataw it-taħriġ kollu neċessarju.", "L-NAO f'dan ir-rapport ippubblikat illum qal li ġie infurmat li t-taħriġ li kien ippjanat għal din is-sena kellu jiġi pospost minħabba l-pandemija tal-COVID-19.", "F'dan ir-rapport 66% tar-rakkomandazzjonijiet ġew implimentati bis-sħiħ jew sar progress sinjifikanti.", "25% tar-rakkomandazzjonijiet ġew implimentati parzjalment filwaqt li 9% ma ġewx implimentati jew ma sarx progress.", "Wieħed jista' jara r-rapport kollu tal-NAO minn hawn ." ]

[ "Il-fekruna tal-ilma baħar, Mel mietet kawża ta' feriti kkawżati minn xlief u snanar li kienu ntużaw għas-sajd.", "Meta nstabet, hi kellha xi xlief ħiereġ minn ħalqha u minn naħa ta' wara ta' ġisimha filwaqt li kienet belgħet ukoll sunnara.", "It-tnejn li huma rriżultaw f'infezzjoni u infjammazzjoni serji.", "Hi kienet ġiet salvata f'Marsaxlokk fis-26 ta' Ġunju ta' din is-sena.", "Hekk kif waslet għand Nature Trust Malta, Mel bdiet tingħata l-kura meħtieġa iżda ftit li xejn seta' jsir biex tiġi salvata.", "Dan hekk kif is-sunnara ma setgħetx titneħħa permezz ta' operazzjoni.", "Mel kienet dgħajfa ħafna tant li ma bdiet tiekol xejn.", "Minkejja li voluntiera ta' Nature Trust Malta sfurzaw lil fekruna tal-ilma baħar biex tiekol, ftit li xejn raw titjib f'saħħitha.", "Jekk wieħed isib fekruna tal-ilma baħar feruta, Nature Trust Malta għandha tiġi kkuntatjata minnufih filwaqt li l-ebda xlief u snanar m'għandhom jitneħħew hekk kif kapaċi tinħoloq ħsara fl-organi tagħhom." ]

[ "Il-Kap tal-Partit Nazzjonalista talab lill-Avukat Ġenerali biex jgħaddilu l-kopja sħiħa tal-inkjesta Egrant, iżda dan ma' aċċettax...", "Ir-rikors kostituzzjonali li ppreżenta l-Kap tal-Partit Nazzjonalista u l-Kap tal-Oppożizzjoni Adrian Delia biex l-Partit Nazzjonalista jingħata kopja sħiħa tal-inkjesta tal-Maġistrat Aaron Bugeja, se jinstema’ b’urġenza.", "Dan hekk kif dalgħodu l-Imħallef Robert Mangion qal illi din il-materja jeħtieġ tinstema' b'urġenza.", "Kien il-Kap tal-PN Adrian Delia illi fetaħ dan ir-rikors wara li talbiet biex l-Avukat Ġenerali jgħaddi l-kopja sħiħa tal-inkjesta tal-Maġistrat Aaron Bugeja, ma kienux milqugħa.", "Delia qal illi jekk l-Oppożizzjoni ma jkollhiex ir-rapport kollu f'idejha tkun qed tinħoloq sitwazzjoni illi fiha jkun hemm żbilanċ politiku fuq materja hekk importanti.", "Delia saħaq illi l-Gvern, bir-rapport tal-inkjesta kollu f'idejh, ikollu informazzjoni li l-Oppożizzjoni m'għandhiex.", "Meta ressaq ir-rikors, Delia kien talab illi dan jinstema' b'urġenza minħabba n-natura sensittiva tal-kwistjoni.", "Minn naħa tiegħu l-Avukat Ġenerali sostna illi l-unika raġuni għalfejn ġew ippublikati l-konklużjonijiet tal-inkjesta, kelma b'kelma, kien minħabba n-natura sensittiva tal-każ.", "Fakkar illi l-PM ingħata kopja sħiħa minħabba li kien hu li talab li ssir l-inkjesta, kif jiġri dejjem, jiġifieri li l-persuna li titlob l-inkjesta tingħata kopja sħiħa.", "Kemm Delia imma wkoll il-PM Joseph Muscat talbu li din l-inkjesta tkun ippublikata kollha.", "Jidher li informazzjoni dwar terzi li hemm fl-inkjesta qed twaqqaf il-publikazzjoni tal-inkjesta, b'diversi pariri legali differenti quddiem l-Avukat Ġenerali." ]

[ "L-ILLUM tati ħarsa lejn l-lista kompluta tal-ismijiet kollha li ġew irreġistrati f’Malta tul is-sena li għaddiet", "Jagħżluhulek qabel titwieled u tibqa’ tużah ħajtek kollha, ta’ wħud huwa l-istess u ta’ oħrajn partikolari.", "Din il-ġimgħa l-ILLUM tat ħarsa lejn l-lista kompluta tal-ismijiet kollha li ġew irreġistrati f’Malta tul is-sena li għaddiet fejn b’kollox twieldu ’l fuq minn 2150 tifel u tifla.", "Emma u Noah l-aktar żewġ ismijiet popolari", "Skont il-lista kompluta li ġiet provduta lill-gazzetta minn Identity Malta, tul is-sena li għaddiet l-aktar isem popolari għall-bniet kien Emma.", "B’hekk għat-tieni sena konsekuttiva dan l-isem baqa’ l-aktar wieħed popolari fost l-ġenituri ġodda Maltin.", "Min-naħa l-oħra, l-aktar isem popolari għas-subien f’din is-sena kien dak ta’ Noah.", "Dan l-isem seraq post Luca hekk kif dan tal-aħħar kien l-aktar wieħed popolari tul is-sena 2017.", "Ta’ min jinnota wkoll ismijiet oħra popolari mal-Maltin fosthom, Luca, Liam u Matteo fejn jidħlu s-subien u Mia, Valentina u Ella għall-bniet.", "L-ismijiet partikolari li ġew irreġistrati", "Fl-istess lista jispikkaw diversi ismijiet mhux tas-soltu fost l-oħrajn insibu, ‘Ace’, ‘Bentley’, ‘Zeppi’ u b’mod partikolari ‘Maximus,’ l-isem tal-gladjatur mill-film brillanti ta’ Ridley Scott.", "L-ismijiet ispirati mill-futbol", "Il-futbol huwa parti importanti fil-ħajja ta’ bosta u dan jidher biċ-ċar fil-lista ta’ ismijiet hekk kif fost l-oħrajn insibu diversi ismijiet li jidhru li ġew ispirati mid-dinja tal-futbol.", "Fost l-oħrajn insibu diversi tfal li ssemmew għall-plejer internazzjonali Brażiljan u ta’ Paris St Germain Neymar kif ukoll għall-istilla ta’ Juventus u l-Portugall Cristiano Ronaldo.", "Apparti minn hekk, tul din is-sena ġie rreġistrat  ukoll l-isem ‘Milan’, tim popolarissimu Taljan.", "Is-serje televiżivi jħallu effett fuq l-ismijiet Maltin", "F’din il-lista spikkaw ukoll diversi ismijiet li jidhru li ġew influwenzati minn diversi serje televiżivi popolari ferm dan iż-żmien.", "Fost l-oħrajn ġie rreġistrat l-isem ‘Ragnar’ karattru fis-serja televiżiva popolari ferm Vikings kif ukoll diversi ismijiet mis-serje televiżiva Game of Thrones b’ismijiet bħal Aria, Theon u Brianne.", "42 sena wara mewtu Elvis jibqa’ ħaj f’Malta", "Għamilna referenza għal ismijiet li setgħu ntgħażlu minħabba l-influwenza ta’ xi tim sportiv jew xi serje televiżiva, għalhekk żgur mhux forsi li kellna nsemmu l-ismijiet li jidhru li ġew influwenzati mix-xena mużikali.", "Fosthom insibu ‘Drake’ wara r-rapper popolari, Ariana għall-kantanta u attriċi Amerikani kif ukoll Elvis għall-King tar-Rock and Roll." ]

[ "Il-Kap Nazzjonalista Adrian Delia biddel il-pożizzjoni tiegħu u ċeda għall-pressjoni tal-fazzjoni ta' Busuttil/ Delia se jkollu jlaqqa' l-Kunsill Ġenerali u jitlob vot ta' fiduċja fit-tmexxija tiegħu.", "Fit-tmiem il-laqgħa tal-eżekuttiv li ntemmet f'nofs illejl, Adrian Delia, taħt pressjoni qal li se jkollu jlaqqa' l-Kunsill Ġenerali.", "Ġimgħa ilu l-fazzjoni ta' Busuttil ppreżentat petitzzjoni b'mitejn firma ta' kunsilliera sabiex jitlaqqa' l-kunsill ġenerali u titressaq mozzjoni ta' fiduċja fil-kap nazzjonalista.", "Iżda Adrian Delia qal li kien hu li fil-laqgħa tal-Ħamis ppropona li jitlaqqa' l- Kunsill Ġenerali straoridnarju.", "Kien hemm petition tgħid li int għandek tlaqqa' l-kunsill ġenerali?", "Se jintalab vot ta' fiduċja?", "Delia wieġeb, \" Il-kunsill ġenerali mhux se jiddiskuti biss il-vot ta' fiduċja, jekk trid isejjaħlu hekk.", "Din kienet xi ħaġa li xtaqt jien u invokajtu jien il-Kunsill Ġenerali .\"", "Il-vot mill-kunsilliera fit-tmexxija ta' Adrian Delia se jittieħed fis-27 ta' Lulju.", "Vot li se jkun irrilevanti għax ikun x'jkun ir-riżultat, Adrian Delia qal li se jibqa' fit-tmexxija tal-Partit Nazzjonalista.", "F'botta ċara lejn il-fazzjoni Busuttil, Adrian Delia qal li huma t-tesserati li ħatruh Kap tal-Partit u mhux il-kunsilliera.", "Qal li huma t-tesserati li jridu jneħħuh minn kap, anki jekk it-tesserati mhumiex mitluba jivvutaw f'dan il-vot ta' fiduċja li se jittieħed fih.", "Delia qal, \" Mela id-deċiżjoni dwar l-għażla u t-tneħħija tal-kap qiegħda biss f'idejn it-tesserati .\"", "Sabiex jipprova jikkuntenta lill-fazzjoni Busuttil, Adrian Delia biddel il-pożizzjoni tiegħu dwar is-sejħa għall-vot ta' fiduċja fit-tmexxija tiegħu.", "Jiem wara t-telfa elettorali ta' Mejju li għadda, Adrian Delia tenna għal bosta drabi li mhux se jitlob vot ta' fiduċja.", "Fl-erbgħa ta' Ġunju, Delia kien qal li hemm sezzjoni fil-partit li ma tridx taċċetta l-pożizzjoni tiegħu fit-tmexxija tal-partit u billi jitlob vot fit-tmexxija tiegħu mhu se jakkwista xejn.", "Saħansitra, Delia kien qal li mhux se jisma' mill-eks Kap Nazzjonalista Lawrence Gonzi li appellalu biex jieħu t-tmexxija tiegħu għal test wara t-telfa elettorali.", "Fit-tmiem il-laqgħa, l-esponenti tal-fazzjoni Busuttil, fosthom Karol Aquilina, Jason Azzopardi, Marthese Portelli, David Casa u Roberta Metsola u Ivan Bartolo li ppreżenta l-petizzjoni f'isem fazzjoni Busuttil, ħarġu bit-tbissima għax Delia ċeda għall-pressjoni tagħhom. (f'dan il-filmat jidhru dawn in-nies 299)", "Fil-petizzjoni li sejħet għall-vot ta' sfiduċja f'Delia, il-fazzjoni Busuttil tenniet li wara t-telfa kbira li ġarrab l-Partit Nazzjonalista fl-elezzjoni tal-Parlament Ewropew u l-kunsilli lokali, Adrian Delia u t-tmexxija għandhom jerfgħu ir-responsabilità u jirriżenjaw." ]

[ "Anke jekk l-ajruport huwa magħluq, il-Maltin bdew xi ftit jew wisq idawru r-rota fl-akkomodazzjonijiet turistiċi Għawdxin hekk kif ġimgħa wara l-oħra qed jiżdiedu dawk li qed jaqsmu l-fliegu biex iqattgħu btala ta' ftit jiem fil-Gżira Għawdxija.", "Madanakollu, l-appell tal-lukandiera u s-sidien ta' stabbilimenti turistiċi huwa li jkun hemm pjan fit-tul għas-settur turistiku.", "Qal dan mal-gazzetta ILLUM il-Kap Eżekuttiv tal-Assoċjazzjoni Għawdxija għat-Turiżmu, Joe Muscat li jidher ottimist li t-turiżmu domestiku ftit ftit beda jagħti r-ruħ lill-akkomodazzjonijiet turistiċi u anke stabbilimenti oħra bħar-ristoranti.", "\"Bdejna bil-mod fil-weekend tal-4 ta' Mejju u ftit ftit kull tmiem il-ġimgħa qed iżid.", "Ir-ristoranti wkoll qed iżiedu.", "Ovvjament mhux qed jilħqu l-livelli li kellhom fl-2019, kemm għax ma hawnx turisti barranin u anke għax ix-xogħol tagħhom huwa kkonċentrat mill-Ġimgħa sal-Ħadd,\" saħaq Muscat.", "Fil-fatt, fi kliemu, matul il-ġimgħa qed ikun hemm min lanqas biss qed jopera.", "\"Fost l-Għawdxin għad ma hemmx biżżejjed kunfidenza li jiffrekwentaw dawn l-istabbilimenti tal-ikel.", "Qed niddependu totalment fuq il-Maltin,\" saħaq Muscat.", "Il-farmhouses sejrin aħjar mil-lukandi", "Tkellimna aktar fid-dettall dwar l-akkomodazzjoni.", "Muscat spjega kif fi tmiem il-ġimgħa li għaddiet, għall-ewwel darba wara ġimgħat, il-lukandi kollha Għawdxin kienu miftuħa, ħlief waħda li qed isirulha xi xogħlijiet.", "\"L-okkupanza tagħhom hija ta' bejn 35% u 40%,\" spjega Muscat.", "Mistoqsi kif iħares lejn dawn iċ-ċifri, Muscat saħaq li meta wieħed iqis li ma hawnx turisti, l-andament \"mhuwiex ħażin,\" iżda saħaq li mit-Tnejn sal-Ħamis il-lukandi qed ikunu kważi jekk mhux vojta.", "Mill-banda l-oħra, fi kliem Muscat, is-settur tal-farmhouses huwa aktar movumentat, bil-weekend tal-Imnarja jidher li hemm ħafna domanda għalih.", "'Ħafna bookings jinsabu on-hold'", "L-ILLUM staqsiet lil Muscat x'indikazzjonijiet għandhom għat-tliet xhur tas-sajf mill-bookings, kemm fil-lukandi u anke fil-farmhouses u akkomodazzjonijiet oħra.", "\"Nittamaw li l-affarijiet jiċċaraw għax għandna ħafna bookings li jinsabu on-hold, għax huma bbukkjati mill-barranin,\" spjega Muscat.", "\"Aħna l-akbar suq tagħna huwa l-Ingilterra.", "Suppost mill-15 ta' Lulju se jinfetħu d-destinazzjonijiet kollha.", "Dik se tgħin lis-settur biex jikkonferma l-bookings u l-operaturi jkunu jistgħu jwieġbu għad-domanda mill-Maltin.\"", "Fil-fatt, Muscat tenna dak li saħaq ġimgħat ilu mal-ILLUM, jiġifieri li kemm il-lukandi u anke s-sidien tal-farmhouses qed ikollhom jirrifjutaw bookings mill-Maltin għax id-dati li jkunu jixtiequ jkunu meħuda mit-turisti li għadhom ma jafux hux se jkunu jistgħu jiġu Malta.", "Morna lura għall-farmhouses, bl-ILLUM tistaqsi lil Muscat x'passi qed jittieħdu f'dawn l-akkomodazzjonijiet biex ikun żgurat it-tindif u l-iddiżinfettar tagħhom u jekk hux qed isiru spezzjonijiet.", "Muscat fakkar li dawn jistgħu joperaw biss bil-liċenzja tal-Awtorità Maltija għat-Turiżmu u kien hemm domanda qawwija mis-sidien biex jingħataw protokolli.", "\"Nassigurak li qed isegwu dawn il-protokolli bl-akbar diliġenza.", "Kienu mħassba dwar is-saħħa tagħhom stess, il-familji, l-impjegati u anke l-klijenti,\" insista Muscat.", "Proposti tajbin...", "L-ILLUM staqsiet ukoll lil Muscat dwar il-pakkett ta' għajnuna li ħabbar il-Gvern u l-impatt li dan se jkollu fuq is-settur tat-turiżmu f'Għawdex.", "Muscat iddeskriva l-miżuri bħala pożittivi ħafna u li jgħinu lis-settur jgħaddi minn dawn ix-xhur diffiċli.", "Faħħar ħafna l-miżura tas-sussidju fuq il-kera (anke jekk saħaq li hemm min għandu kirja eżorbitanti), il-waiver fuq il-liċenzja tal-MTA, is-sussidju fuq il-kontijiet u oħrajn.", "\"Dawn se jgħinu ħafna lill-istabbilimenti żgħar biex ikomplu joperaw f'dawn iċ-ċirkostanzi.", "Mill-15 ta' Lulju 'l quddiem jista' jkollna l-opportunità sħiħa, iżda konxji wkoll li ma jfissirx li se jkollna l-akkomodazzjonijiet mimlija,\" saħaq Muscat.", "'Imma x'se jiġri wara Settembru?'", "Kien hawn li Muscat staqsa x'se jiġri wara Settembru.", "Fi kliemu jixtiequ li jaraw soluzzjoni aktar fit-tul.", "\"Kif se nerġgħu nilħqu l-livelli tal-2019.", "Irid ikollna strateġija biex fl-2021 u l-2022 nilħqu mill-ġdid il-livelli tas-sena li għaddiet,\" insista Muscat.", "Mistoqsi jekk kienx hemm akkomodazzjonijiet jew stabbilimenti li għalqu kawża tal-kriżi li ġabet magħha l-pandemija, Muscat wieġeb fin-negattiv iżda saħaq li kien hemm madwar 20% tal-istabbilimenti li waqqfu li xi impjegati.", "Ħafna mill-istabbilimenti felħu għal din id-daqqa.", "Hemm min qed jibża' minn Ottubru.", "L-istabbilimenti f'Għawdex jifilħu għal daqqa oħra?", "\"Din hija waħda mill-akbar tħassib li għandna,\" insista Muscat.", "\"Fit-turiżmu trid tippjana fit-tul.", "Kieku llum, tkun bdejt tagħmel il-kuntratti tax-xitwa 2021 u 2022.", "Jiena għandi fiduċja li s-settur turistiku huwa reżiljenti iżda hemm limitu.", "Allaħares qatt ikollna nerġgħu ndaħħlu l-miżuri li kellna.\"", "Fi kliemu, f'Għawdex dejjem ħadmu biex fix-xhur tas-sajf ikun hemm biżżejjed profitti li ma jkunux mikula mix-xhur ta' Novembru u Diċembru.", "\"Nittamaw li ma jkollna l-ebda tieni mewġa fix-xitwa,\" temm jisħaq." ]

[ "Il-Kap tal-Oppożizzjoni Adrian Delia m’għandu l-ebda problema li l-maġistrat li qed imexxi l-inkjesta dwar il-qtil tal-ġurnalista Daphne Caruana Galizia jaċċessa l-informazzjoni dwar it-telefonati tiegħu.", "Iddikjara dan Adrian Delia nnifsu fi stqarrija wara li sar magħruf li l-Maġistrat Anthony Vella talab lill-kumpaniji tat-telefonija f’pajjiżna biex ikollu aċċess għall-call logs tal-Prim ministru Joseph Muscat, il-Kap tal-Oppożizzjoni stess kif ukoll tal-Ministru tal-Ekonomija Chris Cardona.", "Fit-talba tiegħu, il-Maġistrat Vella ddikjara li din l-informazzjoni tgħinu jkompli jinvestiga dan il-każ li mhux biss ixxokkja lill-Malta imma ħalla impatt fuq ir-reputazzjoni ta’ pajjiżna fuq livell internazzjonali.", "Minkejja li t-talba saret ammont ta’ ġimgħat ilu, din l-informazzjoni għadha m’għaddietx għandu minħabba li hemm numru ta’ problemi relatati mal-informazzjoni dwar it-telefonati tal-Prim Ministru.", "Dan hekk kif qed isir l-argument li din l-informazzjoni dwar il-Prim Ministru tpoġġi sfidi ta’ sigurtà, fosthom kuntatti u konverżazzjonijiet ma’ mexxejja internazzjonali.", "F’kuntatt ma’ The Malta Today, uffiċjali tal-Gvern urew tħassib dwar it-talba tal-Maġistrat, f’sitwazzjoni li tqajjem tħassib li dawn m’għandomx fiduċja fil-Maġistrat li qed imexxi l-inkjesta.", "Għall-kuntrarju, Adrian Delia saħaq li hu mhux biss lest jikkopera bis-sħiħ fl-investigazzjoni, anzi jekk hemm bżonn xi permessi mingħandu lest jiffirma biex jagħti aċċess sħiħ għall-investigazzjoni.", "Adrian Delia ddikjara wkoll li lest jagħti lill-investigaturi l-permess li jsegwu kull telefonata, messaġġ jew kwalunkwe tip ta’ komunikazzjoni li hemm bżonn biex il-Maġistrat u t-tim tiegħu jagħmlu xogħolhom kif hemm bżonn." ]

[ "Ir-raġel ġie arrestat wara li nstab fil-pussess ta’ ammont ta’ qratas suspettati droga eroina li juru li ma kinitx għall-użu personali tiegħu", "F’iktar ħidma mill-Iskwadra ta’ Kontra l-Vizzju tad-Droga f’Għawdex, ilbieraħ wasslet għall-arrest ta’ raġel ta’ 55 sena mir-Rabat, Għawdex.", "Ir-raġel ġie arrestat wara li nstab fil-pussess ta’ ammont ta’ qratas suspettati droga eroina li juru li ma kinitx għall-użu personali tiegħu.", "Minn tfittxija li saret fir-residenza tiegħu, il-Pulizija sabu qartas ieħor suspettat li fih droga simili għal dik li nstabet fuq il-persuna tiegħu, ammont ta’ flus kontanti u miżien.", "Il-Maġistrat tal-Għassa Brigitte Sultana ġiet infurmata bis-sejba u ordnat inkjesta fejn ħatret diversi esperti sabiex jassistuha.", "Il-raġel mistenni jitressaq il-Qorti taħt arrest fis-sigħat li ġejjin akkużat bi traffikar u pussess aggravat ta’ droga eroina, li kkommetta t-tali reati f’distanza ta’ inqas minn mitt metru ta’ post fejn jiltaqgħu iżżagħżagħ u li sar reċediv." ]

[ "Il-kolp ta' stat, jew l-attentat tiegħu, li seħħ tul il-lejl li għadda fit-Turkija fisser imwiet ta' mawdar 60 persuna, ħafna minnhom nies ċivili.", "754 suldat kien arrestat u 34 uffiċjal militar tneħħa mill-kariga tiegħu.", "Il-President Tork Recep Tayyip Erdogan reġa lura f'Istanbul, wara li kien evakwat biex tkun imħarsa s-sigurtà tiegħu.", "Imdawwar minn nies jesprimu appoġġ lejh, stqarr b'mod dirett fuq it-televiżjoni li l-armata teħtieġ titnaddaf.", "Il-Prim Ministru Binali Yildirim qal li s-sitwazzjoni hija kkontrollata, iżda sadanittant ordna li jiġu sparati tiri lejn aruplani li jintużaw minn dawk li pjanaw il-kolp ta' stat.", "Għadu mhux magħruf fejn jinsab il-kap tal-militar, il-Ġeneral Hulusi Akar.", "Aktarx li ttieħed ostaġġ minn suldati ribelli.", "Minkejja rapporti li s-sitwazzjoni dalgħodu tidher li kkalmat, jibqgħu jinstemgħu tiri kull tant żmien fl-ibliet ewlenin.", "L-irtirar ta' grupp ta' 60 sulat, li tul il-lejl ħataf pont ewlieni f'Istanbul, ixxandret live fuq it-televiżjoni Torka dalgħodu.", "L-ajruport ewlieni ta' Istanbul, Ataturk, jinsab f'idejn l-armata.", "Titjiriet kienu mistennija jerġgħu jibdew joperaw normalment minn dalgħodu.", "Fi stqarrija, il-Ministru Tork għall-affarijiet barranin qal li l-attentat ta' kolp ta' stat kien imwaqqaf mill-poplu Tork f'solidarjetà u għaqda ma xulxin.", "Sostna li l-Gvern u l-President Tork għandhom il-kontroll tal-pajjiż.", "Qal ukoll li l-attentat sar minn klikka fi ħdan l-armata u mhux mill-Forzi Armnati kollha.", "Jibqa' mhux magħruf min kien il-moħħ wara din il-klikka u min appoġjaha.", "Magħruf biss li din il-fazzjoni sejħet lilha nfisha \"Peace at Home\"." ]

[ "Ir-raġel li għandu 38 sena jinsab fil-periklu tal-mewt", "Raġel ta' 38 sena jinsab fil-periklu tal-mewt waa li tilef il-kontroll tal-vettura u baqa' dieħel f'arblu tad-dawl.", "Mar-raġel fil-karozza kien hemm tfajla ta' 28 sena li qed issofri minn ġrieħi gravi.", "L-inċident seħħ għall-ħabta tas-1:30am, fi Triq Sant'Andrija f'San Ġiljan.", "Kemm ir-raġel Pakistan u anke t-tfajla Mawritanja ttieħdu immedjatament Mater Dei.", "Il-Maġistrat tal-Għassa ħatret inkjesta u l-Pulizija qed tinvestiga l-każ." ]

[ "Il-1 jew it-2 ittuħx lil Marlene.", "Messaġġ li twassal b'SMS lill-partitarji Nazzjonalisti kollha.", "Il-biża' hi li se 'jingidmu minnhom'.", "Dan ifisser li l-Partit Nazzjonalista dieħel bl-għajta li huwa koalizzjoni, li huwa Forza Nazzjonali.", "Imma fil-verità, mhux.", "Huwa l-Partit Nazzjonalista kif dejjem nafuh.", "Niftakru li fil-mass meeting ta' Tas-Sliema ta' nhar il-Ħadd li għadda, tkellmu ta' Nazzjonalisti minn dawk tal-maduma.", "Fil-fatt kienet din l-emblema ddominat Dingli Street u mhux il-bandiera Maltija.", "Infattk, dwiet l-għajta \"nazzjonalisti nazzjonalisti\" u \"fortizzi\" tagħhom." ]

[ "Huwa ngħata l-ewwel għajnuna minn xi nies li kien hemm fl-inħawi iżda miet ftit wara", "Bugħaddas tilef ħajtu dalgħodu waqt li kien qed jgħum fiċ-Ċirkewwa.", "Il-każ seħħ għall-ħabta ta’ nofsinhar neqsin kwart meta l-pulizija rċeviet rapport li bugħaddas sab ruħu f’diffikultà u ttella’ l-art minn sħabu.", "Huwa ngħata l-ewwel għajnuna minn xi nies li kien hemm fl-inħawi.", "Il-bugħaddas, li  għandu 50 sena, ta’ nazzjonalità Ingliża, iddaħħal l-isptar iżda ġie ċċertifikat mejjet ftit tal-ħin wara." ]

[ "Il-Gvern tal-Ungerija jista’, sal-aħħar ta’ Ġunju, jirtira l-poteri għal emerġenza li kienu implimentati bħala parti mill-ġlieda kontra l-coronavirus – għalkemm dan jiddependi minn kif tevolvi l-pandemija.", "F’Marzu, il-Prim Ministru Ungeriż, Viktor Orban, kien aċċerta mid-dritt li jmexxi pajjiżu ‘bid-digriet’, fost il-kritika tal-gruppi favur id-drittijiet umani, u tad-diversi Stati membri tal-Unjoni Ewropea u l-Kummissjoni Ewropea.", "Intant, Orban qal li l-poteri speċjali jistgħu jkunu rtirati mill-Parlament ta’ Budapest – fejn il-Partit Fidesz tiegħu jgawdi maġġoranza ta’ żewġ-terzi – fi kwalunkwe żmien.", "Taħt din il-leġislazzjoni, kulmin ( fl-Ungerija) jinstab li, għal skop partikulari, kien qed imexxi informazzjoni falza li kapaċi tinkwieta lin-nies, inkella li kien qed ifixkel il-ġlieda kontra l-coronavirus, jista’ jeħel sa ħames snin ħabs.", "Issa, Gergely Gulyas, iċ-chief-of-staff ta’ Orban, qed jgħid li l-Gvern jista’ iwarrab dan id-‘dritt għal waqt l-emerġenzi’ lejn l-aħħar tax-xahar id-dieħel u dment li ma tinbidilx is-sitwazzjoni bil-pandemija.", "Il-Gvern Ungeriż anki qed jikkunsidra li jnaqqas ir-restrizzjonijiet għar-residenti ta’ Budapest mill-ġimgħa d-dieħla, wara li naqsu l-infezzjonijiet.", "Il-miżuri tal-lockdown, fil-parti kbira, tneħħew fiz-zoni tal-Ungerija qalb il-kampanja.", "Min-naħa tagħha, Vera Jourova, il-Kummissarju responsabbli mill-Valuri tal-Unjoni Ewropea u t-Trasparenza, qalet, fil-Parlament Ewropew, li l-UE dieħla fil-fażi ġdida fejn se jonqsu gradwalment il-miżuri drastiċi li ttieħdu għall-protezzjoni tas-saħħa pubblika.", "Jourova spjegat li l-fażi ġdida tfisser li l-istati ta’ emerġenza, flimkien mal-poteri eċċezzjonali tal-Gvernijiet għal dawn is-sitwazzjonijiet, għandhom jitneħħew, bil-mod, inkella jinbidlu ma’ miżuri oħrajn inqas intrusivi." ]

[ "For a moment, the nervous chatter, rustling costumes and jovial jostling came to a standstill.", "Silence fell over the 36,000 competitors who just minutes earlier had been impatiently rearranging themselves for the start of the London Marathon.", "For 30 aching seconds the spring sunshine beat down on their bowed heads, a sea of black ribbons pinned to their chests, as they remembered those who never got a chance to cross the finish line.", "It was a deeply tender and haunting image, and unlike anything ever seen in the 32-year-history of the race." ]

[ "Ir-rilokazzjoni taż-żona tal-iscreening tas-sigurtà għal post temporanju fl-ewwel sular, wasslet għal aktar effiċjenza fil-proċess tal-iscreening tas-sigurtà fl-Ajruport Internazzjonali ta’ Malta.", "Minkejja li l-ispazju li qed jakkomoda din iż-żona huwa wieħed temporanju, sakemm tinfetaħ żona tas-sigurtà permanenti maġenbu s-sena li ġejja, dan diġà huwa ġa akbar miż-żona tal-iscreening tas-sigurtà oriġinali tal-ajruport.", "Ir-rilokazzjoni ta’ din iż-żona mill-pjan terran tat-terminal għal spazju temporanju fl-ewwel sular saret fis-27 ta’ Ġunju fi tranżizzjoni li mxiet skont il-pjan.", "Preżentement qed jiġi kkummissjonat l-apparat tas-sigurtà ta’ din iż-żona, però dan għandu biss impatt limitat fuq l-ipproċessar tal-passiġġieri.", "Il-Kap tas-Sigurtà tal-MIA Patrick Murgo qal li l-prijorità dejjem kienet, u tibqa’, is-sigurtà tal-passiġġieri.", "Iż-żona tas-sigurtà temporanja l-ġdida hija mgħammra bl-aktar teknoloġija moderna inklużi magni tal-", "X-ray", ", sistemi ta’ ritorn tat-trejs u aktar lanes biex ikun hemm anqas kjuwijiet.", "Din l-infrastruttura diġà wasslet għal titjib fl-ipproċessar tal-passiġġieri u żieda fl-effiċjenza.", "Fl-ewwel ġimgħa ta’ operat ta’ din iż-żona l-ġdida, ġew ipproċessati sa 1,200 passiġġier fis-siegħa meta mqabbel ma’ 800 passiġġier fl-istess ħin bis-sistema ta’ qabel.", "It-titjib u r-rilokazzjoni taż-żona tal-iscreening tas-sigurtà huma l-qalba ta’ investiment ta‘ €12-il miljun f‘rikonfigurazzjoni tat-terminal.", "Dan il-proġett jinkludi wkoll sala tal-VIPs b’veduti mill-aqwa tal-mitjar fit-tielet sular u gallerija tal-osservazzjoni b’dehra ġdida li hija miftuħa għall-pubbliku." ]

[ "Partitarji ta’ Ħamrun Spartans imorru fis-swali tal-Isptar Mater Dei biex iferrħu lit-tfal f’jum il-Milied.", "Din kienet xi ħaġa li mhux soltu wieħed jara hekk kif il-partitarji wieħed isibhom f’xi ground waqt li logħba futbol ta’ Ħamrun kontra xi tim tal-futbol ieħor.", "Madanakollu, diversi persuni ddeċiedew li l-allegrija li soltu wieħed isib f’xi ground, għal ftit imexxuha ġewwa s-swali tal-Isptar biex iferħu liċ-ċkejknin li bħalissa qiegħdin jieħdu l-kura u ma jistgħux iqattgħu dan il-jum id-dar mal-familjari tagħhom. Dawk preżenti bdew idoqqu numru ta’ strumenti waqt li marru f’diversi swali.", "Waqt din l-inizzjattiva nġabru donazzjonijiet li se jkunu qiegħdin jingħataw lil għaqda non governattiva, Puttinu Cares.", "Jakkumpanja dawn il-partitarji kien hemm il-President ta’ Ħamrun Spartans, Gaetano Debattista." ]

[ "Labour MEP Marlene Mizzi has today participated in a high level lunch debate at the European Parliament on the importance of promoting women entrepreneurship in times of crisis." ]

[ "Imtella' Awwissu 20, 2020 - Aġġornata 20 Ta' Awwissu, 2020 10:01am", "L-Assoċjazzjoni tat-Tobba, il-MAM qalet li l-membri kollha tagħha li jaħdmu fis-saħħa pubblika mxew mad-direttivi tagħha u għamlu strajk ta' siegħa li ordnat l-assoċjazzjoni għal-lum bejn it-8 a.m. u d-9 a.m. bħala protesta għall-indħil mingħajr bażi xjentifika minn Ministeri oħra.", "Fi stqarrija l-MAM qalet li xogħol it-tobba tas-saħħa pubblika jinkludi l-kordinazzjoni fil-ħidma dwar il-Covid-19.", "Normalment jagħmlu xogħol amministrattiv, jorganizzaw u jipparteċipaw fiċ-ċentri tal-iswabbing u jfittxu u jagħmlu contact tracing ta' każijiet attivi.", "Dawn it-tobba jiġbru u janalizzaw ukoll data oħra dwar il-Covid-19 li jwassal għal pariri xjentifiċi u huma speċjalizzati fl-epidemjoloġija li hija x-xjenza kif tikkontrolla epidemiji.", "Iwissu b'konsegwenzi fuq is-saħħa pubblika jekk ma jitħallewx jaħdmu mingħajr pressjoni" ]

[ "It-torri tax-Xlendi, l-eqdem torri li għadu wieqaf f'Għawdex, se jsirulu xogħlijiet ta' restawr u konservazzjoni, filwaqt li se jitwaqqaf ċentru tal-informazzjoni għat-turisti.", "Dan iċ-ċentru se jipprovdi opportunita lill-viżitaturi sabiex isiru jafu aktar dwar dan il-post militari u arkitettorali uniku, u tingħata informazzjoni li tgħinhom jiskopru aktar il-post.", "It-torri se jiġi rrestawrat bil-għajnuna ta' 284,000 ewro ġejjin minn fondi Ewropej, filwaqt li l-proġett sħiħ se jiswa ftit aktar minn tlett mija u ħamsa u ħamsin elf ewro.", "It-torri tax-Xlendi nbena fiż-żmien il-ħakma tal-Kavallieri ta' San Ġwann taħt it-tmexxija tal-Gran Mastru Lascaris fl-elf sitt mija u ħamsin.", "L-iskop oriġinali tiegħu kien li jiddefendi l-Bajja tax-Xlendi mill-kuntrabandisti, pirati u dawk li jkunu qed jaħarbu minn kwarantina.", "Skop li żammu sal-elf tmien mija u sebgħin.", "Meta x-xogħlijiet jitlestew, il-Kunsill Lokali tal-Munxar bil-kollaborazzjoni ma' Wirt Artna, se jipprovdu lill-viżitaturi tagħrif ta' siewi kbir fuq l-istorja tal-istess torri fil-forma ta' vetrina statika fiċ-ċentru għall-interpretazzjoni, u kif ukoll esebizzjonijiet u rappreżentazzjonijiet ta' ġrajjiet mill-imgħoddi.", "It-torri se jħaddem l-enerġija mix-xemx permezz tal-panelli fotovoltajiċi f'interess tal-preservazzjoni tal-ambjent." ]

[ "Kienet is-sena 2007, meta l-mara ġiet daħħlet fid-dipartiment tal-emerġenza tal-Isptar San Luqa", "Mara li spiċċat paraplegika wara li kienet infettata bil-virus tal-MRSA fl-Isptar San Luqa, illum ingħatat kważi €70,000 bħala kumpens.", "Kienet is-sena 2007, meta l-mara ġiet daħħlet fid-dipartiment tal-emerġenza tal-Isptar San Luqa minħabba li kienet qed tbati minn dardir, sturdament u deidrazzjoni.", "Ftit ġranett ta' wara l-mara kienet ippruvat toħroġ mis-sodda iżda ma setgħatx timxi.", "Kien hawn li t-tobba iċċertifikaw li hi qed tbagħti bis-‘superbug’ tal-MRSA.", "L-infezzjoni nxterdet mas-sinsla kollha tagħha, filwaqt li traċċi ta’ trombożi nstabu f’waħda mis-saqajn tagħha.", "Fis-sentenza tagħha, il-Qorti nnutat li l-Isptar ġie fdat bir-responsabbiltà li ma jikkawżax aktar ħsara lis-saħħa tal-mara.", "Apparti minn hekk hi qalet li l-evidenza kienet ċarament qed turi li l-mara kien ġie infettatta mill-mikrobi MRSA fl-isptar u li l-isptar kien naqas milli jieħu l-prekawzjonijiet meħtieġa biex jikkontrolla t-tixrid ta' dan il-mikrobu.", "\"Kien f'idejn l-uffiċju mediku tal-Gvern li juża l-għerf, il-prudenza u l-attenzjoni meħtieġa fil-konfront tal-maral,\" saħqet il-Qorti.", "Għalhekk hi ordnat li l-mara tingħata €69,561.65 f'danni.", "L-avukati David Camilleri u Joseph Gatt dehru għall-mara filwaqt li l-avukati Antoine Agius u Susan Sciberras dehru għad-difiża." ]

[ "Illum filghodu il-Ministru għall-Ġustizzja, Kultura u Gvern Lokali Owen Bonnici u l-Ministru tal-Intern u s-sigurtá nazzjonali Carmelo Abela attendew għall-ewwel sessjoni ta' preżentazzjoni tal-Prijoritajiet tal-Presidenza tal-Kunsill tal-Unjoni Ewropea quddiem il-kumitat LIBE – Kumitat għal-Libetajiet Ċivili, il-Ġustizzja u l-Intern.", "Preżentazzjoni tal-Ministru Owen Bonniċi", "Il-Ministru Owen Bonniċi saħaq fuq l-importanza li niffinalizzaw id-diskussjonijiet li għaddejin fuq proposti leġiżlattivi pendenti fosthom l-EPPO.", "Permezz ta' din il-proposta se jkun qed jitwaqqaf Uffiċċju tal-Prosekutur Pubbliku Ewropew bil-għan li jindirizza problema ta' frodi kontra l-budget Ewropew b'mod aktar effiċjenti u permezz ta' liġijiet komuni.", "Dwar dan, matul din il-Presidenza, Malta se tkun qed torganizza konferenza nazzjonali.", "Waħda mill-prijoritajiet tal-Presidenza Maltija hija s-sigurtá.", "Għal dan il-għan Malta se tkun qed tara li d-Direttiva dwar il-ġlieda kontra t-terroriżmu tiġi addottata.", "Fl-istess waqt se imexxu l-quddiem proposti sabiex niġġieldu kontra il-finanzjament ta' organizzajonijiet involuti fit-terroriżmu.", "Dan permezz ta' Direttiva għall-kriminalizzazjoni ta' ħasil ta' flus u Regolament propost dwar ir-rikonoxximent reċiproku ta' ordnijiet ta' ffriżar u ta' konfiska tal-assi kriminali.", "Barra minn hekk, il-Ministru saħaq li se nkomplu fuq il-passi tal-Presidenza Slovakka u se nkomplu d-djalogu dwar ir-\"Rule of Law\" fil-Kunsill Ewropew sabiex insaħħu u nipprotteġu dan il-kunċett.", "Il-Ministru Bonnici spjega kif Malta se tkompli taħdem fuq il-ftehim sabiex, ladarba jintlaħqu il-kriterji stabbiliti, safar lejn Kosovo, Turkija u Ukrajna ikun jista' jsir mingħajr ħtiega ta' visa Il-Ministru Bonnici temm jgħid li minkejja li din l-aġenda mhix waħda faċli huwa konvint li nistgħu nagħmlu progress għall-benefiċċju taċ-ċittadin, tan-negozju u tas-soċjetajiet tagħna.", "Malta se tkun qed isservi ta' pont li jgħaqqad sabiex nilħqu il-miri fil-prijoritajiet tagħna filwaqt li naħdmu fil-qrib mal-Parlament Ewropew.", "Preżentazzjoni tal-Ministru Carmelo Abela", "Matul l-aħħar sittin sena, l-Ewropa kienet meqjusa bħala xempju ta' tama, prosperità, żvilupp u paċi.", "Din il-kisba kbira kienet riżultat tal-viżjoni tal-pijunieri tal-proġett Ewropew, fi żmien meta ħafna oħrajn kienu xettiċi dwar kemm nistgħu nirnexxu u jekk nistgħux naħdmu flimkien.", "Fil-preżentazzjoni tiegħu l-Ministru Carmelo Abela spjega li fis-sittin anniversarju tal-proġett Ewropew, imiss lilna, Malta, l-iżgħar Stat Membru, il-privileġġ u l-opportunità li nippresjedu l-Kunsill tal-Unjoni Ewropea.", "\"Dan huwa ż-żmien fejn fih irridu, flimkien, nieħdu kont tal-aħħar sittin sena.", "Ilkoll għandna dmir li nipproteġu dak li ksibna sal-lum, u nikkomunikaw il-benefiċċji ta' dan il-proġett liċ-ċittadini tagħna.", "Benefiċċji li xi kultant jintesew.", "Din hija wkoll opportunità tajba biex inħarsu 'l quddiem.", "L-Ewropa għandha bżonn momentum ġdid, u żviluppi riċenti madwar l-Unjoni urew b'mod ċar il-bżonn li l-Unjoni Ewropea tkun aktar viċin il-popli tagħha, u li tikkomunika b'mod effettiv il-miżuri importanti li qed tieħu biex tipprovdi opportunitajiet aħjar għaċ-ċittadini tagħha li jagħtuhom iċ-ċans jilħqu l-aspirazzjonijiet tagħhom u jirnexxu fihom.\"", "Il-Ministru qal li l-avvenimenti politiċi li esperjenzajna s-sena l-oħra ħallew marka fuq il-pajjiżi kollha u li l-bżonn ta' riforma qatt ma kien daqshekk urġenti u l-għajta biex inkunu viċin in-nies qatt ma kienet daqshekk ċara.", "L-avvenimenti tas-sena l-oħra ċaqilqu l-pedamenti tal-proġett Ewropew, kif nafuh.", "Huwa elenka li Malta hija determinata li tagħti l-kontribut validu tagħha għall-proġett Ewropew.", "Naspiraw li matul il-Presidenza, permezz tal-ħidma tagħna fil-Kunsill, u tal-ħidma magħkom fil-Parlament Ewropew, l-Unjoni Ewropea toħroġ aktar b'saħħitha.", "\"Nafu li sitt xhur huwa perjodu qasir ħafna.", "Madankollu, ninsabu ambizzjużi li nikkontribwixxu biex immexxu l-proġett 'il quddiem u nagħmluh aktar kredibbli.", "Nafu x'inhuma l-limitazzjonijiet tagħna.", "Imma nafu wkoll x'inhi s-saħħa tagħna.", "Se nkunu qed naħdmu mal-Parlament Ewropew fi spirtu ta' kollaborazzjoni u onestà.\"", "Il-Ministru Carmelo Abela spjega li l-fatt li għandna l-Prim Ministru, id-Deputat Prim Ministru, il-Ministru tal-Finanzi u l-Kap tal-Oppożizzjoni, li kollha servew bħala Membri tal-Parlament Ewropew, iwassal biex żgur pajjiżna jifhem l-importanza li għandu l-Parlament Ewropew.", "Fil-preżentazzjoni huwa saħaq li Malta hija kburija li qed tassummi l-Presidenza tal-Kunsill tal-Unjoni Ewropea proprju f'dan il-mument u li l-prinċipju ewlieni li se jiggwida l- Presidenza huwa li nġibu momentum frisk u ġdid fix-xogħol li jġib liċ-ċittadini Ewropej iktar viċin xulxin, bħala konsumaturi, kif ukoll bħala nies li joħolqu l-ġid u stakeholders.", "\"Huwa proprju għalhekk li identifikajna s-sitt prijoritajiet tal-Immigrazzjoni; is-Sigurtà; is-Suq Uniku; il-Politika tal-Viċinat; l-Inklużjoni Soċjali; u l-Affarijiet Marittimi, għaliex ġenwinament nemmnu li l-popli tagħna għandhom tħassib leġittimu li jrid jinstema.\"", "Il-Ministru spjega ukoll fid-dettall il-prijoritajiet dwar is-setturi li jaħdem fuqhom il-kumitat tal-LIBE." ]

[ "Attivisti ta' #occupyjustice jmeru lil Delia u jisħqu li ma hemm l-ebda relazzjoni bejniethom", "“Ir-relazzjoni tagħna mal-Kap tal-Oppożizzjoni Adrian Delia hija l-istess waħda li għandna mal-Prim Ministru Joseph Muscat…jiġifieri ma teżistix.”", "Dan qaluh l-attivisti ta’ #occupyjustice l-għada li Delia, waqt il-programm Xtra qal li għandu relazzjoni tajba ma’ dawn l-attivisti u li ġieli ltaqa’ ma wħud minnhom.", "Madanakollu, l-attivisti ċaħdu dan waqt li insistew li ż-żewġ mexxejja fallew milli jmexxu l-quddiem il-ġustizzja u l-governanza tajba.", "“Saħansita xi drabi jieħdu s-selfies flimkien, waqt li Malta qed tegħreq fil-korruzzjoni,” tkompli l-istqarrija.", "Huma fakkru li #occupyjustice twieled dakinhar li l-Kap tal-Oppożizzjoni Adrian Delia għażel li jkompli jiddibatti l-Baġit fil-Parlament, flok telaq ‘il barra meta l-Gvern irrifjuta li jiddibatti l-mozzjoni dwar il-qtil ta’ Daphne Caruana Galizia.", "Komplew jisħqu li għall-kuntrarju ta’ dak li huma sejħu bħala ‘spin’ tal-Gvern, ma għandhom l-ebda mexxej, president, ċerpersin jew inkella PR iżda huma ħaġa waħda.", "Saħqu li huma konxji “tar-riskji” li qed jieħdu waqt li insistew li kemm-il darbna ġew umiljati, intimidati u iżolati.", "Temmew jgħidu li xejn hu ħadd mhu se jwaqqafhom." ]

[ "Żewġ ġenituri jilmentaw kif binthom li għad għandha ħames snin spiċċat waħedha tistenna l-iskola tiftaħ, iżda jidher li dan mhux każ iżolat.", "L-iskejjel għandhom jiftħu qabel?", "It-tfal qed jitwasslu kmieni wisq?", "Żewġ ġenituri li tkellmu mal-gazzetta ILLUM, urew it-tħassib u r-rabja tagħhom wara li binthom li għad għandha biss ħames snin tħalliet waħedha, fi triq traffikuża, tistenna l-iskola tiftaħ.", "“Ħallewli t-tifla waħedha.", "Telquha hemm fi triq mimlija karozzi.", "Tgħidx kif twerwret,” qaltilna din l-omm b’qalbha maqsuma.", "Il-gazzetta ILLUM rat filmati meħuda minn kameras tas-sigurtà li juru kif din it-tifla waslet l-iskola għall-ħabta tas-6:30am.", "Għall-bidu, ix-xufiera tal-vann tal-iskola baqgħet magħha tistenna, iżda wara ftit tal-ħin telqet, bit-tifla ssib ruħha waħedha tistenna l-iskola tiftaħ.", "Ma jilħaqx jgħaddi ħafna ħin meta t-tifla tibda tidher skomda u taqbad tippanikja, tippassiġġa fuq il-bankina ma tafx x’se tagħmel u tibki.", "“Immaġina kieku qasmet it-triq.", "Dak il-ħin tkun mimlija karozzi u vannijiet tad-delivery,” qaltilna l-omm.", "“Minn dakinhar saret tibża’ taqbad il-vann.", "Kif tirkeb mill-ewwel jimtlewlha għajnejha bid-dmugħ,” qaltilna l-omm.", "Wara li għaddew madwar ħames minuti, mara anzjana tinnota lit-tifla u tidher tipprova tikkalmaha tant li baqgħet magħha madwar tmien minuti sakemm bdew jaslu tfal oħra tal-iskola.", "Dan ifisser illi kieku ma għaddietx dik l-anzjana, it-tifla ta’ ħames snin kienet se tispiċċa tagħmel kważi kwarta waħedha.", "Fi kliem l-omm, f’dak il-ħin, seta’ jiġri minn kollox.", "“Imnalla kienet hi.", "Imma immaġina kieku flok l-anzjana għadda xi ħadd li kellu intenzjonijiet ħżiena,” qaltilna l-omm inkwetata.", "Iżda staqsejna lill-ġenituri jekk dan kienx każ ta’ darba, bl-omm tispjega kif ħafna drabi t-tifla tasal qabel tiftaħ l-iskola iżda normalment tkun ma’ tfal oħra akbar minnha.", "Fil-fatt, l-omm urietna filmati oħra ta’ tfal żgħar jistennew quddiem l-iskola u spjegat magħna kif ilha żmien tiġbed l-attenzjoni inkluż tal-Ministeru għall-Edukazzjoni, il-Kummissarju għat-Tfal u saħansitra tal-ogħla awtoritajiet tal-pajjiż.", "Minkejja dan, kompliet tispjega magħna l-omm, qatt ma sar xejn dwar l-ilmenti tagħha u mhux l-ewwel darba li baqgħet bla risposti.", "Kien dan li wassal lill-ġenituri biex jitkellmu mal-gazzetta ILLUM.", "Iżda dan mhux każ iżolat hekk kif din il-gazzetta tkellmet ma’ aktar ġenituri li għad għandhom tfal żgħar li jmorru skejjel privati u tal-Knisja (bħal din it-tifla), li jaslu l-iskola qabel tiftaħ.", "‘It-tfal qed jitwasslu l-iskola kmieni żżejjed’", "Il-gazzetta bagħtet sett ta’ mistoqsijiet lill-Ministeru għall-Edukazzjoni tistaqsi jekk tfal jistgħux jitwasslu l-iskejjel qabel jiftħu u jekk hemmx direttiva dwar il-ħinijiet li fihom għandhom jiftħu l-iskejjel.", "Madanakollu, ġaladarba din l-iskola partikolari hija tal-Knisja, il-Ministeru ma weġibx, bil-kelliema titlobna ngħaddu l-mistoqsijiet lis-Segretarjat tal-Kurja għall-Edukazzjoni Nisranija.", "L-ILLUM tkellmet mad-Delegat tal-Arċisqof Patri Charles Mallia li insista li l-problema hija li t-tfal qed jitwasslu kmieni żżejjed u mhux li l-iskejjel qed ikunu għadhom magħluqa.", "“Fis-6:30am jiena nkun għadni lanqas tlaqt mill-Kunvent.", "It-tfal ma għandhomx jitwasslu f’dawk il-ħinijiet,” saħaq Patri Charles.", "Mistoqsi jekk hemmx xi direttiva fi xħin jinfetħu l-iskejjel, Patri Charles wieġeb fin-negattiv iżda saħaq li l-iskejjel diġà qed jiftħu qabel u hemm skejjel tal-Knisja li saħansitra jiftħu qabel dawk tal-Istat.", "“Biex tiftaħ skola aktar kmieni trid iġġib impjegat,” kompla jfakkar id-Delegat tal-Arċisqof.", "‘Aħna mmorru lil hinn mir-responsabbilità tagħna u noqogħdu nistennew mat-tfal’", "Il-gazzetta ILLUM tkellmet ukoll ma’ Emanuel Falzon u Justin Said, mill-Koperattiva tal-Minibuses li insistew mal-ILLUM li għalkemm xogħol ix-xufiera huwa li jwasslu lit-tfal sal-iskola, ma jaqblux li dawn għandhom jitilquhom jekk tkun għadha magħluqa.", "Iż-żewġ kelliema saħqu li l-ebda tifla, aħseb u ara ta’ ħames snin ma għandha titħalla waħedha quddiem skola, tant li minkejja li x-xufiera tal-vann inkwistjoni mhijiex membru tal-koperattiva, lesti biex xorta waħda jiġbdulha l-attenzjoni.", "Mistoqsija jekk jiltaqgħux ma’ każi fejn meta jwasslu lit-tfal isibu l-iskejjel magħluqa, kemm Falzon u anke Said qalu li dawk tal-Gvern jiftħu kmieni, iżda numru mill-iskejjel privati u tal-Knisja jsibuhom magħluqa.", "Fil-fatt appellaw biex din is-sitwazzjoni tkun rimedjata.", "“Ġieli naslu bit-tfal fis-sebgħa u l-iskejjel xorta waħda jkunu magħluqa.", "Nitfu l-vannijiet u nistennew mat-tfal.", "Ġieli nimblukkaw it-triq,” spjegalna Said li huwa s-Segretarju tal-Koperattiva.", "“Ikollok tfal tal-kindergarten se tħallihom waħedhom?”", "‘Ġieli l-ġenituri stess jitolbuna li ngħaddu kmieni għat-tfal’", "Iżda tal-vannijiet għalfejn jgħaddu għalihom daqshekk kmieni?", "Kemm Falzon u anke Said insistew li huma l-iskejjel li għandhom jiftħu qabel u li ġieli jkun hemm ġenituri li jagħmlulhom pressjoni biex jiġbru lit-tfal kmieni, minħabba li jkunu qed jaħdmu.", "“Anke waranofsinhar.", "Trid iżżomm f’moħħok fejn se twassal lit-tfal, għax daqqa għand iz-zija u daqqa għand in-nanna,” kompla jgħidilna Said.", "‘Minħabba n-nofstanhari nitgerfxu u t-tfal jispiċċaw jistennew’", "Il-kelliema saħqu magħna li sfida oħra li jiltaqgħu magħha hija meta l-iskejjel ikunu bin-nofstanhari.", "“L-ebda skola ma tispiċċa fl-istess ħin.", "Aħna rridu nħabblu moħħna biex nirranġaw u naqdu lil kulħadd u tfal ġieli jispiċċaw jistennewna,” qalilna Said.", "Fil-fatt, Falzon spjega kif il-Koperattiva ilha snin twal tissuġġerixxi li l-iskejjel kollha jaqtgħu n-nofstanhari, biex kollha jżommu l-istess slots.", "“Jekk hemm bżonn jispiċċaw ġimgħa jew ħmistax qabel.”", "‘Żdied ħafna x-xogħol u kellna ninvestu ħafna flus’", "L-uffiċjali fakkru wkoll li fl-aħħar xhur, ġaladarba aktar ġenituri qed jagħmlu użu mit-trasport b’xejn, ix-xogħol tagħhom żdied ħafna.", "“Il-membri tagħna diġà għamlu investiment ta’ €2.5 miljun biex biddlu l-vannijiet tagħhom ma’ oħrajn akbar biex jaqdu aktar nies,” spjegalna Falzon.", "Said spjegalna kif ħafna qed jixtru vannijiet li jesgħu 19-il passiġġier jew aktar u li kull wieħed, apparti l-permessi meħtieġa, jiswa madwar €73,000", "“Aħna bla sussidji u bla xejn,” qalilna Said.", "“Nippruvaw naqdu lil kulħadd.”", "‘Hemm bżonn aktar koordinazzjoni bejn l-iskejjel’", "Marbut ma’ dan, Falzon appella għal aktar koordinazzjoni bejn l-iskejjel, biex ix-xufiera jkunu jistgħu jippjanaw aħjar ix-xogħol u l-vjaġġi tagħhom.", "“Jekk kultant żmien l-iskejjel kollha jorganizzaw laqgħat għall-għalliema, għalfejn ma jkunux fl-istess ġurnata?” staqsa Falzon.", "“Hekk aħna nkunu nistgħu nippjanaw aħjar, nużaw dawk il-ħinijet biex nagħmlu service tal-vann jew indaħħlu xogħol ieħor, mhux nispiċċaw b’idejna fuq żaqqna,” kompla jispjegalna.", "“Hemm bżonn naħdmu aktar flimkien.”" ]

[ "Il-Bank Pilatus mhux illum l-ewwel li smajna bih.", "Fil-fatt smajna bih ħafna drabi fl-aħħar sena.", "L-ILLUM tagħti ħarsa lejn dak kollu li ġara u dawk kollha li ssemmew qabel l-arrest taċ-Ċermen tal-Pilatus", "Sa ftit zmien ilu l-Bank Pilatus, ħadd qatt ma kien sema’ bih.", "F’daqqa waħda dan spiċċa f’nofs bosta kontroversji politiċi u parti minn inkjesta maġisterjali li l-eżitu tagħha, taf tkun assolutament diżastruża għal parti politika jew oħra.", "Din il-ġimgħa, bl-arrest ta’ Ali Sadr Hasheminejad reġgħet qamet diskussjoni sħiħa dwar il-bank Pilatus, l-istejjer li kienu ħarġu dwaru, il-fatti dwaru, il-kontijiet li kien hemm fih u anke eks impjegata tiegħu partikolari; Maria Efimova.", "L-ILLUM tat ħarsa lejn l-istorja kollha li titratta il-Bank f’Malta u dak kollu li ntqal u kien irrapportat kemm mill-gazzetta ILLUM kif ukoll minn diversi ġurnali u bloggs oħrajn.", "Japplika u jiftaħ il-bank", "Bħal kwazi f’kull ħaġa oħra li tmiss mal-politika f’Malta l-fatti għandhom ħabta jkunu oskurati.", "X’inhuma l-fatti dwar il-ftuħ tal-Pilatus Bank f’Malta?", "L-applikazzjoni biex dan il-Bank jiftaħ u jopera f’Malta beda fl-2012, dak iż-żmien taħt Gvern Nazzjonalista.", "Il-gazzetta ILLUM kienet fil-fatt żvelat dan lura f’Mejju tas-sena l-oħra u kienet irrappurtat ukoll li kien il-Ministru tal-Finanzi ta’ dak iż-żmien Tonio Fenech li ltaqa’ u ħeġġeġ lil Hasheminejad biex jinvesti f’bank privat bħala parti mill-politika biex is-settur finanzjarju f’pajjiżna jissaħħaħ.", "Mas-sit", "iżda din il-ġimgħa Fenech ċaħad illi qatt iddiskuta din il-materja maċ-Ċermen tal-Bank Pilatus, għalkemm ma ċaħadx illi f’xi punt meta kien Ministru ltaqa’ mal-istess Ċermen.", "Dokumenti tal-MFSA, li fil-fatt kienu ppubblikati fuq l-istess", "juru li r-reġistrazzjoni tal-Pilatus saret fis-6 ta’ Diċembru 2013 u ħarġet il-liċenzja tal-Bank fis-6 ta’ Awwissu 2015.", "Dokument ieħor juri li fil-fatt liċenzja oħra li ngħata l-Bank (Trading Licence) kien fl-2014 u dan biex seta’ jopera.", "Jiġifieri l-fatti juru li l-proċess beda taħt Gvern tal-PN, imma l-liċenzjar u l-operazzjoni seħħ taħt Gvern Laburista.", "Egrant u bagalji li Hasheminejad ħareġ bihom bil-lejl", "L-ewwel darba li dan il-bank verament spiċċa fuq il-midja u litteralment fuq fomm kulħadd kien nhar l-20 ta’ April 2017.", "Fil-fatt minuta eżatt qabel it-tmienja ta’ filgħaxija Daphne Caruana Galizia ippublikat storja illi fiha kien hemm miktub hekk; “Fil-kċina f’Pilatus bank hemm ‘safe’ b’ċerti ‘files’ u anke dokumenti ta’ segretezza estrema.", "Is-safe kien ikun fl-uffiċċju tal-Kap Eżekuttiv, imma għal xi raġuni tneħħa... f’dan is-safe hemm dokumenti ta’ klijenti Russi u ta’ Maltin esposti politikament (PEPs) inkluż John Dalli... u Keith Schembri.”", "Imbagħad Caruana Galizia kienet kompliet billi qalet illi dan is-safe kien fih ukoll dikjarazzjoni li turi illi l-ishma tal-kumpanija fil-Panama Egrant Inc jinsabu f’isem Michelle Muscat.", "Minn hemmhekk Malta xegħlet b’diskussjoni, dibattiti, argumenti u kampanja politika sħiħa b’din l-aħbar tkun imxerrda minn kważi 22,000 persuna.", "F’daqqa waħda l-attenzjoni ta’ Malta, intefgħet fuq dak il-bini kbir f’Ta’ Xbiex fejn hemm il-Bank Pilatus.", "Iktar tard ġurnalisti tal-midja tal-PN kienu marru fil-post fejn għall-ewwel darba deher Ali Sadr Hasheminejad, persuna li sa dakinhar ħadd, qatt ma kien sema’ bih.", "Hu deher ħiereġ b’żewġ bagalji.", "Minn hemmhekk, qamet diskussjoni sħiħa dwar x’seta’ kien hemm f’dawn iż-żewġ bagalji.", "Partitarji Nazzjonalisti u bosta magħhom sostnew li Hasheminejad kien qed jittrasporta dawn il-famużi dokumenti mill-Bank Pilatus.", "Partitarji Laburisti u ħafna magħhom fakkru illi Bank ikollu tranżazzjonijiet li jsiru b’mod elettroniku mhux bil-karti.", "Il-Bank Pilatus sostna li is-sid tiegħu kien għadu ġej mis-safar.", "L-għada f’atmosfera politika tqila u mimlija suspetti, l-PM kien sejjaħ għal inkjesta maġisterjali dwar l-allegazzjoni ta’ Caruana Galizia.", "Max-xandir tal-Istat, l-istess Hasheminejad kien qal illi l-Bank kien offra mal-20 ġurnata f’filmati CCTV li minnhom l-inkjesta kellha tiddeċiedi jekk fil-fatt infetħux il-bagalji jew itteħdux xi dokumenti mill-Bank.", "Jinfetaħ libell, libellun kontra Daphne Caruana Galizia", "Minkejja li kienet irrapportata nhar il-31 ta’ Jannar, ftit wara l-allegazzjonijiet dwar Egrant il-Bank Pilatus fetaħ libell kontra Daphne Caruana Galizia, nhar it-8 ta' Mejju, fil-Qorti Superjuri ta' Maricopa County, fl-istat tal-Ariżona.", "Il-libell, li sar minn Hasheminejad, kien se jitla’ għall-miljuni ta dollari a skapitù ta’ Caruana Galizia.", "Il-Bank Pilatus kien akkuża lil Caruana Galizia illi ġabet ruħha b'mod malizzjuż, opressiv u saħansitra razzist.", "Punt numru 33 fil-libell jgħid illi Daphne Caruana Galizia qed tkun akkużata illi intenzjonalment “immiżapproprijat u ppubblikat informazzjoni kunfidenzjali, inkluż ismijiet ta’ klijenti tal-Bank.”", "Dan il-libell fil-forma ta’ SLAPP wassal biex id-Deputat Nazzjonalista Jason Azzopardi jressaq leġislazzjoni biex Malta ma tirrikonoxxix libelli li jsiru barra mill-pajjiż, bil-għan li l-libell minnu nnifsu jkisser lid-dar tal-midja finanzjarjament.", "Titfaċċa Maria Efimova, eks impjegata ta’ Pilatus", "Imbagħad tfaċċa l-isem Maria Efimova, li din il-ġimgħa wkoll issemmiet fil-midja.", "Waqt li l-pajjiż kompla għaddej b’dibattitu jaħraq fost botti, risposti u dimostrazzjonijiet, nhar it-28 ta’ April Daphne Caruana Galizia fi blogg ieħor qalet illi din il-Whistleblower kienet telgħet tixhed quddiem il-Maġistrat Aaron Bugeja.", "Caruana Galizia dakinhar żvelat ukoll li din kienet eks impjegata tal-Bank Pilatus u li damet quddiem il-Maġistrat Bugeja tliet sigħat.", "Hija qalet ukoll li kienet qed tikteb il-blogg bil-permess tagħha.", "Is-sit illum.com.mt  jiżvela wkoll li din il-mara kienet tkeċċiet mill-Bank f’Marzu 2016 u qed tiġi mfittxija talli użat fondi mill-bank għal skopijiet privati.", "Kien żvelat ukoll kif kienet diġà ġiet investigata mill-pulizija u kienet il-Qorti li akkużata bi frodi u rapporti foloz.", "Min-naħa tagħha, Efimova dejjem sostniet illi hi qatt ma tħallset ta’ internship li kienet għamlet mal-Bank Pilatus.", "Il-Bank ċaħad u sostna illi din kienet allegazzjoni ‘falza’.", "Il-Bank akkużaha wkoll u allega illi fi proċess ta’ ‘booking’ tal-lukanda fil-Ġermanja hi bbukkjat kamra addizzjonali għaliha u tellgħet lill-familja għall-ispejjeż tal-bank.", "Kien żvelat ukoll kif il-mara kienet biddlet l-avukat tagħha u sussegwentement beda jidher għaliha avukat mill-uffiċċju ta’ Ann Fenech.", "L-għada, Caruana Galizia qalet li mhux veru illi Efimova wettqet reat ta’ frodi u spjegat din kienet ħadmet għal tliet xhur għall-Pilatus u qatt ma tħallset, anke jekk kienet imwiegħda li se tirċievi l-paga permezz tal-posta.", "Caruana Galizia kienet kitbet hekk:  “Malli l-Bank sar jaf bir-rapport, huma (il-Bank Pilatus) mill-ewwel fetħu rapport b’ritaljazzjoni kontriha u akkużawha li kienet qed tuża l-flus tal-bank biex issiefer mal-familja... żammewha f’ċella minn filgħodu sa filgħaxija...”", "U l-Bank Pilatus min kien jużah?", "Min huma l-allegati klijenti?", "Hemm diversi stejjer dwar il-klijenti jew l-allegati klijenti tal-Bank Pilatus.", "Naraw min huma:", "It-tfal ta’ Aliyev:", "Nhar it-23 ta’ April, jiġifieri qabel ma bdiet l-istorja kollha dwar Egrant, fuq il-blogg tagħha Daphne Caruana Galizia kienet allegat illi skont sorsi li kellmuha tnejn, minn madwar tliet klijenti kbar tal-bank, huma Heydar Aliyev u Leyla Aliyeva.", "Iben u bint Ilham Aliyev.", "Hija kienet qalet ukoll li l-akbar klijent huwa Kamaladdin Heydarov, Ministru fl-Ażerbajġan.", "Il-familja Aliyev, hija waħda li għandha ġid u poter kbir ħafna.", "Mart Ilham Aliyev hija sidt fondazzjoni li kellha kontroll sħiħ ta’ AtaHolding.", "Il-bniet ta’ Aliyev kienu jikkontrollaw kumpanija inkorporata fil-Panama u tnejn oħrajn fil-British Virgin Islands.", "L-Ażerbajġan ftit kellha rabta ma’ Malta għajr għal iktar kmieni fl-ewwel leġislatura ta’ Gvern Laburista illi matulha kien iffirmat ftehim mal-ġgant tal-enerġija mill-Ażerbajġan SOCAR, li kien ifisser il-bini tal-Power Station il-ġdida li taħdem bil-gass f’Delimara.", "Iktar kmieni kienet saret laqgħa bejn Aliyev u Muscat fi żjara li ma kinitx miftuħa għall-midja.", "L-argument li dan il-bank jiddependi minn numru żgħir ta’ nies u mill-Ażerbajġan kien ikkonfermat mid-Deputat Chairman tal-Bord tal-Gvernaturi tal-FIAU Anthony Buttigieg.", "Mistoqsi minn numru ta’ MEPs li ġew Malta huwa kien qal hekk; “...ninsabu konxji li l-Bank Pilatus għandu kontijiet direttament jew indirettament ta’ persuni mill-Ażerbajġan, kif ukoll depożiti sinjifikati minn persuni mill-Ażerbajġan.", "Fuq il-bażi ta’ dan qed nagħmlu aktar verifiki.”", "John Dalli:", "L-istess rapport tal-MEPs ippubblikat iktar kmieni din is-sena żvela kif l-eks Ministru Nazzjonalist, eks Kummissarju Ewropew u eks Konsulent tal-PM Joseph Muscat seta’ kellu kont f’dan il-Bank.", "Fil-fatt l-FIAU, kienet ikkonfermat, illi “hu (Dalli) jista' jkollu kont mal-bank (Pilatus), bħala resident ta' nazzjonalità Maltija.\"", "Dalli kien ikkonferma li kellu dan il-kont mas-sit LovinMalta iżda ġie rrappurtat jgħid ukoll li ilu li ngħalaq dan il-kont.", "Josè Eduardo Paulino:", "Nhar l-24 ta’ April Daphne Caruana Galizia kien kitbet blogg illi fih qalet li iben id-Dittatur tal-Angola Josè Eduardo Dos Santos, Josè Eduardo Paulino huwa klijent ta’ dan il-bank ukoll.", "Hija kienet kitbet li kmieni fl-2016 avukati Portugiżi kienu għamlu arranġamenti mal-Bank Pilatus għal kont ta’ kumpanija fil-Portugall.", "Caruana Galizia kienet qalet ukoll li ftit ġimgħat wara żewġ rappreżentanti tal-kumpanija kienu ġew Malta fejn allegatament kellhom laqgħa mal-Bank Pilatus u li fiha infurmaw lil bank li l-ishma tal-kumpanija Portugiża issa għaddew għand id-dittatur Dos Santos.", "“Minflok għalqu l-kont, il-Kap Ezekuttiv tal-Bank qallhom li mhux problema.”", "Brian Tonna u Keith Schembri:", "Fl-eqqel tal-allegazzjonijiet dwar Egrant u ftit biss qabel ma tħabbret id-data tal-elezzjoni l-eks Kap tal-Oppożizzjoni Simon Busuttil kien organizza konferenza tal-aħbarijiet illi matulha kien għamel allegazzjonijiet serji dwar Brian Tonna u Kieth Schembri, li dawn it-tnejn ċaħdu bil-qawwi.", "L-allegazzjoni kienet li Brian Tonna rċieva €166,831 fi ħlasijiet ta’ riferiment mill-bejgħ tal-passaporti (Individual Investor Programme).", "Hu allega li għandu provi li juru illi Tonna rċieva dawn il-flus fil-kont li għandu f’Pilatus għall-kumpanija fil-British Virgin Islands u li kien sar, allegatament, trasferiment ta’ €100,000 minn dawn liċ-Chief of Staff tal-Prim Ministru, f’kont li dan għandu/kellu fil-Bank Pilatus.", "Kemm Tonna kif ukoll Schembri ċaħdu u bdew proċeduri ta’ libell.", "Schembri sejjaħ dawk ta’ Busuttil; “parti minn kampanja ta’ gideb”.", "Negarin Sadr:", "Għal darb’oħra kient Daphne Caruana Galizia fi blogg miktub nhar il-21 ta’ April li allegat illi f’Marzu 2016 il-Bank Pilatus irċieva struzzjonijiet biex jinfetaħ kont għal Negarin Sadr, oħt Ali Sadr Hasheminaja.", "Hija qalet illi allegatament mal-$1 miljun għaddew bħala self lil Negarin minn dan il-kont.", "Kompliet issostni wkoll illi kif allegatament kien hemm struzzjoni oħra li $400,000 jgħaddu mill-kont ta’ Nagarin Sadr għal ta’ mara li għandha negozju f’New York.", "Caruana Galizia kienet allegat li din hija Michelle Buttigieg.", "Buttigieg hija ħabiba ta’ Michelle Muscat.", "Il-gazzetta Maltatoday nhar it-22 ta’ Jannar ta’ din is-sena żvelat kif il-Maġistrat Aaron Bugeja kien qed ifittex assistenza forensika mir-Renju Unit dwar din l-allegazzjoni partikolari.", "130 b’€300 miljun:", "Naturalment din l-informazzjoni hija dik pubblika s’issa.", "L-FIAU stess qalet li l-Bank Pilatus għandu mal-130 klijent b’depożiti ta’ €300 miljun.", "David Casa jitlob għar-revoka...", "L-MEP Nazzjonalista David Casa talab lill-Bank Ċentrali Ewropew (ECB) biex jintervjeni u tiġi revokata l-liċenzja tal-Bank Pilatus.", "L-MEP Nazzjonalista appella lill-ECB biex juża l-poteri disponibbli biex tiġi revokata l-liċenzja lill-bank, speċjalment wara li l-Parlament Ewropew approva r-riżoluzzjoni dwar is-saltna tad-dritt f’Malta.", "Filwaqt li qatt ma kien hemm dan it-tip ta’ preċedent, David Casa qal li l-Bord tas-Superviżjoni tal-Bank Ċentrali Ewropew għandu jagħmel użu mill-Mekkaniżmu tas-Superviżjoni u jintervjeni.", "...", "L-arrest taċ-Ċerman Hasheminejad", "L-aħħar żviluppi fil-każ tal-Bank Pilatus seħħew din il-ġimgħa meta Hasheminejad kien arrestat fl-Istati Uniti fuq sitt akkużi serji li jistgħu jarawh iqatta’ l-bqija ta’ ħajtu l-ħabs jekk jinstab ħati.", "Huwa kien arrestat fuq l-akkuża ta' konfoffa biex ikun frodat l-Istati Uniti għandha piena massima ta' ħames snin.", "L-akkuża dwar konfoffa li jikser l-IEEPA li għandha piena massima ta' 20 sena, dik ta' frodi tal-bank, b’piena massima ta' 30 sena, l-akkuża ta' konfoffa biex isir frodi tal-Bank, b’piena massima ta' 30 sena, dik ta' ħasil ta' flus b’piena massima ta' 20 sena u dik ta' konfoffa biex isir ħasil ta' flus, b’piena massima ta' 20 sena.", "L-akkuża ddur ma’ żewġ kumpaniji li Hasheminejad qed jingħad li ħoloq biex iservu ta’ front u għalhekk jgħatti l-fatt li parti mill-flus li kienu deħlin f’dawn il-kumpaniji  kienu qed imorru għand kumpaniji jew persuni Iranjani, kontra l-liġi tal-Istati Uniti." ]

[ "L-eks captain ta' Manchester City Vincent Kompany irtira mill-futbol milgħub u se jkun qiegħed jieħu l-irwol ta' kowċ mal-klabb ta' Anderlecht fil-Belġu.", "Kompany ħalla lil Manchester City fis-sajf li għadda u ssieħeb ma' Anderlecht bħala plejer -kowċ.", "Fi stqarrija l-klabb Belġjan ħabbar li Kompany se jkun qiegħed jieqaf mill-futbol milgħub u se jkun qiegħed jiffirma kuntratt ta' erba' snin bħala kowċ full-time.", "F'kummenti fuq il-midja soċjali, Kompany qal li issa huwa l-mument li jiffoka 100% fuq il-kariga ta' kowċ filwaqt li jittama' li jkun jista' jgħin lil Anderlecht jaddattaw għal stil ġdid ta' futbol.", "Ma' City, Kompany lagħab 350 darba u rebaħ erba' darbiet il-Premier League, erba' darbiet il-League Cup u darbtejn l-FA Cup.", "Hu lagħab ukoll 89 darba għal pajjiżu kien parti mill-iskwdra li spiċċat fit-tielet post fl-aħħar edizzjoni tat-Tazza tad-Dinja." ]

[ "Is-sewwieq qed isofri minn ġrieħi gravi", "Żagħżugħ ta' 25 sena qed isofri minn ġrieħi gravi wara li ħabat mal-barrikati tal-ġebel li hemm bħalissa fi Triq Aldo Moro.", "L-inċident seħħ dalgħodu għall-ħabta tal-erbgħa u nofs fil-karreġġjati li jagħtu għall-Belt Valletta.", "Jidher li ż-żagħżugħ tilef il-kontroll tal-vettura u baqa' dieħel f'dawn il-barrikati li qed jintużaw biex jidderieġu t-traffiku minħabba x-xogħlijiet marbuta mal-junction tal-Marsa.", "Huwa ttieħed immedjatament Mater Dei." ]

[ "Raġel xtara biljett mingħajr ritorn għal Venezja flimkien ma' passaport falz għal €700", "Raġel ta' 27 sena, oriġinaljament mis-Sudan, imma li bħalissa jgħix fil-ċentru miftuħ ta' Ħal Far, weħel sitt xhur ħabs wara li nqabad b'passaport falz fl-Ajruport.", "Il-Qort semgħet kif ir-raġel xtara passaport falz u biljett mingħajr ritorn lejn il-Venezja, għal €700 u kien se jitla abbord l-ajruplan illum, meta il-Pulizija qabduħ u arrestawħ.", "L-Ispettur Lara Butters xehdet quddiem il-Qorti li hi ikkuntattjat l-għassa tal-Pulizija ta' Ħal Luqa ftit wara l-arrest illum fit 8:00 a.m.", "Hu kien mressaq illum fuq l-akkużi li uża passaport falz, li kien fil-pussess ta' dokumenti foloz u li biddel id-dokumenti ta' identifikazzjoni għal uħud li kien jaf li kienu foloz.", "Ir-raġel li kien qed jikkomunika bil-Framċiż ammetta l-ħtija.", "Il-Qorti ppreseduta minn Caroline Farrugia Frendo wissietu bil-konseqwenzi possibbli, fosthom li jmur il-ħabs." ]

[ "Protesti u vjolenza fit-toroq taċ-Ċile.", "(Photo by Pedro UGARTE / AFP) (Photo by PEDRO UGARTE/AFP via Getty Images)", "Waqt il-Quddiesa li saret ftit jiem ilu f'Santiago, iċ-Ċilì li fiha Mons. Celstino Aòs kellu jinħatar Arċisqof tal-kapitali Santiago, għadd ta' persuni ntasbu quddiem id-dħul ewlieni tal-knisja u xerrdu gass tad-dmugħ fuq iz-zuntier.", "Fuq Instagram il-grupp \"portadasonada\" li jiddeskrivi lilu nnifsu bħala grupp ta' media indipendenti, poġġa video ta' dan l-inċident u qalet li dan sar biex jikkundanna lill-ogħla awtoritajiet tal-Knisja Kattolika fil-pajjiż għas-silenzju u l-kompliċita tagħha mal-Gvern.", "In-Nazzjonijiet Magħquda wissiet li hemm evidenza ta' ksur sfaċċat ta' drittijiet umani li twettaq mill-pulizja u l-militar fiċ-Ċilì minn Ottubru 'l hawn.", "Dan jinkludi każi ta' użu ta' forza eċċessiva li xi drabi wasslet għal qtil jew ferimenti gravi, tortura, stupri u arresti arbitrarji.", "Protesti F'Ottubru bdew il-rpotesti kontra l-Gvern f'Santiago kontra ż-żjieda fin-nollijiet tas-subways, il-prezz tal-kura medika u l-inugwaljanza.", "Il-protesti xterdu f'reġjuni oħra.", "Diversi kbejjes madwar iċ-Ċilì sfaw attakkati, sakkeġġjati u ngħataw in-nar waqt li kienu għaddejjin il-protesti kontra l-Gvern.", "Il-gazzetta \"La Tercera\" rrappurtat li Ignacio Sanchez, ir-Rettur tal-Università Kattolika Pontifiċja taċ-Ċilì li kien preżenti għaċ-ċerimonja tal-istallazzjoni tal-Arċisqof il-ġdid qal li ra persuna jifrex xi bottijiet żgħar fl-art li dehru qishom reċipjenti tal-gass tad-dmugħ.", "Hu lmenta li \"n-nies donnhom ma jafux li l-libertà fil-knisja titlob rispett, u mħieba etika bażika\".", "Il-ġimgħa li għaddiet, l-aġenzija tal-aħbarijiet \"Kairos News\" xandret ittra tal-grupp tal-lajċi ta' Valparaiso \"Paċi u Ġustizzja\" lil sħabhom f'Santiago fejn għamlu riferenza għall-inċident tal-gass tad-dmugħ u kkwotaw lill-Profeta Ġeremija u appellaw lill-Isqfijiet f'Santiago biex jitkellmu dwar is-sitwazzjoni gravi ta' ksur tad-drittijiet umani li qed iseeħufil-pajjiż.", "F'diversi okkażżjonijiet l-Isqfijiet appella lill-qawwiet tas-sigurtà biex jirrispettaw id-drittijiet umani.", "F'Ottubru li għadda, ftit wara li bdew il-protesti fil-pajjiż kienu qalu li \"magħquda fid-dulur mal-qraba ta' dawk li tilfu ħajjithom u li sfaw feruti, nappellaw kemm lil dawk li qed jieħdu sehem fid-dimostrazzjonijiet kif ukoll lill-awtoritajiet kompetenti biex jirrispettaw id-drittijiet fundamentali u jitrattaw sew lil dawk li huma arrestati\".", "Drittijiet umani Aktar tard, f'Novembru, l-Isqof Aòs li dak iż-żmien kien Amministratur Apostoliku ta' Santiago kien qal li \"ma nippruvawx niġġustifikaw il-vjolenza, il-vjolenza dejjem hi ħażina u twassal għal aktar vjolenza\".", "Kien anke appella biex ikun hemm Patt Soċjali u għal tibdil strutturali, personali u kostituzzjonali biex tkun rimedjata l-kriżi fil-pajjiż.", "Fl-Omelija li għamel fil-11 ta' dan ix-xahar, meta nħatar Arċisqof Aòs qal li \"l-pajjiż għaddej minn żminijiet imqanqla, firda u attakki\", u wissa' li \"il-firda, l-inġustizzja, il-gideb u l-vjolenza imorru kontra l-fidi nisranija u l-impenn tagħna bħala nies mgħammda\".", "\"Ebda nisrani ma jista' jibqa' jħares.", "Ma nistgħux niċċensuraw u nikkundannaw imma għandna nistqasu lilna nfusna: 'x'inhi r-rieda t'Alla għalija?' jew 'x'kien jagħmel Kristu li kieku kien jien?'\"" ]

[ "Inewsmalta tinsab infurmata li ftit tal-minuti ilu seħħ inċident tat-traffiku fi Triq Tal-Barrani fiż-Żejtun.", "Kelliem għall-Pulizija kkonferma magħna li l-Pulizija kienet infurmata bl-inċident għall-ħabta tal-4:20 p.m.", "Fil-post issejħet ambulanza iżda s’issa għadu mhux magħruf kemm hemm persuni li ndarbu f’dan l-inċident." ]

[ "Wara ġimgħat sħaħ iżomm lura dwar il-maskri, u wara li twasslu messaġġi konsistenti li l-parir mediku kien biex ma jintlibsux issa l-Gvern donnu nqabad fuq sieq waħda fejn jidħlu l-maskri protettivi – u biex jipprova jikkontrolla l-prezzijiet eżaġerati li kienu qed jintalbu jħallsu n-nies, spiċċa daħal f’kontroversja ġdida.", "Tard ilbieraħ bil-lejl, il-Kamra tal-Ispiżjara tat direttiva lill-ispiżjara biex illum ma jipprovdux surgical masks u visors.", "Dan wara li l-Ministru Silvio Schembri ħabbar fuq Facebook li kull maskra għandha tinbiegħ għall-prezz massimu ta’ 95ċ.", "L-Ispiżjara qed jgħidu li dwar dan, huma ma gewx  ikkonsultati meta huma stakeholders importanti.", "Il-Kamra tal-Ispiżjara qalet li l-Ministru tal-Ekonomija tefa’ dawl ikrah fuq l-ispiżjara li qiegħdin jagħtu servizz professjonali fuq quddiem waqt din l-emerġenza medika – messaġġ minn Silvio Schembri li ġie deskritt bħala wieħed li jista’ jnaqqas mhux ftit il-fiduċja tal-pubbliku fihom.", "Il-Kamra tal-Ispiżjara fi stqarrija qalet li l-ispiżeriji jissupplixxu maskri ta’ tipi differenti u anki visors, iċċertifiċati minn-wholesalers liċenzjati.", "Spjegat li l-ispiżeriji u l-ispiżjara ma għandhom ebda kontroll fuq il-prezz ta’ dawn il-prodotti lill-pubbliku, iżda dawn jiġu ffissati mill-wholesalers.", "L-ispiżjara qed jinsistu li mhux aċċettabli li l-Gvern tefa’ lil kulħadd f’keffa waħda u tat direttiva biex illum ma jipprovdux surgical masks u visors, sakemm ma tiġix iċċarata s-sitwazzjoni.", "NET NEWS ilu ġimgħat sħaħ jistaqsi lill-Gvern dwar l-użu tal-maskri fil-pubbliku, bir-risposta dejjem kienet li l-pariri mediċi huma kuntrarji.", "Dan meta pajjiżi bhall-Awstrija u r-Repubblika Ċeka ilhom kważi mill-bidu tal-pandemija li għamlu l-maskri tal-wiċċ obligatorji.", "Dan l-istazzjon hu infurmat li anke l-ispiżjara ilhom żmien twil li talbu lill-Gvern jiċċara din il-pożizzjoni.", "Fl-istess waqt, nies li tkellmu magħna qalulna li xtraw maskri protettivi bi prezzijiet li jvarjaw minn ewro sa 4 ewro kull maskra." ]

[ "Il-plejer tat-tim nazzjonali Malti u ta' Lazio, Emma Lipman skorjat fi draw ta' 3-3 li Lazio kisbu kontra Inter fil-Coppa Italia Femminile li ntlagħbet ilbieraħ, b'Inter jikkwalifikaw għall-kwartifinali wara l-għoti tal-penalties.", "Fl-istess partita mal-ewwel ħdax kien hemm ukoll il-plejer Maltija Rachel Cuschieri.", "Kailey Willis kienet mal-ewwel ħdax li bdew il-partita mill-istess kompetizzjoni li t-tim tagħha Hellas Verona lagħab kontra Florentia San Gimignano, b'Verona jkunu eliminati f'telfa ta' 1-0.", "Hayley Bugeja daħlet bħala sostituta fil-partita mill-Coppa Italia li Sassuolo lagħbu kontra Napoli, bil-partita tintemm fi draw ta' 1-1, kienu Sassuolo li kwalifikaw wara l-għoti tal-penalties." ]

[ "Is-sena l-oħra Malta kienet waħda mill-pajjiżi fl-Unjoni Ewropea bl-akbar numru ta' LSE's u ħaddiema li jaħdmu mat-tfal, partikolarment fl-iskejjel, djar residenzjali u childcare centres.", "Dan tikkonfermah statistika mill-Uffiċju tal-istatistika tal-Unjoni Ewropea, il-EUROSTAT, fejn turi kif Malta ġiet 'il fuq mill-medja Ewropea fejn jidħlu dawn il-ħaddiema.", "Is-sena l-oħra wieħed fil-mija biss tal-ħaddiema kollha fl-Unjoni Ewropa kienu jinvolvu l-ħaddiema li jaħdmu mat-tfal kif ukoll LSE's, li b'kollox kienu jammonta għal madwar żewġ miljun ħaddiem.", "Il-Eurostat wera kif Malta tagħmilha mal-ewwel sitt pajjiżi u għandha iżjed mid-doppju tal-medja Ewropea fejn jidħlu ħaddiema li jaħdmu mat-tfal.", "Fl-ewwel fil-lista nsibu d-Danimarka b'tlieta punt tnejn fil-mija tal-ħaddiema tagħha jaħdmu f'dan il-qasam partikolari, warajha hemm Franza u l-Iżvezja bi kważi tnejn punt erbgħa fil-mija.", "Il-Portugall u l-Finlandja li t-tnejn għandhom tnejn punt tnejn fil-mija u l-Irlanda u Malta jiġu eżatt wara b'tnejn punt wieħed fil-mija.", "B'kuntrast, sittax minn sebgħa u għoxrin pajjiż tal-Unjoni Ewropea kellhom ferm inqas ħaddiema ta' dan it-tip.", "L-inqas pajjiż li għandu dawn il-ħaddiema partikolari huwa l-Italja b'żero punt tnejn fil-mija, warajh ir-Rumanija b'żero punt tlieta fil-mija u imbagħad il-Greċja u l-Ġermanja b'żero punt erbgħa fil-mija, filwaqt li l-Polonja għandha biss żero punt ħamsa fil-mija.", "In-Norveġja u l-Iżlanda, żewġ pajjiżi mhux fl-Unjoni Ewropea, għandhom erbgħa fil-mija u tlieta punt ħamsa fil-mija rispettivament tal-ħaddiema jaħdmu mat-tfal.", "Dan filwaqt li l-Iżvizzera għandha biss wieħed fil-mija.", "Il-Eurostat irrimarkat li l-edukazzjoni hija ferm effettiva fiż-żmien tat-tfulija, u għalhekk dawn il-persuni li jaħdmu magħhom huma kruċjali." ]

[ "Emma Muscat se tkun waħda mill-kantanti li se joffru spettklu waqt il-festival Summer Daze.", "Emma se tkun qed tkanta fl-istess kunċert ma' Rita Ora u Martin Garrix, nhar l-14 ta' Awwissu.", "Fil-15 ta' Awwissu, Roger Sanchez se jkun fost l-ismijiet kbar li se jkunu hawn Malta għall-istess festival, organizzat mill-MTA.", "Kull min jixtieq jattendi Summer Daze għandu jaċċessa s-sit www.summerdazemalta.com u jikseb biljetti b'xejn.", "Il-festival jitqassam kif ġej:", "14 ta' Awwissu: il-Park Nazzjonali f'Ta' Qali, 17:00 – 01:00 14 ta' Awwissu: After-party f'Uno Village, 23:00 – 04:00 15 ta' Awwissu: Café Del Mar, 19:30 – 02:00" ]

[ "Il-Prim Ministru Joseph Muscat dalgħodu wasal Ruma għal taħditiet mal-Prim Ministru Taljan Matteo Renzi.", "Il-laqgħa kienet skedata għal lum ,iżda fuq talba ta’ Renzi stess, il laqgħa se ssir għada l-Ġimgħa hekk kif illejla qed ilaqqa’ laqgħa important tas-sotto-segretarji.", "huwa infurmat li fuq l-aġenda tal-laqgħa hemm taħditiet dwar l-immigrazzjoni u l-esplorazzjoni taż-żejt.", "Żewġ temi li l-Prim Ministru Muscat kien diġà beda jiddiskutu mal-Prim Ministru Enrico Letta, kemm waqt żjara li Dr Muscat għamel f’Ruma kif ukoll waqt żjara li Letta għamel f’pajjiżna.", "Intant, il-Prim ministru Joseph Muscat ħa l-okkazzjoni hekk kif jinsab Ruma biex jattendi l-aħħar partita li t-tim nazzjonali Malti ta’ taħt is-17-il sena kien qiegħed jilgħab fil-Caputi Cup fir-reġjun ta’ Lazio, kontra San Marino li fiha Malta rebħet bl-iskor ta 3-1 u spiċċat fit-tieni post ta’ dan it-tournament bejn Malta, l-Italja, l-Ingilterra u San Marino.", "Dr Muscat iltaqa’ mal-plejers u faħħarhom għall-wirjiet stupendi li għamlu.", "Ma’ tmiem il-partita fuq Twitter, Dr Muscat awgura lit-tim ta’ taħt is-17 il sena għat-tournament tal-UEFA li se jsir f’pajjiżna f’Mejju li ġej.", "Rapport u ritratti: Brandon Pisani minn Ruma" ]

[ "Il-Ministru tal-Finanzi Edward Scicluna ħabbar li l-iskema li se tkun qed tinċentiva l-pensjoni privata jew kif inhi magħrufa bħala t-Third Pillar Pension tinsab fl-aħħar stadji tagħha u mistennija titnieda fil-ġimgħat li ġejjin.", "Huwa qal dan f’laqgħa li kellu lbieraħ mar-rappreżentanti tal-Assoċjazzjoni Maltija tal-Bankiera fejn saru diskussjonijiet dwar din l-iskema li għandha l-għan li tinċentiva lil individwu jinvesti f’pensjoni privata.", "Matul il-laqgħa ta’ konsultazzjoni, il-Ministru Scicluna tkellem dwar il-viżjoni tal-Gvern dwar din l-iskema bl-iskop li jikseb il-perspettiva tal-operaturi tas-settur bankarju.", "Il-Ministru tal-Finanzi stieden lill-Assoċjazzjoni tal-Bankieri biex jissottomettu r-reazzjonijiet tagħhom għal din l-iskema biex jassigura li l-iskema tkun imfassla b’tali mod li tilħaq l-akbar firxa ta’ nies." ]

[ "RABAT AJAX …………….", "1", "SAN ĠWANN …………….", "5", "Rabat:", "A. Zammit, G. Bugeja, J. Caruana, S. Gauci, N. Attard (A. Smeir 46’), D. Falzon, W. Borg, K. Muscat (C. Vella 69’), R. Micallef, A. Azzopardi, S. Abela.", "San Ġwann:", "E. Bartolo, A. Cachia, T. Lopes de Souza (C. Gauci 69’), A. Borg (D. Sammut 46’), R. Zammit, M. Andres Arteta Suarez, N. Abouhaisa, J. Azzopardi, K. Gatt, J. Tanti (A. Abela 60’), M. Kura.", "Referee:", "Fyodor Zammit", "San Ġwann insew l-umiljazzjoni tat-telfa ta’ 6-0 kontra Pieta fl-aħħar ħarġa tagħhom, meta b’wirja kompletament differenti rebħu faċilment lil Rabat li lagħbu t-tieni taqsima kollha b’disa’ plejers.", "Għar-Rabtin ritorn għall-problemi antiki l-iktar fid-difiża, wara l-ewwel rebħa kontra Qrendi fl-aħħar ħarġa tagħhom.", "San Ġwann ma setax kellhom bidu aħjar għax wara biss 7 minuti huma fetħu l-iskor meta ANDRÈ CACHIA rċieva pass f’nofs il-kaxxa u kkonkluda fix-xibka b’xutt fil-baxx.  Sitt minuti wara Rabat spiċċaw jilagħbu b’10 plejers wara li Dylan Falzon ġie muri t-tieni karta safra għal fawl f’nofs il-grawnd fuq Ryan Zammit.  San Ġwann approfittaw mill-vantaġġ numeriku li kellhom fil-grawnd biex fid-29 minuta huma rdoppjaw meta ALAN BORG għeleb lil Andrew Zammit b’daqqa ta’ ras wara free-kick ta’ Jan Tanti.", "Żewġ minuti wara San Ġwann żiedu gowl ieħor meta THIAGO LOPES DE SOUZA kkonkluda fix-xibka b’daqqa ta’ ras wara azzjoni ta’ korner.", "Ftit wara Rabat tilfu rashom għal kollox meta spiċċaw b’disgħa wara li Ryan Micallef intwera karta ħamra diretta.", "Fit-tieni taqsima San Ġwann ma tantx baqgħu jinsitu anki jekk xorta waħda kabbru l-iskor fit-68 minuta permezz ta’ ANDREW ABELA li skorja b’xutt fil-baxx.", "Fis-77 minuta San Gwann għamluhom ħamsa b’azzjoni ta’ kontrattakk mitmuma minn MIKAS KURA.", "Fl-aħħar minuta gowl ta’ konsolazzjoni għal Rabat permezz ta’ CHRIS VELLA li għeleb lil Bartolo b’xutt fil-baxx." ]

[ "Fi Stadio Olimpico ta' Ruma f'ġurnata oħra mid-Diamond League, rekord tad-dinja fil-pole vault minn Armand Duplantis.", "L-atleta Żvediż ta' 20 sena mwieled fl-Istati Uniti ma' ddiżappuntax fejn qabeż xejn anqas minn 6.15 metri.", "Kien biżżejjed biex jikser ir-record tad-dinja li kien dak ta' 6.14 metri miksub mill-leġġendarju Sergej Bubka fl-1994.", "Duplantis li fix-xhur li għaddew qabel ma feġġet il-pandemija tal-coronavirus kien għeleb l-isfida tal-Franċiż Renaul Lavillenie, għandu wkoll ir-record tad-dinja tal-pole vault indoor li huwa dak ta' 6.18 metri.", "Din is-sena l-Kampjonat tal-Ewropa fejn Duplantis seta' jkun protagonista ġew posposti minħabba l-Covid 19.", "L-aħħar ġurnata tad-Diamond League se tkun il-Ġimgħa 25 ta' Settembru." ]

[ "Raġel ta' 46 sena mis-Siġġiewi tressaq il-Qorti akkużat li kkorrompa u kellu attività sesswali ma' tfajla ta' 14-il sena, li tiġi bint is-sieħba tiegħu.", "Fil-Qorti ntqal li minkejja li l-allegat krimini seħħew bejn Ġunju tas-sena li għaddiet u Marza li għadda, l-omm ma kinitx konxja tagħhom ħlief minn ftit tal-jiem ilu.", "L-akkużat, li kien joqgħod fl-istess residenza mal-vittma u ommha, ċaħad l-akkużi miġjuba kontrieh.", "Wara li semgħet l-argumenti tal-prosekuzzjoni u d-difiża, l-Qorti ddeċidiet li r-raġel jinżamm taħt arrest, u poġġiet divjet fuq ix-xandir tal-ismijiet kemm tal-akkużat, kif ukoll tal-allegat vittma." ]

[ "In Court today the appeal case of the two priests who were sentenced to five and six years in prison continued being heard.", "Defence counsel for Godwin Scerri and Charles Pulis, both members of the Missionary Society of Saint Paul, argued that the Magistrates’ Court had been selective in its appreciation of the evidence presented in the case.", "Scerri and Pulis appealed against child abuse convictions and their appeal started being heard last Friday.", "Dr. Philip Galea Farrugia, from the Attorney General’s Office, said the defence had launched a ferocious attack on abuse victim Lawrence Grech." ]

[ "Illum f’Madrid fi Spanja se tibda l-fażi finali tat-Tazza Davis, kompetizzjoni organizzata mill-ITF riservata għat-timijiet nazzjonali tal-irġiel.", "Din l-edizzjoni hi waħda sepċjali għaliex se tkun b’format ġdid fejn f’din il-fażi finali se jkun hemm 18-il nazzjon jieħdu.", "Din hi kompetizzjoni antika li kellha l-ewwel edizzjoni tagħha fl-1900 fejn fl-ewwel snin tagħha din kienet biss sfida bejn l-Istati Uniti u r-Renju Unit.", "Fil-fatt kien fuq insistenza tal-federazzjoni tat-tennis Amerikana li oriġinat din il-kompetizzjoni fejn l-Amerikani xtaqu kompetizzjoni bejnhom u r-Renju Unit biex jaraw il-livell tat-tennis fl-istati Uniti f’liema livell ikun wasal peress li l-Brittaniċi kienu meqjusa bħala l-aqwa fid-dinja.", "Maż-żmien din il-kompetizzjoni mhux biss bidlet is-sura tagħha fejn ma baqgħetx riservata għall-Brittaniċi u l-Amerikani, iżda saret kompetizzjoni universali fejn prattikament in-nazzjonijiet tad-dinja kollha jieħdu sehem kif ukoll kibret sew fil-prestiġju tagħha.", "Fl-aħħar forma tagħha din il-kompetizzjoni kienet tintlagħab fuq bażi ta’ Knock Out, fuq l-aqwa minn ħames logħbiet, 4 singles u l-logħba tad-doubles.", "Kif għidna l-edizzjoni ta’ din is-sena hi storika fejn għall-ewwel darba se jkun hemm fażi finali fejn it-18-il nazzjoni finalista ġew maqsuma f’sitt gruppi ta’ tliet nazzjonaijiet kull grupp.", "Dawn jilagħbu logħbiet fuq round robbin u kull konfront se jibda jintlagħab fl-istess jum u jkun fuq l-aqwa minn tliet konfronti, żewġ logħbiet singles u l-logħba tad-doubles.", "Ir-rebbieħa ta’ kull Grupp jgħaddu għall-kwartifinali flimkien mal-aqwa żewġ nazzjonijiet mit-tieni klassifikati.", "Il-logħbiet tal-kwartifinali, semifinali u l-finali, jintlagħbu xorta waħda fuq l-aqwa minn tliet konfronti, tliet konfronti li jintlagħbu fl-istess jum.", "Bejn illum u l-ħamis jintlagħbu l-logħbiet mill-fażi tal-gruppi, u l-ħamis stess filgħaxija tintlagħab l-ewwel kwartifinali.", "Il-Ġimgħa jintlagħbu l-kwartifinali l-oħra, is-Sibt isiru ż-żewġ semifinali u l-Ħadd li ġej tintlagħab il-finali.", "Il-poloz tas-sitt gruppi huma dawn:", "Grupp A: Franza, Ġappun, Serbja", "Grupp B: Kroazja, Russja, Spanja", "Grupp C: Arġentina, Ċili, Ġermanja", "Grupp D: Belġju, Kolombja, Awstralja", "Grupp E: Kazakhstan, Olanda, Renju Unit", "Grupp F: Italja, Kanada, Stati Uniti", "Il-holders il-Kroazja jibdew id-difiża tat-titlu llum kontra r-Russja.", "Logħbiet oħra għal-lum huma Belġju v Kolombja u Italja v Kanada.", "L-iktar nazzjon li rebaħ it-Tazza Davis hu L-Istati Uniti li rebħu t-Tazza 32 darba u 29 darba oħra kienu finalisti telliefa.", "Warajhom hemm l-Awstralja li rebħu t-Tazza David 28 darba u 19-il darba oħra kienu finalisti telliefa.", "Wara l-Istati Uniti u l-Awstralja hemm Franza u r-renju Unit b’għaxar suċċessi kull wieħed, segwiti mill-Iżvezja b’seba’ rebħiet u minn Spanja b’ħamsa." ]

[ "L-attur lokali, Matthew Sant Sultana, popolari għall-karattri li jagħmel f'Min Imissu? ilbieraħ xeħet stampa ta' parti żgħira li kellu madwar għaxar snin ilu.", "B'determinazzjoni l-attur baqa' jaħdem u tista' tgħid li hu wieħed mill-aktar atturi promittenti fil-pajjiż.", "\"Suldat Lhudi!", "S'Hemm kont nasal 10 snin ilu.", "Imma dejjem kont determinat għal iktar u intom ukoll,\" jistqarr l-attur li rajnieh f'diversi produzzjonijiet oħra inkluż l-aktar riċenti Game Over.", "Hu jieġu dan l-ispunt biex juru li wieħed m'għandu jaqta' qalbu qatt.", "\"Intom li f'kull ħaġa li qegħdin tagħmlu taħsbu li mhux se taslu.", "Ftakru li hekk vera tridu xi ħaġa, se tirnexxu!", "Hekk itemm il-messaġġ qasir fuq il-profil tiegħu.", "Messaġġ ħelu li żgur li jagħmel il-kuraġġ lil tant nies li għaddejjin bil-ħidma tagħhom f'xi ħolma jew oħra.", "Iħobb il-lingwa Maltija u jsegwi b'mod attiv ix-xena mużikali lokali.", "Id-dinja tal-ispettaklu taffaxxinah u l-għaxqa tiegħu jara xows differenti.", "Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn.", "Il-Familjari Kollha Ta' Fabrizio Faniello Kburin Bil-Bidu Ta' Ħajja Ġdida - X'Kien Dan Il-Bidu?", "\"Lanqas Differenza Ma Nagħmel Bejn Chad u T-Tfal tiegħi\" - Daniel B'Messaġġ B'Saħħtu Fuq TVAM", "Il-Professur Charmaine Gauci B'Dehra Differenti - Tassew Impressjonanti!", "\"Ma Nafx Kif Hawn Nies Għadhom Jibagħtu Hekk\" - Valentina Rossi" ]

[ "Luka Caruana, Kunsillier tal-Alternattiva Demokratika, ippreżenta oġġezzjoni għall-applikazzjoni", "Il-Kandidat tal-Alternattiva Demokratika għall-Kunsill Lokali tal-Mellieħa, Luke Caruana, ressaq oġġezzjoni għall-applikazzjoni tal-lukanda Panorama fil-Mellieħa biex iżżid tliet sulari oħra.", "Caruana saħaq li jekk dan il-proġett ikun approvat, l-iżviluppaturi se jingħataw skuża bla preċedent biex ikunu jistgħu jiżdiedu s-sulari ta’ binjiet oħra fil-qalba tal-Mellieħa.", "Huwa insista li l-lukanda tinstab viċin ħafna ta’ residenzi li se jispiċċaw bil-veduta mgħottija u b’inqas dawl tax-xemx.", "“Din iż-żona diġà hija żviluppata ħafna, bit-toroq ma jifilħux għal aktar traffiku,” insista Caruana.", "“Ir-residenti se jitilfu biss minn dan il-proġett li se jħassar kompletament l-iskyline tal-villaġġ.”" ]

[ "Kumitat tan-Nazzjonijiet Maqgħuda għadda riżoluzzjoni dwar id-dritt tal-privatezza – wara pressjoni mill-Ġermanja u l-Brażil li mexxew ir-rabbja internazzjonali kontra l-fatt li l-Istati Uniti spjunat fuq il-mexxejja taghħhom.", "Mingħajr ma semmi pajjiżi, ir-riżoluzzjoni tgħid li l-interċettazzjonijiet mill-gvernijiet ta’ telefonati u data tista’ tikser id-drittijiet tal-bniedem.", "Ir-riżoluzzjoni issa tmur quddiem l-Assemblea Ġenerali għall-approvazzjoni formali." ]

[ "li l-istazzjon 103 qed ikompli jlewnilha ħajjitha.", "Temmen li l-istazzjon għandu \"tim impekkabbli\".", "Tħobb il-kulur vjola kif ukoll tivvjaġġa.", "Kevin's Road Show, A Drive with Friends jixxandar bejn it-Tnejn u l-Ġimgħa, mill-4pm sas-7pm.", "Newsbook.com.mt :", "Kieku kellek tibdel ismek u kunjomok x'tagħżel?", "Stephanie: Kieku nagħżel Nina bħala isem, għax apparti li jogħġobni, qasir biex tiktbu.", "Togħġobni ħafna wkoll il- fighter ta' Tekken, li ġġibli ħafna memorji sbieħ ta' meta kont żgħira.", "Nina kienet omm Steve fil-logħba tal-playstation.", "Kunjom inżomm li għandi għax peress li jibda bl-ittra A jkun dejjem l-ewwel fil-listi!", "Newsbook.com.mt : Liema annimal tassoċja miegħek u għaliex?", "Stephanie: Għasfur minħabba l-libertà Newsbook.com.mt : Kulur favorit: Stephanie: Il-kulur vjola għax apparti li hu vibranti, ifisser ukoll nobbli, lussu, poter u ambizzjoni Newsbook.com.mt : Kwotazzjoni li ispiratek l-aktar: Stephanie: Travel is the only thing you buy that makes you richer – Minbarra li nħobb insiefer ħafna, nemmen li hi l-iktar ħaġa li tista' tixtri u tagħtik ħafna iktar lura, kemm bħala edukazzjoni, kif ukoll esperjenzi li ġġorr dejjem miegħek.", "Newsbook.com.mt : Liema hu l-iktar Papa li nfluwenzak l-iktar f'ħajtek?", "Stephanie: Il-Papa Franġisku, minħabba li qabel ma daħal Ġiżwita, kien bouncer ġo nightclub.", "Hemm baħar jaqsam fl-istil ta' ħajja.", "Newsbook.com.mt : Min xiex tibża' l-aktar?", "Stephanie: Mill-mard!", "Il-ħajja hi l-iktar ħaġa li nħobb u ngħożż Newsbook.com.mt : Kanzunetta li tirritak l-aktar?", "Stephanie: The ketchup song – għax l-istess frażi tiġi ripetuta l-ħin kollu.", "Napprezza ħafna l-kanzunetti li għandhom lirika bis-sens.", "Newsbook.com.mt : Oġġett li ma timmaġinakx tgħix mingħajru: Stephanie: Ovvjament il-passaport Newsbook.com.mt : Karriera li verament tixtieq jew somma flus?", "Stephanie: Karriera, għax bil-karriera li nixtieq ikolli l-kuntentizza u l-flus ukoll.", "Newsbook.com.mt : Għaliex 103?", "Stephanie: Minbarra tim impekkabbli u ta' spirtu meraviljuż, waħda mill-passjonijiet tiegħi hija li ngħix il-bidla li rrid nara u li nkun parti minn tim spiritwali.", "Grazzi 103 talli żidtuli frott ma' li diġà għandi f'ħajti." ]

[ "Il-Prim Ministru u Mexxej tal-Partit Laburista, Robert Abela fiċ-Ċentru Nazzjonali Laburista Il-Prim Ministru u Mexxej tal-Partit Laburista, Robert Abela fiċ-Ċentru Nazzjonali Laburista Posted by Robert Abela on Sunday, November 29, 2020", "Il-Prim Ministru u Mexxej tal-Partit Laburista Robert Abela qal li f'Mejju se nitkellmu fuq il-Covid-19 bħala xi ħaġa tal-passat.", "Saħaq li f'Jannar se nisbħu bil-vaċċin kontra l-virus f'idejna, sa Marzu l-ekonomija jrid jara li tkun irpiljat u f'Mejju mbagħad nkunu \"business as usual.\"", "Huwa wera konvinzjoni li Malta tkun l-ewwel pajjiż li tkun irkuprat mill-coronavirus.", "Qal ukoll li jrid sajf b'turiżmu mill-aqwa.", "L-attività saret fiċ-Ċentru Nazzjonali Laburista.", "Oriġinarjament kellha ssir fis-Siġġiewi fl-10.30am, iżda fl-aħħar ħin tħabbar dan it-tibdil.", "Qabel il-PM, tkellmu d-Deputat Manuel Mallia u l-Ministru għal Għawdex Clint Camilleri.", "Il-Mexxej tal-Partit Laburista wera pożittività fi kliemu fuq il-coronavirus.", "Qal li ma jistax jgħid li f'Jannar se mmorru lura għan-normal, u mhumiex se jitneħħew ir-restrizzjonijiet kollha, imma għandu tama li sa Marzu l-ħajja tkun normali mill-ġdid.", "Kompla jgħid li jrid sajf b'turiżmu mill-aqwa, \"ekonomija in full swing, irrid nara n-nies isiefru, irrid nara l-investiment barrani ġej lejn xtutna, irrid nara bars u ristoranti mfawrin bin-nies, irrid li l-anzjani jerġgħu jiltaqgħu ma' wliedhom u man-neputijiet mingħajr inkwiet għal saħħithom, irrid Malta u Għawdex kif dejjem nafuhom.\"", "Din il-ġimgħa Abela u Fearne jattendu għal sessjoni ta' analiżi tal-Covid-19 fl-isptar Stqarr li mix-xahar id-dieħel tibda t-triq lura lejn normalità sħiħa bis-saħħa ta' kemm in-nies kienu sodi jobdu r-regolamenti u kemm ħasbu f'ħaddieħor.", "Qal li bl-aħbar ta' mewt waħda kien ikollu niket, imma kburi li Malta għamlet li setgħet, u fi kliemu, ibbrillat ħdejn pajjiżi oħra fil-mod kif affaċċjat il-pandemija.", "Dwar il-vaċċin, il-Prim Ministru qal li se jkun hemm biżżejjed dożi għal kulħadd, saħansitra iżjed milli hemm bżonn sabiex jingħataw anke dożi lil pajjiżi oħra.", "\"Surreali li hemm min jogħrok idejh meta jitħabbru ħafna każijiet\" Huwa kkritika kliem l-Oppożizzjoni fuq il-coronavirus, partikolarment dak li qalet id-Deputat Maria Deguara li hi parti mit-tim ta' azzjoni tal-Oppożizzjoni li waqqaf il-Kap Bernard Grech biex jiġġieled il-coronavirus.", "Qal li skont ma qalet, li kieku hi kienet Ministru tas-Saħħa, lanqas kienet iġġib il-vaċċin f'Malta.", "\"Għalihom il-lockdown kienet is-soluzzjoni, iżda aħna ħdimna differenti u ż-żmien tana raġun.\"", "Saħaq li l-Oppożizzjoni m'għandhiex soluzzjoni u għalhekk irrikorriet għall-idea ta' lockdown.", "Saħaq li huwa surreali li meta jkun hemm rata għolja ta' infezzjonijiet, \"ikollok min jibda jogħrok idejh,\" u għall-kuntrarju, jekk ikun hemm jum b'għadd kbir ta' nies li fiequ, ikun hemm is-skiet.", "Qal li n-nies mhumiex se jinsew li l-Gvern kien dak li xettel it-tama u l-kuraġġ, mentri l-Oppożizzjoni ppolitiċizzat il-pandemija.", "Il-Kap tal-Oppożizzjoni fuq is-sitwazzjoni Filmat: \"Tibqax tidħak bin-nies; mhux veru kollox taħt kontroll\" – Grech lil Abela Għajnuna finanzjarja għall-bars li fetħu wara Marzu u ngħalqu f'Novembru Abela qal li kellu dispjaċir kbir jieħu d-deċiżjoni biex il-bars u l-każini jibqgħu magħluqin, u stqarr li din id-deċiżjoni ħadha bi swied il-qalb.", "Madankollu, ħabbar li ta direzzjoni biex dawk il-bars u l-każini li fetħu wara Marzu u ngħalqu fil-bidu ta' Novembru, li ma kinux qed jieħdu l-wage supplement, issa se jibdew jiħduh b'effett mill-bidu ta' Novembru.", "Fisser kif wara kull bar hemm familja li qed taqla' l-ħobża tagħha b'mod onest, li jaf issellfet biex setgħet tinvesti, trid tħallas il-kera u l-paga lill-ħaddiema, imma fiċ-ċirkustanzi, il-Gvern ma kellux għażla ħlief li jżomm il-bars u l-każini magħluqin għalissa.", "X'ħabbar il-PM din il-ġimgħa?", "Filmat: Il-bars u l-każini se jibqgħu magħluqin għall-ġimgħat li ġejjin \"B'lockdown konna nkissru s-saħħa mentali tan-nies\" Huwa kkummenta wkoll dwar kif tant ġraw affarijiet minn Marzu 'l hawn, li jħossu ilu Prim Ministru snin u mhux xhur.", "Wera kburija fil-mod kif Malta aġixxiet fil-pandemija u semma li Malta salvat 100,000 impjieg.", "Filwaqt li bosta appellaw li jsir lockdown, Abela qal li din kienet tkun deċiżjoni ħażina \"li ma konniex nirkupraw minnha, konna nkissru s-saħħa mentali tan-nies.\"", "Qal li minflok, il-Gvern refa' s-salib hu billi ta €2,700 miljun, l-akbar sostenn finanzjarju qatt mogħti minn dan il-Gvern.", "Din il-ġimgħa Filmat: Is-sitwazzjoni tal-Covid-19 għadha stabbli u taħt kontroll – Il-PM \"Ninsabu fit-triq biex ngħaddu mill-Moneyval\" Il-Prim Ministru tkellem ukoll fuq kwistjonijiet oħra u qal li Malta tinsab fit-triq biex tgħaddi mill-Moneyval.", "Sellem il-ħidma tal-Pulizija u qal li huwa kuntent ħafna jara l-istituzzjonijiet jingranaw u jaħdmu mill-ġdid.", "\"Aħseb u ara x'nistgħu nagħmlu la naraw tmiem il-pandemija,\" sostna Abela.", "Qal, iżda, li fejn tidħol l-indafa f'Malta, fadal xi jsir.", "F'Ottubru \"Mhux se nipparalizzaw lin-negozji\" – Il-PM dwar il-Moneyval Dwar l-immigrazzjoni, semma mill-ġdid kif il-Gvern irnexxielu jwaqqaf għadd ta' wasliet mil-Libja.", "Stqarr li li kieku hu ma żarx il-Libja flimkien mal-Ministri Byron Camilleri u Evarist Bartolo, \"konna nfuru bl-immigranti das-sajf.\"", "Sostna li din se tibqa' s-soluzzjoni tal-Gvern, li jwaqqaf il-wasliet tal-immigranti.", "Id-diskors politiku tal-Ħadd li għadda Filmat: Abela b'tama li l-vaċċin ikun f'Malta f'Diċembru jew Jannar Abela mhux kredibbli meta jitkellem fuq il-pandemija – PN Il-Partit Nazzjonalista ħareġ stqarrija b'reazzjoni għal dak li qal il-Prim Ministru dalgħodu, u qal li huwa mhuwiex kredibbli meta jitkellem fuq il-pandemija.", "L-istqarrija tgħid, \"Wara li kien hu li ħarbat il-progress li kien sar sas-sajf li għadda b'dikjarazzonijiet irresponsabbli, Robert Abela mhux kredibbli meta jitkellem fuq meta, skont hu, pajjiżna se jirritorna għan-normal wara l-pandemija.\"", "Skont il-PN, Abela jidher li diġà qed jitkellem minflok Owen Bonnici li suppost hu responsabbli mill-istrateġija biex Malta toħroġ mill-pandemija, wara li Bonnici, fi kliem il-PN, falla fl-oqsma importanti tal-ġustizzja u tal-edukazzjoni fejn tneħħa wara biss għaxar xhur.", "Il-PN saħaq li kulħadd irid li tgħaddi l-pandemija, imma l-irwol tal-Gvern mhux li jagħmel \"dikjarazzjonijiet populisti mingħajr ebda bażi xjentifika jew ekonomika, iżda li jkollu strateġija ċara u pjan maqbul ta' kif se jaħdem fix-xhur li ġejjin.\"" ]

[ "Raġel b'saħħtu, bi twemmin Ewropew sod li bla dubju se jaħdem viċin ta' kull stat Ewropew fil-kumplament tal-mandat tiegħu.", "Kien b'dan il-mod li l-Prim Ministru ddeskriva lill-President tal-Kunsill Ewropew Donald Tusk, wara li ftit tal-ħin ilu reġa ġie elett mill-Mexxejja Ewropej tul il-jum tal-Ħamis.", "Il-Prim Ministru rringrazzja lil President tal-Kunsill Ewropew għal ħidma li għamel tul l-aħħar sentejn u nofs u tal-ħidma li se jkun qed ikompli jagħmel fil-mandat tiegħu ta' tliet snin." ]

[ "Ritratt fuq il-faċċata tal-Kap tal-Oppożizzjoni Adrian Delia u tal-President ta' Malta George Vella, hekk kif bħalissa hemm stennija kbira għal dak li se jiddeċiedi l-President dwar il-futur ta' Dr Delia, wara li żewġ terzi tad-deputati tal-grupp parlamentari taw vot ta' sfiduċja fit-tmexxija tiegħu u li jixtiequ li floku tilħaq bħala Kap tal-Oppożizzjoni Dr Therese Comodini Cachia.", "L-istorja tgħid li dawk li huma favur li Adrian Delia jibqa' Kap tal-Partit iridu li waqt il-laqgħa ta' nhar it-Tlieta meta se jiltaqa' il-kumitat eżekuttiv, dawk li vvutaw kontrih għandhom jitkeċċew mill-partit.", "Il-ġurnal tkellem ma' Dr Chris Said li kien dak li ressaq il-mozzjoni kontra Dr Delia u qal li hu u sħabu li vvutaw kontrih, m'għandhom l-ebda intenzjoni li jifirdu l-partit.", "Fuq l-istess suġġett, il-ġurnal jagħtina rapport ieħor li jgħid li l-futur ta' Adrian Delia jista' jispiċċa fil-Qorti Kostituzzjonali.", "L-istorja tgħid li wara li ltaqa' mad-deputati Nazzjonalisti, l-President George Vella kkonsulta ma' esperti legali fuq il-kostituzzjoni dwar kemm jistax ineħħi lil Delia minn Kap tal-Oppożizzjoni.", "Sa issa dwar il-każ ma ġiet ikkomunikata ebda deċiżjoni mill-uffiċċju tal-President.", "It-Torċa.", "Fuq il-faċċata ritratt tat-tribuna fil-Knisja ta' Raħal il-Ġdid li tlestiet hekk kif issa se tigħata t-titlu ta' Bażilika Minuri fis-26 ta' Lulju li ġej.", "Storja fuq il-faċċata tirreferi għall-aħħar rapport finanzjarju minn Fitch Ratings li żamm ir-rating ta' pajjiżna bħala wieħed stabbli u li Malta qegħda fuq quddiem meta wieħed iqabbel l-ekonomiji tal-pajjiżi Ewropej.", "Malta ngħatat dan ir-rating pożittiv minkejja d-daqqa ta' ħarta li tat il-pandemija lill-ekonomija dinjija.", "Storja oħra tgħid li permezz ta' standads għas-servizzi għall-vittmi ta' vjolenza domestika, l-Awtorita' ta' Standards ta' Ħarsien Soċjali trid toffri servizzi mhux biss lil dawk il-vittmi li l-każ tagħhom diġa' ġie rapportat talli trid anki tagħmel kuraġġ biex iktar persuni li jgħaddu minn din il-vjolenza ikunu lesti li jitkellmu u jitolbu l-għajnuna.", "Storja oħra tgħid li l-ewroparlamentari Laburista Josianne Cutajar temmen li l-Gvernijiet u l-istituzzjonijiet għandhom imexxu b'eżempju fil-flessibilita' fix-xogħol.", "Il-Mument", "Storja fuq il-faċċata b'titlu li jgħid li l-eżekuttiv tal-Partit Nazzjonalista se jiltaqa' nhar it-Tlieta li ġej u dan minħabba s-sitwazzjoni delikata li jinsab fiha l-partit wara li żewġ terzi tad-deputati nhar it-Tlieta li għaddew sfiduċjaw lill-Kap Adrian Delia u pproponew li Dr Therese Comidini Cachia teħodlu postu bħala Kap tal-Oppożizzjoni.", "Storja oħra fuq il-faċċata tgħid li dwar il-begħ tat-tlett sptarijiet, bl-uffiċċju nazzjonali tal-verifika qal li dan il-begħ kellu nuqqas ta' diliġenza, anomaliji ċari u taħwid, koinċidenzi u tħassib kbir.", "Fuq il-faċċata storja li tgħid li Melvin Theuma akkużat li kien dak il-persuna li serva ta' middleman għall-qtil tal-ġurnalista Daphne Caruana Galizia kien infurmat dwar it-talba għal maħfra presidenzjali li qed jagħmel wieħed mill-allegati qattiela, Vincent Muscat il-Koħħu, u anki li kien qed jirrifjuta ftehim li jingħata tletin sena ħabs.", "Skont il-ġurnal, dan se joħrog minn wieħed mir-recordings tat-telefonati ta' Melvin Tehuma mal-allegat mandant tal-qtil Yorgen Fenech.", "Storja oħra tirraporta dwar il-kriżi li jinsab fiha l-Partit Nazzjonalista u kif il-Kap Nazzjonalista Adrian Delia qed jaħseb fuq li jieħu azzjoni dixxiplinarja kontra dawk li vvutaw kontrih.", "Kullħadd.", "Il-ġurnal jirraporta wkoll fuq il-kriżi li jisab fiha l-Partit Nazzjonalista u li l-kostituzzjoni tindika li biex ikun hemm Kap tal-Oppożizzjoni differenti, id-deputati reibelli tal-Partit Nazzjoanlsita iridu joħolqu partit għalihom jew jisseħbu mal-Partit Demokratiku, sitwazzjoni li tista' tibqa' tkarkar matul dan is-sajf.", "L-istorja tgħid li Adrian Delia jista' jibqa' mdendel bħala Kap tal-Partit bl-appoġġ tat-tesserati.", "Storja oħra fuq il-faċċata tirreferi għall-aħħar tbassir pożittiv dwar l-ekonomija Maltija mill-Kummissjoni Ewropea, li Malta hi l-unika pajjiż li għas-sena d-dieħla se tkun irkuprat mid-daqqa kbira li tat il-pandemija lill-ekonomiji kollha tad-dinja nkluż dawk fl-Ewropa.", "Il-ġurnal jiddedika l-faċċata tiegħu dwar il-kriżi li għaddej minnha il-Partit Nazzjonalista fejn din id-darba dawk li vvutaw kontra Adrian Delia jemmnu li dan jista' jiġi mkeċċi mill-kariga mill-Kunsill Ġenerali Nazzjoanlista, iżda qed isostnu wkoll li m'għandhom ebda intenzjoni li jifirdu lill-partit.", "Skont il-ġurnal il-President ta' Malta kkonferma li Adrian Delia tilef il-fiduċja tal-maġġoranza tad-deputati tiegħu.", "Illum", "Il-ġurnal ukoll jiddedika l-faċċata dwar il-kriżi tal-Partit Nazzjonalista, bit-titlu jgħid li Adrian Delia f'idejn il-President, filwaqt li l-Partit Nazzjonalista jistenna deċiżjoni.", "Ġurnata silenzju assolut mill-uffiċċju tal-President waqt li l-Partit Nazzjoanlsita maħkum minn kriżi politika u kostituzzjonali bla preċedent." ]

[ "Fl-aħħar sigħat, xogħol li sar minn membri tal-Pulizija wassal biex inġabru filmati tas-sigurtà li juru l-persuna li wettqet diversi atti ta’ vandaliżmu f’diversi toroq f’Tas-Sliema.", "Wara l-lejl li għadda diversi residenti f’Tas-Sliema stenbħu għal aħbar xejn sabiħa.", "Fost it-toroq li sofrew minn dan il-vandaliżmu huma Triq Isuoard u Triq Rudolph.", "Il-ħsara jidher li seħħet bi spray fuq vetturi u bini privat matul it-toroq.", "Minn filmati tas-sigurtà li kien hemm f’diversi toroq inqabad il-persuna li għamel il-graffiti iżda s’issa jidher li għadu ma ġiex iddentifikat.", "Mill-ewwel indikazzjoni jidher li ż-żagħżugħ hu barrani.", "Fil-filmat jidher biċ-ċar ir-raġel li qed jipprova jgħatti wiċċu bil-flokk abjad li kellu f’idu iżda f’diversi partijiet mill-filmati jidher ċar.", "Kif juru r-ritratti, il-kitba saret fuq partijiet differenti ta’ diversi karozzi u saħansitra fuq ħitan ta’ bini.", "Il-Kunsill Lokali jikkundanna dawn l-atti ta’ vandaliżmu fuq propjetajiet u vetturi privati tar-residenti Slimiżi.", "Il-Kunsill Lokali jħeġġeġ il-pulizija tagħmel aktar patrols madwar it-Toroq tal-lokal sabiex atti bħal dawn jonqsu.", "Barra dan, ir-residenti qalu li l-Islimiżi kollha mhux qed jitħallew jorqdu mal-lejl hekk kif diversi persuni qed jgħaddu fit-toroq jgħajtu u jgħamlu ħafna storbju bil-mużika.", "Huma saħqu li l-kwalità ta’ ħajja f’din il-lokalità hi waħda insapportabli." ]

[ "Bħala wieħed mill-ewwel istituzzjonijiet edukattivi li se jiftaħ il-bibien tiegħu għall-istudenti, il-Kulleġġ Malti għall-Arti, x-Xjenza u t-Teknoloġija (MCAST) qal li lest biex jilqa' l-istudenti: però nsista li meħtieġ l-appoġġ ta' kulħadd biex tiġi żgurata s-sigurtà tal-istaff u l-istudenti.", "Madwar 150 student se jkunu fuq il-kampus tal-MCAST fit-30 ta' Settembru biex jagħmlu t-testijiet tal-bidu tas-sena biex jiksbu aċċess għall-korsijiet.", "Numru kbir ta' studenti se jibdew il-lectures fl-1 ta' Ottubru, kemm fil-klassi kif ukoll online.", "Sad-19 ta' Ottubru, l-istudenti kollha tal-MCAST se jkunu bdew il-korsijiet tagħhom.", "L-MCAST kien l-ewwel istituzzjoni edukattiva post-sekondarja Maltija li ppublika l-protokoll għas-sigurtà, u żied li dan kien ir-riżultat ta' risk assessments li saru fil-faċilitajiet kollha tal-kulleġġ u ta' konsultazzjoni mas-Suprintendent għas-Saħħa Pubblika, l-union u l-istudenti.", "Hand sanitisers huma disponibbli fil-postijiet kollha tal-kulleġġ, u sinjali madwar is-siti jfakkru dwar l-użu obbligatorju tal-maskri, id-distanza soċjali u l-importanza li wieħed jaħsel idejh spiss.", "Kull istitut għandu uffiċjal tal-mitigazzjoni responsabbli għall-koordinazzjoni tal-kwistjonijiet kollha relatati mal-Covid-19.", "\"Ittieħdu l-miżuri kollha mill-Kulleġġ biex tiġi żgurata s-sigurtà tal-istaff u l-istudenti,,\" il-prinċipal tal-MCAST Joachim James Calleja qal f'indirizz lill-letturi fil-bidu tas-sena akkademika.", "\"Madankollu, l-isforzi u l-investimenti kollha ma jservu għal xejn jekk barra l-Kulleġġ ma nirrispettawx ir-rakkomandazzjonijiet tal-awtoritajiet tas-saħħa.", "Il-piż ta' din l-isfida għandu jinqasam bejn kulħadd.", "Fl-edukazzjoni u t-taħriġ vokazzjonali, aħna niddependu fuq il-prattika.", "Għandna bżonn inkomplu naqdu u nappoġġjaw filwaqt li ntaffu r-riskji għall-komunità tal-Kulleġġ.", "Hekk kif iċ-ċirkostanzi jistgħu jinbidlu, jista' jkun li jkollna nagħmlu bidliet fi żmien qasir u naħdmu b'aġilità.", "Irridu nwasslu wkoll messaġġi ċari u konsistenti.", "Il-kollaborazzjoni u l-komunikazzjoni huma kruċjali: naħdmu flimkien biex nieħdu ħsieb saħħitna – dan huwa l-prinċipju gwida tagħna,\" żied jgħid Calleja.", "Aktar informazzjoni dwar il-passi li qed jieħu l-MCAST tinstab online ." ]

[ "Is-Segretarju Parlamentari għar-Riċerka, Innovazzjoni, Żgħażagħ u Sport Chris Agius feraħ lil Tiziana Carannante li rebħet midalja tad-deheb storika waqt il-Kampjonati tat-Ten Pin Bowling tal-Commonwealth.", "Sue Abela rebħet l-midalja tal-bronz fl-istess kampjonati.", "Il-midalja tal-fidda intrebħet minn Whiting tal-Awstralja.", "Il-Kampjonati tat-Ten Pin Bowling tal-Commonwealth isiru kull sentejn u huma miftuha ghal dawk il-pajjiżi kollha li jiffurmaw parti mill-Commonwealth.", "Din l-edizzjoni saret f'Johannesburg, fl-Afrika t'isfel.", "Normalment dawn il-kampjonati huma dominati minn pajjiżi kbar bhal Awstralja, New Zealand, l-Ingilterra, l-Indja, l-Kanada jew il-Malasja.", "Madanakollu din is-sena kellha tkun Malta li tirbaħ il-midalja tad-deheb permezz ta' Carannante.", "Fil-passat Sue Abela u Joanna Attard kienu rebħu midalji tal-bronz filwaqt li Neil Sullivan kien rebaħ midalja tal-fidda fl-istess kampjonat." ]

[ "Ċertu David Carey minn North Tyneside fl-Ingilterra wieġeb ħati li kellu fil-pussess tiegħu aktar minn 9,000 ritratti u filmati 'estremament offensivi' ta' tfal.", "Uffiċjali tal-Pulizija qed jgħidu li huma fost l-iktar materjal gravi li qatt ġie f'idejhom.", "Minbarra li ammetta li kellu din il-librerija fil-pussess tiegħu, ammetta wkoll li ddistribwixxa materjal ta' dan it-tip lil ħaddieħor.", "Ir-raġel ta' 33 sena kellu wkoll 73 ritratt u 91 filmat ta' pornografija estrema fejn in-nies jagħmlu s-sess mal-annimali.", "Carey, li jgħix ma' ommu anzjana, ammetta 13-il offiża miġjuba kontrih bejn l-2012 u l-2016.", "Il-każ tiegħu se jkompli jinstema' lejn l-aħħar ta' Marzu u sadanittant tqabbad jara psikjatra.", "Huwa tqabbad jiffirma f'reġistru ta' persuni li għamlu offiżi sesswali u kien rilaxxat fuq libertà proviżorja." ]

[ "Anzjan ta’ 71 sena ttieħed l-isptar Mater Dei wara li għall-ħabta tal-3:45p.m. kien involut f’inċident tat-traffiku fi Triq San Mark fil-Belt Valletta.", "Jirriżulta li l-inċident seħħ meta t-trakk tat-tip Ford li kien misjuq mill-anzjan ta’ 71 sena kellu impatt ma’ karozza tat-tip SEAT misjuqa minn raġel ta’ 36 sena minn Ħal-Qormi.", "L-anzjan baqa’ dieħel f’ħajt u nħareġ permezz ta’ assistenza mid-Dipartiment tal-Protezzjoni Ċivili u tim mediku.", "It-triq ingħalqet għat-traffiku u l-kundizzjoni tal-anzjan għad mhux magħrufa." ]

[ "Mill-ġimgħa li għaddiet ‘l hawn din il-buttuna ġiet installata abbord l-ajruplan il-ġdid tal-Air Malta", "Il-Unjin Maltija tal-Bdoti saħqet li ma kinitx infurmata mil-Linja Nazzjonali tal-Ajru li kellha l-pjan li tinstalla l-buttuna li minħabba fiha t", "itjira bl-ajruplan il-ġdid kellha tittardja b’disa sigħat.", "Il-ġimgħa li għaddiet, l-ALPA ordnat lill-bdoti membri tagħha biex ma jtajrux l-ajruplan il-ġdid tal-Air Malta għax ma kienx jinkludi buttuna li permezz tagħha, il-bdoti, ikunu jistgħu jħasru r-", "recording", "ġaladarba ma jkun inqala’ xejn waqt it-titjira.", "Minn dakinhar ‘l hawn din il-buttuna ġiet installata abbord l-ajruplan.", "Minkejja li l-Air Malta infurmat lill-ALPA li kienet ippjanat li tinstalla din il-buttuna, il-unjin saħqet  li fl-aħħar laqgħa li kellha, il-Linja Nazzjonali infurmathom li kellhom jistennew seba’ xhur biex din il-buttuna tkun installata.", "“L-ALPA tinnota b’sodisfazzjon li dak li kienet qed tisħaq fil-laqgħat u dak li ġie kontradett mill-AirMalta fil-pubbliku, issa sar  u li għalhekk huwa evidenti li l-ALPA kelha raġun,” tisħaq l-istqarrija.", "“It-titjira damet disa’ sigħat mhux minħabba l-ALPA”", "L-ALPA saħqet ukoll li mhux minnu li d-dewmien ta’ disa’ sigħat fit-titjira kien minħabba l-azzjoni industrijali.", "Skont il-unjin, l-ajruplan il-ġdid żviluppatlu ħsara teknika serja tant li l-ajruplan kellu jdur lura lejn Malta biex jissewwa.", "Intant, l-ALPA rtirat l-azzjoni industrijali" ]

[ "Kif kien mistenni kkwalifikaw il-Ġermanja u l-Awstrija mill-grupp rispettiv tagħhom filwaqt li għaddew ukoll il-Polonja minn Grupp G. L-Olanda f’darhom ġew miżmuma draw mill-Irlanda u jkollhom jistennew, bl-Irlandiżi wkoll jitilfu penalty.", "Il-Belġju reġgħu kkonfermaw il-qawwa tagħhom meta għelbu lir-Russja batta minn darhom 4-1.", "L-aħwa THORGAN U EDEN HAZARD li kellhom partita mill-aqwa fejn bejniethom qasmu tliet gowls, b’Eden Hazard jiskorja doppjetta.", "Dawn il-gowls waslu fl-ewwel 40 minuta.", "ROMELU LUKAKU għamilhom 4-0 fit-72 minuta.", "Il-gowl ta’ konsolazzjoni għar-Russi wasal minn GEORGIY DZHIKIYA fid-79 minuta.", "Mill-istess grupp l-Iskozja għelbu lil Ċipru 2-1 barra minn darhom.", "RYAN CHRISTIE ta l-vantaġġ lill-Iskozja fit-12-il minuta, EFREM ġab id-draw għal Ċipru fis-47 minuta biex JOHN MCGINN jiskorja l-gowl tar-rebħa biex qabżu lill-istess Ċipru fit-tielet post.", "Il-Ġermanja għelbu lil Belarus b’gowls ta’ MATTHIAS GINTER fil-41 minuta u LEON GORETZKA fid-49 minuta jagħmluhom 2-0 u ma kinitx sorpriża li TONY KROOS (ritratt) jagħmilhom 3-0 fil-55 minuta bl-istess plejer lejn it-tmiem jagħmilhom 4-0.", "Il-ġirien tagħhom l-Awstrija ukoll ikkalifikaw meta għelbu lill-Maċedonja b’gowls ta’ DAVID ALABA wara tmien minuti u STEFAN LAINER fit-48 minuta.", "VLATKO STOJANOVSKI skorja għall-Maċedonja lejn it-tmiem.", "Il-Polonja li diġa’ għaddew meta rebħu l-grupp għelbu lill-Iżrael b’gowls ta’ GGRZEGORZ KRYCHOWIAK wara erba’ minuti u KRZYSZTOP PIATEK fil-54 minuta.", "MOANAS DABOUR skorja il-gowl ta’ gowl ta’ konsolazzjoni.", "Il-Kroazja rkupraw minn ħasda wara li marru gowl minn taħt kontra s-Slovakkja permezz ta’ ROBERT BOZENIK fit-32 minuta, madankollu NIKOLA VLASIC fil-56 minuta u BRUNO PETKOVIC mas-siegħa logħob dawru l-iskor.", "Fis-66 minuta tkeċċa Rober Mak għas-Slovakkja biex IVAN PERISIC għamilhom 3-1 kwarta mit-tmiem.", "Wales barra minn darhom għelbu lil Ażerbajġan b’gowls ta’ KIEFER MOORE wara 10 minuti u HARRU WILSON fl-34 minuta.", "Kif kien mistenni imma bi tbatija s-Slovenja għelbu lil Latvja 1-0.", "Kellu jkun ‘own goal’ ta’ IGORS TARASOVS fit-53 minuta li ta r-rebħa lis-Sloveni." ]

[ "Statistika għat-tieni kwart ta’ din is-sena turi li d-dħul fis-settur tal-bini naqas b’31.7%.", "Dan ġie żvelat miċ-ċifri ppubblikati mill-Uffiċċju Nazzjonali tal-Istatistika (NSO) li jqabblu l-perijodu April-Ġunju 2019 mal-istess perijodu tas-sena li għaddiet.", "Iċ-ċifri juru wkoll kif setturi oħra raw tnaqqis sinifikanti, bis-servizzi amministrattivi u ta’ appoġġ lejn il-konsumaturi jonqsu b’17.8% filwaqt li attivitajiet professjonali, xjentifiċi u tekniċi, u l-attivitajiet ta’ akkomodazzjoni u l-ikel ukoll naqsu bi 3.5% u 2.5% rispettivament.", "B’kollox, skont iċ-ċifri mill-NSO bħala bejgħ fil-pajjiż dan naqas bi 2.1%.", "Il-prezz tal-propjetà f’pajjiżna b’mod partikolari, kellu varjazzjonijiet serji fil-prezz, li potenzjalment jindikaw instabbiltà dejjem tikber fis-settur.", "Ekonomisti u analisti politiċi qed jistudjaw sew dawn iċ-ċifri, anke fid-dawl tal-kummenti riċenti li għadda l-Ministru Edward Scicluna meta stqarr li Malta daħlet f’perijodu ta’", "slowdown", "ekonomiku." ]

[ "Il-President Amerikan Donald Trump u l-mara tiegħu Melania Trump ttestjaw pożittivi għall-coronavirus.", "Trump ħabbar dan fuq Tweet fejn qal li ħa jibdew il-perjodu ta' kwarantina tagħhom b'mod immedjat.", "Iktar kmieni, Trump kien qal li hu u martu iżolaw ruħhom wara li impjegata li taħdem viċin tiegħu, Hope Hicks instabet pożittiva matul il-jum tal-Ħamis.", "Ġurnata biss wara li Hicks ivvjaġġat mal-President għal rally." ]

[ "Il-Qorti bdiet tagħmel użu legalment minn liġi fejn ġie kkonfermat b'mod konklużiv mandat ta' inibizzjoni ppreżentata biex jimblokka emendi legali li jaffettwaw il-professjoni ta' l-inġinerija.", "Dan il-mandat huwa ċirkostanza straordinarja minħabba l-fatt li l-membri eletti fuq l-istess Bord qegħdin jieħdu pożizzjoni kontra l-istess Chairman tal-istess Bord, ċirkostanzi legali li qatt ma seħħet sa issa.", "Il-Prim'Awla tal-Qorti Ċivili preseduta mill-Imħallef Francesco Depasquale kkonfermat digriet preċedenti tal-15 ta' Ottubru, 2020 li fih kien kkonfermat proviżorjament il-mandat ta' inġunzjoni ta' projbizzjoni ppreżentat mill-unjoni tal-inġiniera, il-Malta Association of Professional Engineers (MAPE]) biex timblokka l-emendi proposti mill-Bord tal-Professjoni tal-Inġinerija.", "Dan skont il-Kapitolu 321 tal-Liġijiet ta 'Malta, l-Att dwar il-Professjonisti tal-Inġinerija.", "L-imputati f'dawn il-proċeduri kienu l-Bord tal-Professjoni tal-Inġinerija, iċ-Chairperson tiegħu u s-sitt membri tiegħu.", "Din kienet bidla mhux tas-soltu lill-proċeduri fejn it-tweġiba kienet kontra l-konferma tal-mandat li ġie ippreżentatat mill-Bord tal-Professjoni tal-Inġinerija, f'isem ukoll iċ-Chairperson u s-sitt membri tiegħu.", "L-Inġiniera Brian Micallef, Samuel Micallef u Fabio Stivala, li ġew eletti fuq il-bord mill-komunità tal-inġinerija matul is-sajf, kien ippreżenta t-tweġiba tagħhom stess bl-argument li l-mandat għandu jintlaqa.'", "L-Imħallef iddeċieda li l-membri tal-union inkwistjoni spiċċaw isofru \"ħsara irreparabbli\" billi ma ġewx ikkonsultati qabel ma ġiet promulgata l-liġi.", "Dan iġġustifika l-miżura straordinarja mitluba, qalet il-Qorti.", "Kien ħareġ li fil-preżent il-Bord ma jgawdix l-armonija meħtieġa biex jippermetti li l-konsultazzjonijiet isiru b'suċċess, qalet il-Qorti, waqt li indikat l-opinjoni li ma taqbilx ippreżentata mit-tliet membri tal-bord.", "Il-Ministeru għat-Trasport, l-Infrastruttura u l-Proġetti Kapitali kif ukoll l-Avukat tal-Istat, ġew notifikati bil-proċeduri.", "Sorsi legali jgħidu li dan id-digriet huwa każ importanti għal żewġ raġunijiet ewlenin.", "Dan ifisser li l-emendi għal-liġi ġew imblukkati billi kif argumentat, l-emendi ma tqisux li huma fl-aħjar interess tal-professjoni tal-inġinerija, kif ukoll minħabba li l-Professjoni tal-Inġinerija Il-Bord kien aġixxa bi ksur tal-Att XXV tal-2020, li implimenta d-Direttiva (UE) 2019/958 tal-Parlament Ewropew u tal-Kunsill dwar l-ittestjar tal-proporzjonalità, Dan kollu qabel ma adotta regolamenti ġodda ta 'professjonisti peress li ma kkonsultax mal-union tal-inġiniera professjonali, MAPE, dwar l-emendi relattivi.", "Din hija l-ewwel darba li l-ACT XXV tal-2020, li ġie promulgat waqt il-lockdown ta 'Covid -19 u datat lura għas-sena l-oħra, intuża quddiem qorti tal-ġustizzja.", "Il-MAPE, l-Assoċjazzjoni Maltija tal-Inġiniera Professjonali kienet assistita mill-avukat Michael Tanti-Dougall.", "L-Inġinera.", "Dr. Inġ.", "Brian Micallef, Dr. Inġ.", "Samuel Bonanno u Dr. Inġ.", "Fabio Stivala kienu assistiti mill-avukat Daniela Azzopardi Bonanno.", "Il-Bord tal-Professjoni tal-Inġinerija, iċ-Chairperson tiegħu, Dr. Noel Camilleri u t-tliet membri l-oħra tal-Bord kienu assistiti mill-avukat Fiorella Fenech Vella mill-uffiċċju tal-Avukat tal-Istat.", "Il-Ministeru għat-Trasport, Infrastruttura u Proġetti Kapitali kien assistit mill-avukat Audrey M. Buttigieg Vella." ]

[ "Mijiet ta' nies reġgħu ħarġu jipprotestaw fit-toroq tal-ibliet fost tensjoni kbira meta l-kambju tal-pajjiż qed jidher f'xifer ta' kollass.", "Ir-rabja kompliet teskala u tinfirex wara li l-valur tal-Lira Lebaniża niżel għal baxx rekord.", "Fil-fatt, il-Lira tilfet madwar 70 fil-mija tal-valur minn Ottubru, meta kienu bdew il-protesti.", "Il-Prim Ministru Lebaniż, Hassan Diab, laqqa' lill-Kabinett b'urġenza biex jiddiskuti l-kriżi ekonomika li hi wkoll l-akbar waħda għal għexieren ta' snin fil-Libanu.", "Intant, id-dimostrazzjonijiet ta' rabja dwar is-sitwazzjoni jidhru li rrankaw mill-ġdid wara l-kwiet relattiv (fil-pajjiż) dovut għal-lockdown fis-sitwazzjoni tal-coronavirus.", "Dan meta ħafna ċittadini Lebaniżi li jiddependu fuq il-flus li faddlu spiċċaw f'morsa ta' faqar, bis-sitwazzjoni tagħhom tiggrava minħabba l-effetti tal-pandemija.", "Il-qgħad fil-Libanu hu għoli u ħafna ħaddiema Lebaniżi qed jitħallsu bi flus lokali li tilef kull saħħa f'termini ekonomiċ,.", "Ħafna familji f'dan il-pajjiż bilkemm jaffordjaw li jixtru l-ikel u l-affarijiet bażiċi, bil-kaos domestiku qed jiżdied minn ġurnata għall-oħra." ]

[ "Malta għamlitha ċara li mhux se tħalli vapuri navali Russi fil-Mediterran jieħdu fuel jew jieqfu għal bunkering f'Malta.", "Minkejja li pajjiżna diġa' għamel il-pożizzjoni tiegħu ċara, hemm min qed jibgħat emails bl-għan li jallarma jew inkella joħloq sensazzjoni.", "Saħansittra qed jitolbu li tkun iffirmata petizzjoni.", "Din l-email qed issib ruħha l-inbox ta' bosta.", "Kelliem għall-Ministeru tal-Affarijiet Barranin spjega li kull vapur li jrid jidħol fl-ibħra teritorjali Maltin, irid ikollu clearance mill-Gvern, li toħrog mill-Ministeru.", "Jekk ma jkollux clearance, ma jistax jidħol.", "Jekk jippersisti u jidħol mingħajr dan il-permess, hemmhekk iqum inċident diplomatiku." ]

[ "Kevin Micallef ta' 42 sena mill-Għargħur għadu qed jinżamm fl-Isptar Monte Carmeli wara li lbieraħ filgħodu qatel lil ommu Antonia ta' 71 sena u lil zitu Maria Carmela ta' 74 sena b'daqqiet ta' sikkina tal-ħobż fid-dar ta' ommu fil-Għargħur.", "Sorsi qrib l-investigazzjonijiet tal-Pulizija qalu ma' one.com.mt li r-raġel mhux mistenni jitressaq il-Qorti llum għall-fatt li għadu qiegħed jinżamm taħt il-kura psikjatrika fl-Isptar Monte Carmeli.", "Fil-fatt sa issa l-pulizija għadha ma interrogattux dwar il-qtil għax l-ewwel iridu jkunu l-psikjatri li jaraw f'liema qagħda mentali jinsab l-aggressur.", "Micallef ġie arrestat mill-Pulizija wara li kien hu stess li ta ruħu b'idejh lill-pulizija wara li wettaq id-delitt wara argument li nqala' bejn u zitu fil-kamra tal-ħasil.", "Huwa jidher li attakka lil ommu wkoll f'din il-kamra wara li marret biex tferraqhom.", "S'issa hu mifhum li d-delitt seħħ wara argument li kellu ma' zitu għax allegatament kien qiegħed jissuspetta li kienet qiegħda titfagħlu l-kalmanti fil-kafe'.", "L-investigazzjonijiet tal-Pulizija qed jitmexxew mill-Iskwadra tal-Omiċidji bil-għajnuna tal-Pulizija mid-Distrett ta' Birkirkara." ]

[ "Is-sewwieq tal-Mercedes Valtteri Bottas se jkollu jibda t-tiġrija tal-Belġju mill-aħħar filliera, wara li qabeż il-limitu ta’ komponenti neċessarji fil-magna tiegħu.", "Sewwieq ieħor li se jkollu jibda mill-aħħar postijiet se jkun Nico Hulkenberg ta’ Renault, konsegwenza tal-istess tibdil.", "B’magna ġdida għad-dispożizzjoni, Mercedes għażlu li jibdlu s-sitt elementi tal-magna fil-power unit ta’ Bottas, biex b’hekk se jkollu penalità ta’ kull bidla li ultimament se titfgħu fuq wara.", "“Jekk irrid nieħu magna ġdida se jkun hemm penalità iżda jiġri x’jiġri, Spa hu wieħed mill-aqwa postijiet li teħodha għaliex għandek fejn taqbeż ,” qal Bottas qabel ma kien hemm it-tibdil fil-magna.", "Renault għamlu bidla kbira fil-karozza ta’ Hulkenberg u għalhekk għandu l-istess penalità bħal Bottas.", "Is-sentiment tal-Ġermaniż ma kienx l-istess bħal Bottas, fejn sostna li se jkun diffiċli biex jidħol fl-ewwel sitta jew sebgħa filwaqt li jemmen li t-tiġrijiet ta’ Spa u Monza se jkunu ta’ sfida għalihom.", "“Jekk tibda minn wara tagħmilha aktar diffiċli.", "Ma nafx.", "Ma rridx ninstema negattiv, imma issa naraw x’jiġri u kif tmur it-tiġrija.", "Dejjem nippruvaw l-aħjar tagħna,” kompla Hulkenberg.", "Is-sewwieq ta’ Renault Carlos Sainz se jkollu komponent mill-magna ġdid dik li tissejjaħ Internal Combustion Engine (ICE), filwaqt li s-sewwieq ta’ McLaren Stoffel Vandoorne se jkollu tliet komponenti tal-magna ġodda.", "Iż-żewġ sewwieqa se jevitaw penalità.", "Renault se jkunu qed jimmiraw li jżommu r-raba’ post fil-klassifika tal-kostrutturi." ]

[ "Il-Prim Minsitru Joseph Muscat u l-President tal-Ukrajna iddiskutew il-possibiltà ta' vjaġġar mingħajr visa.", "Permezz ta' komunikazzjoni telefoninka, il-President Petro Poroshenko u Muscat tkellmu dwar il-passi li hemm bżonn biex l-Unjoni Ewropea timplimenta dak li qed jissejjaħ Ukraine-EU Association Agreement.", "Iż-żewġ mexxejja tkellmu wkoll dwar aktar koperazzjoni ekonomika, partikolarment fl-agrikoltura u t-trasport." ]

[ "Is-Sur Zaren Vassallo, bil-ġurament quddiem il-Qorti, ikkonferma li ltaqa' mal-Ministru responsabbli mil- Lands u ġie imwiegħed kompromess dwar l-art tal-Lowenbrau.", "Liema kompromess fil-fatt ingħata u ngħalaq minn Jason Azzopardi bħala Ministru tal- Lands .", "Dan qalu l-Partit Laburista fi stqarrija.", "Żied jgħid li Jason Azzopardi pprova jitfagħha fuq l-eks Ministru Tonio Fenech, imma pront wieġeb Tonio Fenech, li kkonferma li Jason Azzopardi kien effettivament il-Ministru tal- Lands dak iż-żmien.", "Idur kemm idur, sostna l-Partit, Jason Azzoapardi ma jistax imeri xhieda ġuramentata.", "Jekk jasal jagħmilha, għandu jiddikjara ċar u tond li Zaren Vassallo gideb fil-Qorti u jiftaħ każ ta' sperġur fil-konfront tiegħu." ]

[ "Il-Prim Ministru Joseph Muscat u l-Prim Ministru Taljan Matteo Renzi inawguraw l- interconnector bejn Malta u Sqallija.", "Waqt l-inawgurazzjoni fil-Magħtab, il-Prim Ministru ta' Malta qal li minkejja l-isfidi, il-globalizazzjoni għenet lill-pajjiż biex ikompli jikber minkejja n-nuqqas ta' riżorsi naturali.", "Kompla jgħid li dan hu pass biex il-Mediterran ma jibqax jitqies bħala baħar ta' qerda iżda wieħed ta' tama, li jgħaqqad l-Ewropa.", "Tenn jgħid li diġa' qed jaħdmu fuq interconnector ieħor li jopera bil-gass bejn Malta u l-Italja, u li ladarba s-sitwazzjoni fl-Afrika ta' Fuq tikkalma, jibdew isiru taħdidiet ma' proġetti hemm ukoll.", "Dr Muscat irringrazzja lill-eks-Prim Ministru Lawrence Gonzi talli kien l-ewwel wieħed bil-viżjoni għall-interconnector.", "Il-Prim Ministru Taljan Matteo Renzi kompla jisħaq li l-interconnector mhux sempliċiment proġett tekniku, iżda wieħed kulturali li jkompli jsaħħaħ l-ekonomija.", "Sostna li dan hu żmien li nibnu pont u mhux inġibu l-firda fl-Ewropa.", "Temm jgħid li dan hu investiment għall-futur tal-Ewropa u li l-ħolma saret realtà.", "Il-Ministru għall-Enerġija Konrad Mizzi wkoll żied jgħid li dan hu proġett li juri r-relazzjoni bejn żewġ pajjiżi u li l-Unjoni Ewropea għandha tikkunsidra proġetti mhux biss ma' pajjiżi Ewropej, iżda wkoll ma' pajjiżi tat-tielet dinja.", "Ritratt tal-Prim Ministru Joseph Muscat, il-Prim Ministru Matteo Renzi u l-eks-Prim Ministru Lawrence Gonzi (DOI – Reuben Piscopo)" ]